ദേശീയഗാന വിവാദം: പ്രതികരണങ്ങള് :: Janmabhumi Daily\nTuesday 13 December 2016 11:27 pm IST\nസുപ്രീംകോടതി വിധി മാനിക്കണമെന്ന് കോടിയേരി കോട്ടയം: ദേശീയഗാനം സംബന്ധിച്ച സുപ്രീംകോടതി വിധി മാനിക്കണമെന്ന് സി.പി.എം സംസ്ഥാന സെക്രട്ടറി കോടിയേരി ബാലകൃഷ്ണന്. കോട്ടയത്ത് മാധ്യമപ്രവര്‍ത്തകരോട് സംസാരിക്കുകയായിരുന്നു അദ്ദേഹം. വിധി നടപ്പാക്കേണ്ട ഉത്തരവാദിത്തം സംസ്ഥാന സര്‍ക്കാരിനുണ്ട്. വിധി അനുസരിക്കാവുന്നവര് മാത്രം തിയറ്ററില് പോയാല് മതി. അല്ലെങ്കില് ദേശീയ ഗാനം പാടിയതിനു ശേഷം കയറിയാല് മതിയെന്നു വയ്ക്കണം. സഹകരണ പ്രതിസന്ധിയില് സംയുക്ത സമരത്തിന് തുരങ്കം വച്ചത് വി.എം സുധീരനാണ്. ഒരുമിച്ചു സമരം ചെയ്തിരുന്നെങ്കില് കൂടുതല് നന്നാകുമായിരുന്നെന്നും കോടിയേരി പറഞ്ഞു. കര്‍ശന നടപടി വേണം ഉഴവൂര് വിജയന് തിരുവനന്തപുരം: ദേശീയഗാനത്തോട് അനാദരവ് കാണിക്കുന്നവര്‍ക്കെതിരെ കര്‍ശനമായ ശിക്ഷാനടപടികള് സ്വീകരിക്കണമെന്ന് എന്‍സിപി സംസ്ഥാന പ്രസിഡന്റ് ഉഴവൂര് വിജയന് പറഞ്ഞു. സിനിമ തുടങ്ങും മുമ്പ് ദേശീയഗാനം കേള്‍പ്പിക്കണമെന്ന് സുപ്രിംകോടതിയുടെ ഉത്തരവ് സ്വാഗതാര്‍ഹമാണ്. ഈ ഉത്തരവിനെ അവഗണിച്ച് ദേശീയഗാനത്തെ അംഗീകരിക്കാത്തവര് രാജ്യത്തോട് കൂറുപുലര്‍ത്താത്തവരാണെന്നും ഇത്തരക്കാര്‍ക്കെതിരെ നടപടി സ്വീകരിക്കണമെന്നും ഉഴവൂര് വിജയന് പ്രസ്താവനയില് പറഞ്ഞു. കമലിന്റെ വീടിനു മുന്നില് ദേശീയ ഗാനം ആലപിക്കും തൃശൂര്: സിനിമാപ്രദര്‍ശനത്തിന് മുമ്പ് ദേശീയഗാനം നിര്‍ബന്ധമാക്കിയ സുപ്രീംകോടതി വിധിക്കെതിരെയുള്ള സംവിധായകന് കമലിന്റെ നിലപാടില് പ്രതിഷേധം ശക്തം. കമലിന്റെ കൊടുങ്ങല്ലൂരിലെ വീടിന് മുന്നില് ഇന്ന് ദേശീയഗാനം ആലപിക്കുമെന്ന് ബിജെപി അറിയിച്ചു. കമല് രക്ഷാധികാരിയായ കൊടുങ്ങല്ലൂര് ഫിലിം സൊസൈറ്റി കഴിഞ്ഞദിവസം സുപ്രീംകോടതി വിധിക്കെതിരെ രംഗത്തുവന്നു. ഈ നിര്‍ദ്ദേശം ഒഴിവാക്കണമെന്നാവശ്യപ്പെട്ട് അപ്പീല് നല്‍കുമെന്നും ഫിലിം സൊസൈറ്റി ഭാരവാഹികള് അറിയിച്ചിരുന്നു. ദേശീയഗാനം സിനിമാപ്രദര്‍ശനത്തിന് മുമ്പ് ആവശ്യമില്ലെന്ന നിലപാടിലാണ് കമലടക്കമുള്ള ഫിലിം സൊസൈറ്റി ഭാരവാഹികള്. അതേസമയം ചലച്ചിത്ര അക്കാദമി ചെയര്‍മാന് എന്ന നിലയില് തിരുവനന്തപുരത്ത് ചലച്ചിത്രമേളക്കിടെ ദേശീയഗാനത്തെ അപമാനിച്ചവര്‍ക്കെതിരെ നടപടി സ്വീകരിക്കാന് തയ്യാറാകാഞ്ഞതിലും പ്രതിഷേധമുണ്ട്. സര്‍ക്കാര് ഖജനാവില് നിന്ന് പണം ചെലവാക്കി നടത്തുന്ന ചലച്ചിത്രമേളയില് ഭരണഘടനയേയും ദേശീയഗാനത്തേയും സുപ്രീംകോടതിയേയും അപമാനിക്കുകയും വെല്ലുവിളിക്കുകയും ചെയ്യുന്നത് ശരിയല്ലെന്നാണ് വിമര്‍ശനം ഉയരുന്നത്. ഇക്കാര്യങ്ങള് കണ്ടിട്ടും കമല് അക്കാദമി അദ്ധ്യക്ഷന് എന്ന നിലയില് ഇതിന് മൗനാനുവാദം നല്‍കുകയായിരുന്നു. യുവമോര്‍ച്ച പ്രവര്‍ത്തകര് ഡിജിപിക്ക് പരാതി നല്‍കിയതിനെത്തുടര്‍ന്നാണ് കുറ്റക്കാര്‍ക്കെതിരെ പോലീസ് നടപടിയെടുത്തത്. കമലിന്റെ നിലപാട് തിരുത്തണമെന്നാവശ്യപ്പെട്ടാണ് ബിജെപി ഇന്ന് വസതിയിലേക്ക് മാര്‍ച്ച് നടത്തുന്നത്. അനാദരവ് കാട്ടുന്നവര്‍ക്കെതിരെ നടപടി: ഡിജിപി തിരുവനന്തപുരം: ദേശീയഗാനത്തോട് അനാദരവ് കാട്ടുന്നവര്‍ക്കെതിരെ നടപടിയെടുക്കാതിരിക്കാനാവില്ലെന്ന് ഡിജിപി ലോക്‌നാഥ് ബഹ്‌റ. ദേശീയഗാനം ആലപിക്കുമ്പോള് എഴുന്നേറ്റ് നില്‍ക്കണമെന്നാണ് ഭരണഘടന അനുശാസിക്കുന്നത്. ഇപ്പോള് സുപ്രീംകോടതി കൂടി വ്യക്തിമാക്കിയതിനാല് ഉത്തരവ് അനുസരിക്കാത്തവര്‍ക്കെതിരെ കോടതിയലക്ഷ്യ നടപടികള് വേണ്ടിവരും. കഴിഞ്ഞ ദിവസം ഫിലിം ഫെസ്റ്റിവലില് ചിലര് എഴുന്നേല്‍ക്കാത്തതുമൂലം സംഘര്‍ഷാവസ്ഥയുണ്ടായി. ഇതേത്തുടര്‍ന്നാണ് പോലീസ് നടപടിയുണ്ടായത്. തീയേറ്ററുകള്‍ക്കുള്ളില് പ്രത്യേക പരിശോധനകള് നടത്താന് ഉദ്ദേശിക്കുന്നില്ല. ഫിലിം ഫെസ്റ്റിവലില് ദേശീയ ഗാനസമയത്ത് എഴുന്നേള്‍ക്കണമെന്ന് അനൗണ്‍സ് ചെയ്യാമെന്ന് അക്കാദമി ചെയര്‍മാന് കമല് അറിയിച്ചിട്ടുണ്ട്. ദേശീയ ഗാനത്തോട് എല്ലാവരും ആദരവ് പുലര്‍ത്തണം. അത് ദേശീയതയുടെയും രാജ്യസ്‌നേഹത്തിന്റെയും വിഷയമാണ്. ഓരോരുത്തരും സ്വയം ചിന്തിക്കേണ്ടതാണെന്നും ഡിജിപി പറഞ്ഞു.\n'മുന്നൂറ് രാമായണങ്ങള്' ഉയര്‍ത്തുന്ന വിവാദം\nഅഭിഭാഷക നിയമനം: വിവാദം മുറുകുന്നു\nടെന്നീസിലും ഒത്തുകളി വിവാദം


കാബൂളില് വിദേശ എംബസികള്‍ക്കു സമീപം സ്‌ഫോടനം; 40 മരണം • ഇ വാർത്ത | evartha\nevartha Desk January 27, 2018, 5:48 pm January 27, 2018\nഅഫ്ഗാനിസ്ഥാന് തലസ്ഥാനമായ കാബൂളിലുണ്ടായ ബോംബ് സ്‌ഫോടനത്തില് മരിച്ചവരുടെ എണ്ണം 40 കടന്നു. 140–ലധികം പേര്‍ക്കു പരുക്കേല്‍ക്കുകയും ചെയ്തു. സര്‍ക്കാര് ഓഫിസുകളും വിദേശ എംബസികളും ഏറെയുള്ള മേഖലയിലാണ് സ്‌ഫോടക വസ്തുക്കള് നിറച്ച ആംബുലന്‍സ് പൊട്ടിത്തെറിച്ചത്.\nചെക്‌പോസ്റ്റിനു സമീപം വാഹനമെത്തിയപ്പോഴാണ് പൊട്ടിത്തെറിയുണ്ടായതെന്നു സംഭവസ്ഥലത്തുണ്ടായിരുന്ന അഫ്ഗാന് പാര്‍ലമെന്റ് അംഗം മിര്‍വായിസ് യാസിനി പറഞ്ഞു. ആക്രമത്തിന്റെ ഉത്തരവാദിത്വം താലിബാന് ഏറ്റെടുത്തു. ശനിയാഴ്ച ഉച്ച സമയത്താണ് നഗരത്തിലെ തിരക്കേറിയ പ്രദേശത്തു പൊട്ടിത്തെറി സംഭവിക്കുന്നത്.\nപരുക്കേറ്റവരെ നഗരത്തിലെ വിവിധ ആശുപത്രികളിലെത്തിച്ച് പ്രാഥമിക ചികിത്സ നല്‍കി. ഒരാഴ്ച മുന്‍പ് ഇതേയിടത്ത് ഒരു ഹോട്ടല് ലക്ഷ്യമാക്കിയും ഭീകരാക്രമണം നടന്നിരുന്നു. തുടര്‍ന്ന് മേഖലയിലെ സുരക്ഷയും ശക്തിപ്പെടുത്തിയിരുന്നു. 20 പേര് കൊല്ലപ്പെട്ട അക്രമത്തിന്റെ ഉത്തരവാദിത്വം താലിബാന് പിന്നീട് ഏറ്റെടുത്തു.


"ഗാംബിനോസ്" നായകൻ വിഷ്ണു വിനയ് വിവാഹിതനാവുന്നു : ചിത്രങ്ങൾ കാണാം..... - M Today Online\nപ്രമുഖ സംവിധായകൻ വിനയന്റെ മകൻ വിഷ്ണു വിനയ് വിവാഹിതനാവുന്നു.വിഷ്ണുവിന്റെ വധു ദന്തലിസ്റ്റായ വിധുവാണ്. റിലീസിന് ഒരുങ്ങിയിരിക്കുന്ന ഗംബിനോസിൽ പ്രധാന വേഷത്തിൽ വിഷ്ണു എത്തുന്നു . ജനുവരി 19ന് ശനിയാഴ്ച പാലക്കാട് കുളപ്പുള്ളി ശ്രീകൃഷ്ണ അമ്പലത്തിൽ വെച്ചാണ് വിവാഹം. തുടർന്ന് ജനുവരി 20 ന് എറണാകുളത്ത് വെച്ച് വിരുന്നൊരുക്കും.ഒരു കരീബിയൻ ഉഡായിപ്പ്, ഗാംബിനോസ് എന്നിവയാണ് വിഷ്ണുവിന്റെ പുതിയ സിനിമകൾ.\nഗാംബിനോസ് ഏറെ പ്രതീക്ഷയിലാണ് ആരാധകർ കാത്തിരിക്കുന്നത്. ഒരു കുടുംബത്തിന്റെ കഥ പറയുന്ന ചിത്രം വേറിട്ട ശൈലിയിലാണ് ചിത്രീകരിച്ചിരിക്കുന്നത്. ഒരു അമ്മയും അവരുടെ നാല് ആണ് മക്കളും അടങ്ങിയ കുടുംബത്തിലേക്ക് മുസ്തഫ എന്ന ചെറുപ്പക്കാരന് എത്തുന്നതോടെ ഉണ്ടാകുന്ന സംഭവവികാസങ്ങളാണ് ‘ഗാംബിനോസ്’ എന്ന ചിത്രത്തില് ഗിരീഷ് മട്ടാട ദൃശ്യവത്കരിക്കുന്നത്. ചിത്രത്തിലെ വഴിത്തിരിവാകുന്ന മുസ്തഫ എന്ന കഥാപാത്രത്തെയാണ് വിഷ്ണു വിനയന് അവതരിപ്പിക്കുന്നത്.\n”ദി ഗാംബിനോസ്” നിര്‍മ്മിക്കുന്നത് ഓസ്ട്രേലിയന് ഫിലിം കമ്പനിയായ കങ്കാരു ബ്രോഡ് കാസ്റ്റിംഗിന്റെ ബാനറിലാണ്. ‘സ്റ്റോറി ഓഫ് എ ക്രൈം ഫാമിലി’ എന്ന ടാഗ്ലൈനോടുകൂടി എത്തുന്ന ചിത്രത്തില് ചിത്രത്തില് രാധിക ശരത്കുമാര് , സമ്പത്ത്, ശ്രീജിത് രവി, സാലു കെ. ജോര്‍ജ്ജ്, സിജോയ് വര്‍ഗ്ഗീസ്, മുസ്തഫ, നീരജ എന്നിവര് മറ്റു പ്രധാന കഥാപാത്രത്തെ അവതരിപ്പിക്കുന്നു. ചിത്രം ഫെബ്രുവരി ആദ്യ വാരം പ്രദര്‍ശനത്തിനെത്തും.\nവീണ്ടും അവതരിക്കാനൊരുങ്ങി ‘ഒടിയന്’ – മോഹന്‍ലാല്


Righteousness and Praise | Jesus Calls\nയഹോവയായ കർത്താവു സകല ജാതികളും കാൺകെ നീതിയെയും സ്തുതിയെയും മുളപ്പിക്കും. യെശയ്യാവു 61:11\nഇന്ന് നിങ്ങൾ ഒറ്റപ്പെട്ടുപോയോ? നിങ്ങളെ സഹായിക്കുവാൻ ആരുമില്ലേ? വിഷമിക്കേണ്ട! ദൈവത്തോട് സഹായം ചോദിക്കുക. അവൻ തീർച്ചയായും നിങ്ങളുടെ അടുക്കൽ വരും. അവൻ നിങ്ങളുടെ വിളിപ്പുറത്തുണ്ട്. ഒരിക്കൽ ഒറ്റപ്പെട്ട ഒരു സ്ഥലത്തുവെച്ച് ഒരാൾ മോട്ടോർ സൈക്കിൾ അപകടത്തിൽപ്പെട്ടു. സഹായത്തിനായി നിലവിളിച്ചപ്പോൾ ആളുകൾ ഓടിവന്നു. പക്ഷേ അവനെ സഹായിക്കുന്നതിന് പകരം അവന്റെ മോട്ടോർ സൈക്കിൾ ഉൾപ്പടെയുള്ള സാധനങ്ങളെല്ലാം അവർ കൊള്ളയടിച്ചു. എന്തൊരു ഹൃദയമില്ലാത്ത ജനം! വേദനക്കിടയിൽ നിസ്സഹായനായിരുന്ന ഈ മനുഷ്യനെപ്പോലെ നിങ്ങൾക്ക് തോന്നുന്നുണ്ടോ? ഇന്ന്, യേശു നിങ്ങളുടെ സഹായിയും നിങ്ങളെ ഉയിർപ്പിക്കുന്നവനുമാണ്! അവൻ നിങ്ങൾക്കായി എല്ലാം പുനഃസ്ഥാപിക്കും. അവൻ നിങ്ങളെ സുഖപ്പെടുത്തും. അവൻ നിങ്ങളുടെ ജീവൻ രക്ഷിക്കുകയും നിങ്ങളെ ഉയർത്തുകയും ചെയ്യും.\n11 ദശലക്ഷം ഡോളറിൽ കൂടുതൽ വിലമതിക്കുന്ന ഒരു ക്രിസ്തുമസ് ട്രീയെക്കുറിച്ച് നിങ്ങൾ കേട്ടിട്ടുണ്ടോ? കുറച്ച് വർഷങ്ങൾക്ക് മുന്പ്, അബുദാബിയിലെ ഒരു ആഡംബര എമിറേറ്റ്സ് പാലസ് ഹോട്ടലുകാർ അവരുടെ നേട്ടം ഗിന്നസ് ബുക്ക് ഓഫ് വേൾഡ് റെക്കോർഡിൽ രേഖപ്പെടുത്തുവാൻ ആഗ്രഹിച്ചു. അതിനായി ഏറ്റവും വിലയേറിയ ക്രിസ്തുമസ് ട്രീ നിർമ്മിച്ചു. 11 ദശലക്ഷം ഡോളർ വിലമതിക്കുന്ന 131 സ്വർണ്ണക്കഷണങ്ങളും വിലയേറിയ കല്ലുകളും കൊണ്ട് അവർ 43 അടി ഉയരമുള്ള ആ ക്രിസ്തുമസ് മരം അലങ്കരിച്ചു!\nപ്രിയപ്പെട്ടവരേ, ലോകശ്രദ്ധ ആകർഷിക്കുവാൻ മനുഷ്യർക്ക് ഇത്രയും ചെയ്യുവാൻ കഴിയുമെങ്കിൽ, നിങ്ങൾക്കുവേണ്ടി ഏറ്റവും മികച്ചത് ചെയ്യുവാൻ നിങ്ങളുടെ രക്ഷകന് കഴിയുകയില്ലയോ? നിങ്ങളുടെ ജീവിതത്തെ അതിമനോഹരമാക്കിത്തീർക്കുവാൻ അവന് സാധിക്കും. കർത്താവ് ഇന്ന് നിങ്ങൾക്ക് വാഗ്ദത്തം ചെയ്യുന്നതെന്താണെന്ന് നോക്കൂ! ‘‘യഹോവയായ കർത്താവു സകല ജാതികളും കാൺകെ നീതിയെയും സ്തുതിയെയും മുളപ്പിക്കും’’ (യെശയ്യാവു 61:11). നിങ്ങൾക്ക് ആവശ്യമുള്ളതെന്തും യേശുവിനോട് ചോദിക്കുക. നിങ്ങളുടെ ലജ്ജയും ഭയവും അവൻ മാറ്റിത്തരും. നിങ്ങളുടെ പഴയ ജീവിതം പരാജയങ്ങളും തെറ്റുകളും നിറഞ്ഞതാകാം. അത് നിങ്ങൾക്ക് നാണക്കേടും അപമാനവും വരുത്തിയിരിക്കും. എന്നാൽ ഇന്ന് ദൈവം നിങ്ങളുടെ ജീവിതത്തെ മാറ്റുവാൻ പോകുന്നു. തന്റെ അനുഗ്രഹങ്ങളാൽ ഇന്ന് അവൻ നിങ്ങളെ നിറയ്ക്കും! ‘‘സീയോനെക്കുറിച്ചു ഞാൻ മിണ്ടാതെ ഇരിക്കയില്ല, യെരൂശലേമിനെക്കുറിച്ചു ഞാൻ അടങ്ങിയിരിക്കയുമില്ല; അതിന്റെ നീതി പ്രകാശം പോലെയും അതിന്റെ രക്ഷ, കത്തുന്ന വിളക്കുപോലെയും വിളങ്ങിവരുവോളം തന്നേ’’ (യെശയ്യാവു 62:1) എന്ന് ദൈവം നിങ്ങൾക്ക് വാഗ്ദാനം ചെയ്യുന്നു. അവന്റെ കൃപയിലും വാഗ്ദത്തങ്ങളിലും വിശ്വസിക്കുക. ക്രിസ്തുവില് മഹത്തായ ജീവിതം ആസ്വദിക്കുക!\nഅങ്ങയുടെ നാമം ശക്തിയുള്ളതെന്ന് ഞാൻ അറിയുന്നു. അങ്ങയുടെ നാമത്തിൽ പ്രതികൂല സാഹചര്യങ്ങളെ അതിജീവിപ്പാൻ എന്നെ സഹായിക്കേണമേ. നിങ്ങൾ എന്റെ നാമത്തിൽ എന്നോടു അപേക്ഷിക്കുന്നതു ഒക്കെയും ഞാൻ ചെയ്തുതരും എന്ന അങ്ങയുടെ വാഗ്ദത്തത്തെ മുറുകെ പിടിച്ചുകൊണ്ട്, അത് അവകാശമാക്കി ഞാൻ പ്രാർത്ഥിക്കുന്നു. മറ്റുള്ളവരുടെ മുൻപിൽ എന്നെ അനുഗ്രഹിച്ച് ഉയർത്തേണമേ.\nഎന്റെ പ്രാർത്ഥന കേട്ട് ഉത്തരമരുളിച്ചെയ്യേണമേ.


ഫഹദ് ഫാസില് ചിത്രം 'മാലിക്' ഒ.ടി.ടി പ്ലാറ്റ്‌ഫോമില് റിലീസ് ചെയ്യാന് ഒരുങ്ങുന്നുവെന്ന് നിര്‍മ്മാതാവ് ആന്റോ ജോസഫ് കഴിഞ്ഞ ദിവസമാണ് വ്യക്തമാക്കിയത്. സാമ്ബത്തിക ബുദ്ധിമുട്ട് കൊണ്ടാണ് ഒ.ടി.ടിയില് റിലീസ് ചെയ്യാന് ഒരുങ്ങുന്നത് എന്നാണ് ഫിലിം എക്‌സ്ബിറ്റേഴ്‌സിന് നല്‍കിയ കത്തില് ആന്റോ ജോസഫ് പറഞ്ഞത്.\nഎന്നാല്, മാലിക് തിയേറ്റര് മാത്രം മനസില് കണ്ട് എഴുതിയ സിനിമയാണ് എന്നാണ് സംവിധാകന് മഹേഷ് നാരായണന് പറയുന്നത്. ലാര്‍ജ് ഫോര്‍മാറ്റില് എടുത്ത സിനിമയാണ്. എന്നാല് അത് ചെറിയ സ്‌ക്രീനിലേക്ക് എത്തുന്നതിനെ കുറിച്ച് വിഷമിച്ചിരുന്ന സമയമൊക്കെ പോയി. നിര്‍മാതാവിന് എന്തെങ്കിലും പ്രയോജനം ലഭിക്കുമോ എന്ന ചിന്ത മാത്രമാണ് ഇപ്പോഴുള്ളത്.\nചിത്രത്തിന്റെ ശബ്ദമേഖലയില് പ്രവര്‍ത്തിച്ചവര് ഏറെ ദുഖത്തിലാണ്. പലരും കരച്ചിലായിരുന്നു. രണ്ടാമതും സിനിമ റീമിക്‌സ് ചെയ്യേണ്ടി വരുന്നു, പല പ്രശ്‌നങ്ങള്. 2020ല് സെന്‍സര് ചെയ്ത പടമാണ് മാലിക്. റിലീസിന് ഇപ്പോഴും കാത്തിരിക്കുകയാണ്. ഈ ഘട്ടത്തില് നിര്‍മാതാവ് നേരിടുന്ന പ്രതിസന്ധിയുണ്ട്. മുടക്കിയ പണത്തിന്റെ പലിശ.\nഒരു ഘട്ടമാകുമ്ബോള് മുടക്കു മുതലിന് മുകളില് പലിശ കേറും. അങ്ങനെ വരുമ്ബോള് ശബ്ദത്തിന്റെയും വിഷ്വലിന്റെ ക്വാളിറ്റിയും മറ്റു സംഭവങ്ങളൊന്നുമല്ല നമ്മള് ചിന്തിക്കുന്നത്. ആത്യന്തികമായി നിര്‍മാതാവിന് നഷ്ടം വരുമോ എന്നാകും ചിന്ത, ആ ഘട്ടത്തിലാണ് തങ്ങള് എത്തിയെതന്നും സംവിധായകന് പറയുന്നു.\nമലയാള ചിത്രം ഫോറന്‍സിക് ഹിന്ദിയിലേക്ക് റീമേക് ചെയ്യുന്നു\nഅയ്യപ്പനും കോശിയുടെ തെലുങ്ക് റീമേക്കില് 'ഭീംല നായക്' ആയി പവന് കല്യാണ്\nഹൃദയം' ഷൂട്ടിംഗ് പൂര്‍ത്തിയായി\nതെളിവെടുപ്പിനിടെ രാജ് കുന്ദ്രയോട് പൊട്ടിത്തെറിച്ച് ശില്‍പ ഷെട്ടി\nപട്ടായില് ശ്രീശാന്തിനൊപ്പം സണ്ണി ലിയോണും\nഷീ ഷോര്‍ട്ട് ഫിലിം ഫെസ്റ്റിവല് വിജയികളെ പ്രഖ്യാപിച്ചു: കരുവാരിയിന് കനവുകള് മികച്ച ചിത്രം, ശരത് സുന്ദര് സംവിധായകന്, ശിവാനി മേനോന് മികച്ച നടി, ഡോ.ആനന്ദ് ശങ്കര് മികച്ച നടന്.\nബന്ധം വേര്‍പിരിഞ്ഞാലും സുഹൃത്തുക്കളായി തുടരുമെന് മേതില് ദേവിക\nതരംഗമായി 'ചെക്കന്'സിനിമയിലെ മലര്‍ക്കൊടിപ്പാട്ട്


സാമ്പത്തിക സംവരണത്തിനുള്ള ഭരണഘടനാ ഭേദഗതി ബിൽ ലോക്സഭയിൽ അവതരിപ്പിച്ചു; സർക്കാർ ലക്ഷ്യമിടുന്നത് മുന്നോക്ക വിഭാഗങ്ങളിലെ സാമ്പത്തികമായി പിന്നാക്കം നില്‍ക്കുന്നവർക്ക് 10 ശതമാനം സംവരണം |\nസാമ്പത്തിക സംവരണത്തിനുള്ള ഭരണഘടനാ ഭേദഗതി ബിൽ ലോക്സഭയിൽ അവതരിപ്പിച്ചു; സർക്കാർ ലക്ഷ്യമിടുന്നത് മുന്നോക്ക വിഭാഗങ്ങളിലെ സാമ്പത്തികമായി പിന്നാക്കം നില്‍ക്കുന്നവർക്ക് 10 ശതമാനം സംവരണം\nദില്ലി: സാമ്പത്തിക സംവരണത്തിനുള്ള ഭരണഘടനാ ഭേദഗതി ബിൽ സർക്കാർ ലോക്സഭയിൽ അവതരിപ്പിച്ചു.\nമുന്നോക്ക വിഭാഗങ്ങളിലെ സാമ്പത്തികമായി പിന്നാക്കം നില്‍ക്കുന്നവർക്ക് 10 ശതമാനം സംവരണം ഏർപ്പെടുത്താനുള്ള ബിൽ ഇന്നലെ കേന്ദ്രമന്ത്രിസഭ അംഗീകരിച്ചിരുന്നു. വാർഷികവരുമാനം എട്ട് ലക്ഷത്തിന് കീഴെ ഉള്ളവർക്കാണ് സംവരണത്തിന് യോഗ്യത ലഭിക്കുക.\nമുന്നോക്കകാരിലെ പിന്നോക്കക്കാർക്കാകും സംവരണയോഗ്യത. എട്ട് ലക്ഷത്തിന് താഴെ വാർഷിക വരുമാനമുള്ളവർക്ക് മാത്രമേ സംവരണം ലഭിക്കൂ എന്നത് തന്നെയാകും സ‍ർക്കാരിന്‍റെ പ്രധാനപ്രതിരോധം. പത്ത് ശതമാനം സംവരണം സർക്കാർ ജോലികളിൽ നൽകും. നിലവിൽ ഒബിസി, പട്ടികജാതി-പട്ടികവർഗക്കാർക്ക് സംവരണം നൽകുന്നുണ്ട്. സർക്കാർ ജോലികളിൽ അൻപത് ശതമാനത്തിൽ കൂടുതൽ സംവരണം പാടില്ലെന്ന് സുപ്രീംകോടതി ഭരണഘടനാബ ബഞ്ചിന്‍റെ വിധിയുണ്ട്. ഈ വിധി തിരുത്തി അറുപത് ശതമാനം സംവരണം കൊണ്ടു വരാനാണ് കേന്ദ്രസർക്കാർ ലക്ഷ്യമിടുന്നത്.\nബിജെപിയും കോൺഗ്രസും അംഗങ്ങൾക്ക് സഭയിൽ ഹാജരാകാൻ വിപ്പു നല്‍കിയിട്ടുണ്ട്. ഇന്ന് ലോക്സഭയിൽ പാസാക്കിയ ശേഷം നാളെ രാജ്യസഭയിലും കൊണ്ടുവരാനാണ് നീക്കം. ശീതകാലസമ്മേളനം ഇന്ന് അവസാനിക്കേണ്ടതാണ്. ബിൽ പാസാക്കാൻ രാജ്യസഭ നാളെ കൂടി ചേരാനാണ് ധാരണ. പൗരത്വ നിയമഭേദഗതിയും ഇന്ന് ലോക്സഭയിൽ അവതരിപ്പിക്കും.\nപാകിസ്ഥാൻ, ബംഗ്ളാദേശ്, അഫ്ഗാനിസ്ഥാൻ എന്നിവിടങ്ങളിൽ നിന്നെത്തിയ ഹിന്ദു, സിഖ്, ക്രിസ്ത്യൻ, പാഴ്സി, ജൈന, ബുദ്ധമത വിശ്വാസികൾക്ക് പൗരത്വം നല്കാനുള്ള വ്യവസ്ഥ ബില്ലിലുണ്ട്. അഖിലേഷ് യാദവിനെതിരായ റെയിഡിൽ ഇരുസഭകളിലും പ്രതിഷേധിക്കാനാനാണ് എസ് പി ,ബിഎസ്പി തീരുമാനം. കേരളസർക്കാരിനെ പിരിച്ചുവിടണമെന്ന ബിജെപി നിലപാടിൽ ഇടത് അംഗങ്ങൾ പ്രതിഷേധിക്കും. തൊഴിലാളിസംഘടനകളുടെ പണിമുടക്ക് സഭയ്ക്ക് അകത്തും പുറത്തും അവതരിപ്പിക്കാനും ഇടത് എംപിമാർ തീരുമാനിച്ചിട്ടുണ്ട്.


Death | ഇളനീര് ഇടാൻ തെങ്ങില് കയറി; യന്ത്രത്തില് കുടുങ്ങി തലകീഴായി കിടന്നു; വീട്ടുകാരുടെ മുന്നില് ദാരുണാന്ത്യം – News18 Malayalam\nDeath | ഇളനീര് ഇടാൻ തെങ്ങില് കയറി; യന്ത്രത്തില് കുടുങ്ങി തലകീഴായി കിടന്നു; വീട്ടുകാരുടെ മുന്നില് ദാരുണാന്ത്യം\nതെങ്ങു കയറ്റയന്ത്രം കുടുങ്ങി പിറകിലേക്ക് മറിഞ്ഞ് അരയ്ക്ക് കെട്ടിയ കയറില് തൂങ്ങിക്കിടക്കുകയായിരുന്നു ഫൈസല്.\nLast Updated : January 11, 2022, 08:19 IST\nകോഴിക്കോട്: ഇളനീര് വലിക്കാനായി തെങ്ങില് കയറി തെങ്ങുകയറ്റ യന്ത്രത്തില് കുടുങ്ങി കെ.എസ്.ആര്.ടി.സി. ഡ്രൈവര്‍ക്ക് ദാരുണാന്ത്യം. പെരുമണ്ണ പയ്യടിമീത്തല് ചിറക്കല് ഫൈസല് (43) ആണ് മരിച്ചത്. തിങ്കളാഴ്ച രാവിലെ അയല്‍വാസിയുടെ തെങ്ങില്‍നിന്ന് ഇളനീര് വലിച്ചുനല്‍കാനുള്ള ശ്രമത്തിനിടെയാണ് അപകടം ഉണ്ടായത്.\nഉയരംകൂടിയ തെങ്ങിന്റെ മധ്യഭാഗത്തെ വളവില്‍വെച്ച് തെങ്ങു കയറ്റയന്ത്രം കുടുങ്ങി പിറകിലേക്ക് മറിഞ്ഞ് അരയ്ക്ക് കെട്ടിയ കയറില് തൂങ്ങിക്കിടക്കുകയായിരുന്നു ഫൈസല്.\nനാട്ടുകാര് വിവരമറിയിച്ചതിനെത്തുടര്‍ന്നെത്തിയ മീഞ്ചന്ത ഫയര്‍ഫോഴ്സ് ജീവനക്കാര് ഫൈസലിനെ തെങ്ങില്‍നിന്നിറക്കി ഉടന്‍തന്നെ കോഴിക്കോട് മെഡിക്കല് കോളേജ് ആശുപത്രിയിലെത്തിച്ചു. എന്നാല് ജീവന് രക്ഷിക്കാനായില്ല.\nകെഎസ്.ആര്.ടി.സി. കോഴിക്കോട് ഡിപ്പോയിലെ ഡ്രൈവറാണ്. പിതാവ്: പരേതനായ മൊയ്തീന്. മാതാവ്: കദീജ. ഭാര്യ: ഹബീബുന്നീസ. മക്കള്: ഫഹീം ആദില്, ഷഹീം ആദില്, അമീന് അബ്ദുള്ള, ഹിദായത്തുള്ള. സഹോദരി: സെറീന.\nAlso Read-Leopard | പാലക്കാട് കണ്ടെത്തിയ പുള്ളിപ്പുലി കുഞ്ഞുങ്ങളില് ഒരു കുഞ്ഞിനെ തള്ളപ്പുലി കൊണ്ടുപോയി\nCampus Murder | ഇടുക്കിയിൽ കുത്തിക്കൊന്ന ധീരജിന്റെ പോസ്റ്റ്‌മോര്‍ട്ടം ഇന്ന്; സംസ്‌കാരത്തിന് CPM എട്ടു സെന്റ് ഭൂമി വിലയ്ക്ക് വാങ്ങി\nഇടുക്കി: ഇടുക്കി എഞ്ചിനീയറിംഗ് കോളജില് യൂത്ത് കോണ്‍ഗ്രസ് നേതാവ് കുത്തി കൊലപ്പെടുത്തിയ എസ്എഫ്‌ഐ പ്രവര്‍ത്തകന് ധീരജ് രാജേന്ദ്രന്റെ പോസ്റ്റുമോര്‍ട്ടം ഇന്ന് നടക്കും. ധീരജിന്റെ സംസ്‌കാരത്തിനായി എട്ടു സെന്റ് ഭൂമി വിലയ്ക്ക് വാങ്ങി സിപിഎം. വീടിന് സമീപത്ത് ധീരജിനായി സ്മാരകം പണികഴിപ്പിക്കും.\nപോസ്റ്റുമോര്‍ട്ടത്തിനു ശേഷം സിപിഎം ഇടുക്കി ജില്ലാ കമ്മറ്റി ഓഫീസില് പൊതുദര്‍ശനത്തിനായി എത്തിക്കും. തുടര്‍ന്ന് വിലാപ യാത്രയായി സ്വദേശമായ കണ്ണൂരിലേക്ക് കൊണ്ടുപോകും. അതേസമയം കൊലപാതകവുമായി ബന്ധപ്പെട്ട് പിടിയിലായ നിഖില് പൈലിയുടെ അറസ്റ്റ് ഇന്ന് രേഖപ്പെടുത്തും.\nസംഭവത്തില് ആറ് പേരെക്കൂടി പോലീസ് കസ്റ്റഡിയില് എടുത്തു. ആറ് പേരും കെ.എസ്.യു. പ്രവര്‍ത്തകരാണ്. ഇവരെ പോലീസ് ചോദ്യം ചെയ്ത് വരികയാണ്. ചൊവ്വാഴ്ച വൈകിട്ടു നാലുമണിക്കുശേഷം തളിപ്പറമ്പില് ഹര്‍ത്താല് ആചരിക്കും. കോളജ് യൂണിയന് തിരഞ്ഞെടുപ്പിനിടെ ഉണ്ടായ കെഎസ്യു- എസ്എഫ്‌ഐ സംഘര്‍ഷത്തിലാണ് ധീരജ് രാജേന്ദ്രന് കുത്തേറ്റത്.\nഅതേസമയം, ഇടുക്കി എന്‍ജിനീയറിങ് കോളേജ് വിദ്യാര്‍ഥി ധീരജിന്റെ കൊലപാതകം ആസൂത്രിതമാണോ എന്ന് ഇപ്പോള് പറയാനാകില്ലെന്ന് ജില്ലാ പോലീസ് മേധാവി പ്രതികരിച്ചു. സംഭവത്തില് വിശദമായ അന്വേഷണവും പരിശോധനകളും തുടരുകയാണ്.\nതിങ്കളാഴ്ച ഉച്ചയോടെയാണ് സംഭവം. കേരള സാങ്കേതിക സര്‍വകലാശാലയ്ക്ക് കീഴിലുള്ള കോളേജുകളില് ഇന്ന് യൂണിയന് തെരഞ്ഞെടുപ്പ് നടക്കുകയാണ്. അതിനിടെയുണ്ടായ സംഘര്‍ഷമാണ് കൊലപാതകത്തില് കലാശിച്ചത്. ധീരജിനെ കുത്തിയവര് കൃത്യം നടത്തിയ ശേഷം കാംപസിന് അകത്തുനിന്ന് ഓടി രക്ഷപ്പെടുകയായിരുന്നു. കുത്തേറ്റുവീണ ധീരജിനെ ഉടന് തന്നെ ആശുപത്രിയില് എത്തിച്ചെങ്കിലും ജീവന് രക്ഷിക്കാനായില്ല.\nതെരഞ്ഞെടുപ്പിലെ പരാജയഭീതിയാണ് കൊലപാതകത്തിന് കാരണമെന്ന് എസ് എഫ് ഐ ആരോപിക്കുന്നു. പൈനാവിലെ എഞ്ചിനിയറിങ് കോളേജ് കാംപസില്‍വെച്ച് കുത്തേറ്റ രണ്ടാമത്തെ വിദ്യാര്‍ത്ഥിയുടെ ആരോഗ്യനില ഗുരുതരമാണ്. യാതൊരു പ്രശ്നവും കാംപസില് ഉണ്ടായിരുന്നില്ലെന്നും തെരഞ്ഞെടുപ്പ് ദിവസം പുറത്തു നിന്നവര് ഏകപക്ഷീയമായി ആക്രമിക്കുകയായിരുന്നുവെന്നും എസ്എഫ്ഐ ആരോപിക്കുന്നു.\nFirst published: January 11, 2022, 08:18 IST


ബോംബ് നിര്‍മാണത്തിനിടെ സ്‌ഫോടനം; ആര് എസ് എസ് നേതാവ് അറസ്റ്റില്\nHomeRSSബോംബ് നിര്‍മാണത്തിനിടെ സ്‌ഫോടനം; ആര് എസ് എസ് നേതാവ് അറസ്റ്റില്\nപയ്യന്നൂര്: വീട്ടില് സ്‌ഫോടനം നടന്ന സംഭവത്തില് ആര് എസ് എസ് നേതാവ് ആലക്കാട് ബിജു അറസ്റ്റില്. പയ്യന്നൂര് ഡി വൈ എസ് പി. എ ഇ പ്രേമചന്ദ്രന്റെ നേതൃത്വത്തിലുള്ള പോലീസ് സംഘമാണ് ബിജുവിനെ അറസ്റ്റ് ചെയ്തത്.[www.malabarflash.com]\nകോഴിക്കോട് സ്വകാര്യ ആശുപത്രിയില് ചികിത്സയിലായിരുന്ന പ്രതിയെ രാവിലെ ആശുപത്രിയില് എത്തിയ പോലീസ് സംഘം കസ്റ്റഡിയിലെടുക്കുകയായിരുന്നു. ഉച്ചയോടെ പെരിങ്ങോം സ്റ്റേഷനില് എത്തിച്ച് അറസ്റ്റ് രേഖപ്പെടുത്തി. വൈദ്യപരിശോധനക്ക് ശേഷം ഇയാളെ കോടതിയില് ഹാജരാക്കി.\nഇക്കഴിഞ്ഞ ശനിയാഴ്ച ഉച്ചയോടെയാണ് ബിജുവിന്റെ വീട്ടില് സ്‌ഫോടനം ഉണ്ടായത്. സംഭവ ശേഷം സ്വകാര്യ വാഹനത്തില് തളിപ്പറമ്പ് വരെ സഞ്ചരിച്ച ശേഷം കോഴിക്കോട് വരെ ആംബുലന്‍സില് പോവുകയായിരുന്നു. ഫോറന്‍സിക് സംഘം നടത്തിയ പരിശോധനയില് ഇയാളുടെ വീട്ടു പരിസരത്തു നിന്നും രക്തക്കറ, കരിങ്കല് ചീള് തുടങ്ങിയവ കണ്ടെത്തിയിട്ടുണ്ട്. ആവശ്യമെങ്കില് പ്രതിയെ കസ്റ്റഡിയില് ആവശ്യപ്പെടുമെന്നും പയ്യന്നൂര് ഡി വൈ എസ് പി. എ ഇ പ്രേമചന്ദ്രന് പറഞ്ഞു.\nArrested Kannur Kerala News payyannur RSS


ഗോണ്ഡ് - വിക്കിപീഡിയ\n(Gondi language എന്ന താളിൽ നിന്നും തിരിച്ചുവിട്ടതു പ്രകാരം)\nഗോണ്ഡ് വനം എന്നറിയപ്പെട്ടിരുന്ന മദ്ധ്യഭാരതവനങ്ങളിലെ ആദിവാസി വംശത്തിൽപ്പെട്ടവർ സംസാരിക്കുന്ന ഒരു ഭാഷയാണ് ഗോണ്ഡ്.  ഒരു ദ്രാവിഡഭാഷയായ ഗോണ്ഡ് ഇന്ത്യയിലെ മദ്ധ്യപ്രദേശ്, ആന്ധ്രാപ്രദേശ്,മഹാരാഷ്ട്ര, ഗുജറാത്ത്, ഛത്തീസ്ഗഡ് എന്നീ സംസ്ഥാനങ്ങളിൽ സംസാരിക്കപ്പെടുന്നു. നാടൻപാട്ടുകളാൽ സമൃദ്ധമാണ് ഈ ഭാഷ. ഇന്ത്യയുടെ ഭരണഘടനയുടെ എട്ടാം പട്ടികയിൽ ഉൾപ്പെടുത്താത്ത ഭാഷകളിൽ, ഭീലി കഴിഞ്ഞാൽ, ഏറ്റവും കൂടുതൽ ആളുകൾ സംസാരിക്കുന്ന ഭാഷയും ഇതാണ്. 2001-ലെ കാനേഷുമാരി പ്രകാരം 2,713,790 ആണ്. ഇതിൽ 925,417 പേർ മദ്ധ്യ പ്രദേശിലും, 894,806 പേർ ഛത്തീസ്ഢിലും, 543,120 പേർ മഹാരാഷ്ട്രയിലും, 275,379 പേർ ആന്ധ്ര പ്രദേശിലും, 57,064 പേർ ഒറീസ്സയിലുമാണ്.\nഗോണ്ഡ് test of Wikipedia at Wikimedia Incubator\n"https://ml.wikipedia.org/w/index.php?title=ഗോണ്ഡ്&oldid=3522887" എന്ന താളിൽനിന്ന് ശേഖരിച്ചത്


മിഷിഗണ് സ്‌കൂള് വെടിവെപ്പ്: മരണം നാലായി | Michigan school shooting\nDec 2, 2021, 03:12 PM IST\nമിഷിഗണ്: മിഷിഗണ് ഓക്‌സ്‌ഫോര്‍ഡ് ഹൈസ്‌കൂള് പതിനഞ്ചുകാരന് നടത്തിയ വെടിവെപ്പില് കൊല്ലപ്പെട്ട വിദ്യാര്‍ത്ഥികളുടെ എണ്ണം നാലായി. പരിക്കേറ്റ് ആശുപത്രിയില് കഴിയുന്ന ഏഴുപേരില് പതിനാലുവയസുള്ള പെണ്‍കുട്ടി ശസ്ത്രക്രിയക്കുശേഷം വെന്റിലേറ്ററില് ഗുരുതരാവസ്ഥയിലാണെന്നും അധികൃതര് അറിയിച്ചു.\nഅച്ഛന്റെ ഗണ്ണായിരുന്നു പതിനഞ്ചുകാരന് വെടിവെക്കുവാന് ഉപയോഗിച്ചതെന്നും നിരവധി റൗണ്ട് വെടിയുണ്ടകള് ഉപയോഗിക്കാന് ശക്തിയുള്ളതായിരുന്നുവെന്നും പോലീസ് പറഞ്ഞു. പതിനഞ്ചുകാരനെ പിടികൂടിയപ്പോള് സ്‌കൂള് ഹാളിലേക്ക് ഇറങ്ങിവന്ന് കൂടുതല് ബുള്ളറ്റുകള് ലോഡ് ചെയ്യുവാന് ശ്രമിക്കുകയായിരുന്നുവെന്നും അധികൃതര് പറഞ്ഞു. തക്കസമയത്ത് പിടികൂടാന് കഴിഞ്ഞതിനാല് കൂടുതല് അപകടം ഒഴിവായെന്നും ഓക്‌ലാന്റ് കൗണ്ടിഷെറീഫ് മൈക്കിള് പറഞ്ഞു.\nകൊല്ലപ്പെട്ട നാലു വിദ്യാര്‍ത്ഥികളുടെ വിശദവിവരങ്ങള് പോലീസ് മാധ്യമങ്ങള്‍ക്ക് നല്‍കി. ടാറ്റ്മയര്(16), ഹന്നാ ജൂലിയാന(14), മാഡിസിന് ബാള്‍ഡ്‌വിന് (17), ജസ്റ്റിന് ഷില്ലിംഗ് (14).\nപ്രതി ഈതന് ക്രംബ്ലി (15) നെതിരെ ടെററിസം മര്‍ഡര് തുടങ്ങിയ കുറ്റങ്ങളാണ് ചാര്‍ജ് ചെയ്തിരിക്കുന്നത്. കോടതിയില് ഹാജരാക്കിയ ഈതന്് ജാമ്യം നിഷേധിച്ച് ഓക്‌ലാന്റ് കൗണ്ടി ജയിലിലടച്ചു.\nകൂടുതല് ചാര്‍ജുകള് വേണമോ എന്ന് പിന്നീട് തീരുമാനിക്കാമെന്ന് ഓക്‌ലാന്റ് കൗണ്ടി പ്രോസിക്യൂട്ടര് കേരണ് മെക്ക്‌ഡൊണാള്‍ഡ് അറിയിച്ചു.


Malayalam News - ICC World cup 2019 ഈ ബെയിൽസിനൊക്കെ എന്തുപറ്റി? ഇതെന്താ ഫെവിക്കോളിന്‍റെ പരസ്യമോ? | why does the bails has no shake | News18 Kerala, Sports Latest Malayalam News | ലേറ്റസ്റ്റ് മലയാളം വാർത്ത\nICC World cup 2019: ഈ ബെയിൽസിനൊക്കെ എന്തുപറ്റി? ഇതെന്താ ഫെവിക്കോളിന്‍റെ പരസ്യമോ?\nലോകകപ്പിൽ സ്റ്റാർക്കും ബൂംമ്രയും ബോൾട്ടുമൊക്കെ 150 കിലോമീറ്ററോളം വേഗത്തിൽ സ്റ്റംപ്സിൽ പന്തെറിഞ്ഞുകൊള്ളിച്ചിട്ടും ബെയ്ൽസ് ചുവപ്പുനിറത്തിൽ കുണുങ്ങിത്തെളിഞ്ഞതല്ലാതെ വീണതേയില്ല\nUpdated: June 10, 2019, 12:41 PM IST\nLast Updated: June 10, 2019, 12:41 PM IST\nനാട്ടിൻപുറത്താണേൽ ഒരുകാറ്റടിച്ചാൽ വീഴും ബെയിലുകൾ. പിന്നെ കല്ലുപെറുക്കിവെച്ചാണ് അഡ്ജസ്റ്റ് ചെയ്യാറ്. ലോകകപ്പിൽ സ്റ്റാർക്കും ബൂംമ്രയും ബോൾട്ടുമൊക്കെ 150 കിലോമീറ്ററോളം വേഗത്തിൽ സ്റ്റംപ്സിൽ പന്തെറിഞ്ഞുകൊള്ളിച്ചിട്ടും ബെയ്ൽസ് ചുവപ്പുനിറത്തിൽ കുണുങ്ങിത്തെളിഞ്ഞതല്ലാതെ വീണതേയില്ല.\nഉത്ഘാടനകളിയിൽ ആദിൽ റാഷിദെറിഞ്ഞ പന്ത് ഡി കോക്കിന് പിന്നിൽ സ്റ്റംപ്സിൽ ടപ്പേന്ന് കൊണ്ടിട്ടും ഒരനക്കവുമില്ല.\nദിമുത് കരുണരത്നെ ബാറ്റ് ചെയ്തപ്പോൾ ട്രെന്റ് ബോൾട്ടിന്റെ പന്ത് സ്റ്റംപിൽ കൊണ്ടതാണ്. വേഗത കൂട്ടി ബോൾട്ടിന്റെ ബോൾട്ടിളകിയതല്ലാതെ ഒരു നേട്ടവുമില്ല.\nസ്റ്റാർക്കിന്റെ പന്ത് നേരിട്ട ഗെയിലും ഭാഗ്യവാനാണ്. ഗെയിലിന്റെ ബാറ്റിൽതട്ടിയെന്ന സംശയമാണ് ആദ്യമുണ്ടായത്. റിപ്ലേയിൽ പന്തുകൊണ്ടത് സ്റ്റംപ്സിൽ. പക്ഷെ, ഗെയിലും ബെയിലും തമ്മിൽ വല്ലാത്ത ആത്മബന്ധം.\nപിന്നെക്കണ്ടത് ബെൻ സ്റ്റോക്സിന്റെ നിരാശയാണ്. മൊഹമ്മദ് സെയ്ഫുദീന്റെ വിക്കറ്റിൽ പന്തുകൊണ്ടെന്ന് വ്യക്തം. എന്നിട്ടും ബെയ്ൽസ് കുലുങ്ങിയില്ല.\nഒടുവിൽ ബൂംമ്രക്ക് മുന്നിൽ രക്ഷപ്പെട്ടത് വാർണർ. പന്ത് സ്റ്റംപ്സിലാണുരുമ്മിപ്പോയത്. എന്തിട്ടെന്താ..?\nഒരുതവണ ധോണിയുടെ ഒരു റണ്ണൗട്ട് ശ്രമത്തിനിടെയും ബെയ്ൽസിന്റെ കടുംപിടുത്തം. അതിലോട്ടെറിഞ്ഞിട്ട് കാര്യമില്ലെന്ന മട്ടിൽ അമ്പയർ. കൂടെച്ചിരിച്ച് ധോണിയും.\nഒടുവിൽ നമുക്കിങ്ങനെ വിലയിരുത്തി അവസാനിപ്പിക്കാം. ഒന്നുകിൽ ഫെവികോൾ കമ്പനിയാണ് സ്റ്റംപ്സും ബെയിൽസും തയ്യാറാക്കിയത്. അല്ലെങ്കിൽ സ്റ്റംപ്സിന് മീതെ ബെയ്ൽസ് വെച്ചിരിക്കുന്നത് സിമന്റിട്ടുറപ്പിച്ചാണ്. അതുമല്ലെങ്കിൽ ഈ ലോകകപ്പിലെ പിരിയാത്ത പ്രണയമാണ് അതും ഇതും തമ്മിൽ.\nFirst published: June 10, 2019, 12:25 PM IST\nbails has no shake


തൊമ്മന്റെ കൃതികള്: മഞ്ഞുതുള്ളിയിലെ നിലാവ്\nകരോള് ഗാനങ്ങള്‍ക്കൊത്ത് ഗിത്താര് മീട്ടുമ്പോള് വിരല്‍ത്തുമ്പുകളില് പുതിയൊരാവേശം പതഞ്ഞുയരുകയായിരുന്നു. ബിയര് ബോട്ടില് കുലുക്കി പൊട്ടിച്ചാലെന്നപോലെ. ഇനി ഏതാനും മണിക്കൂറുകള് - വിത്സണ് മനസ്സില് നിമിഷങ്ങള് എണ്ണുകയാണ്. കരോള്‍സംഘത്തിന്റെ അവസാനത്തെ റിഹേഴ്സലാണ്. “വിത്സണ്, നിന്റെ ആദ്യത്തെ പ്രോഗ്രാമാണിത്. ഇതിലെ പ്രകടനത്തെ ആശ്രയിച്ചിരിക്കും ഇനിയുള്ള നിന്റെ വളര്‍ച്ച. ഇപ്പോള് കരോള് സംഘം; പിന്നെ പള്ളിയിലെ ഗാനസംഘം; അവസാനം പള്ളിയുടെ കീഴിലുള്ള നഗരത്തിലെ പ്രസിദ്ധമായ ഓര്‍ക്കെസ്ട്രാ ടീം.” തയ്യാറെടുക്കലിന്നിടയില് ആരൊക്കെയോ അങ്ങനെ ഓര്‍പ്പിച്ചു.\nപക്ഷേ, തന്റെ മനസ്സിലുള്ള ആ കൊച്ചുരഹസ്യം ആര്‍ക്കുമറിയില്ല. ആരുമാരും തൊട്ടശുദ്ധമാക്കാത്ത ഒരു മയില്‍പ്പീലിത്തണ്ട്. അത് തനിക്കുമാത്രം ഏകാന്തതയിലിരുന്ന് തൊട്ടുതലോടാനുള്ളതാണ്.\nസെന്റ് സ്റ്റീഫന്‍സ് തെരുവിലെ രണ്ടാമത്തെ വീട്. അതൊരിക്കലും മനസ്സില് നിന്ന് മായുന്നില്ല. പൂമുഖത്തെ, ഒലീവ് നിറത്തില് ചായമടിച്ച മര അഴികള് ആ വീടിനെ മനോഹരമാക്കിയിരുന്നു. അതിന്റെ മുകളില് ഒരു കിളിക്കൂടുപോലെ രണ്ടാം നില. വളരെ പാടുപെട്ടാണ് ഒരു ദിവസം അവളുടെ വീട് കണ്ടുപിടിച്ചത്. കുര്‍ബാന കഴിഞ്ഞുപോകുമ്പോള് പിന്തുടര്‍ന്നു ചെന്നു. സെന്റ് സ്റ്റീഫന്‍സ് തെരുവ് നഗരാതിര്‍ത്തിയിലാണ്; പള്ളിയില് നിന്ന് രണ്ടു കിലോമീറ്ററോളം ദൂരം വരും. വഴിയില് അന്ന് ധാരാളം പേരുണ്ടായിരുന്നു. എങ്കിലും അവളെ താന് പിഞ്ചെല്ലുന്നുണ്ടോയെന്ന് അവള് അറിഞ്ഞു കാണുമോ? ഒന്നുരണ്ടു തവണ അവള് അടുപ്പിച്ച് തിരിഞ്ഞുനോക്കിയപ്പോള് അങ്ങനെ സംശയിച്ചുപോയി. അപ്പോള് മറ്റെവിടെയോ ശ്രദ്ധിച്ചുകൊണ്ട് താന് നടന്നു; ഒന്നുമറിയാത്ത പോലെ. അവസാനം അവള് ആ വീട്ടിലേക്ക് കയറിപ്പോകുന്നതു കണ്ടു. അടുത്തുള്ള ഒരു മുറുക്കാന് കടയില് സര്‍ബത്തും കുടിച്ചു നിന്നുകൊണ്ട് അവള് അവിടെ നിന്നും ഇറങ്ങിവരുന്നില്ല എന്ന് ഉറപ്പുവരുത്തി. തിരിച്ചു നടക്കുമ്പോള് വഴിയുടെ ദൂരം മനസ്സിനെ അലട്ടി. ഒരു കാര്യവുമില്ലാതെയാണല്ലോ താന് ഇത്ര ദൂരം നടന്നതെന്നോര്‍ത്ത് അയാള് ഉള്ളില് ചിരിച്ചു. തനിക്ക് പള്ളിയില് വച്ച് അവളുടെ പേരും വീടുമൊക്കെ അന്വേഷിക്കാമായിരുന്നില്ലേ? പക്ഷേ,അവള് എന്തോര്‍ക്കും? ചിലപ്പോള് അവള് ഒന്നും തിരിച്ച് പറഞ്ഞില്ലങ്കിലോ? ഒരു കാര്യവുമില്ലാതെ കേറി പരിചയപ്പെടുന്നത് അവള്‍ക്ക് ഇഷ്ടപ്പെടാതിരിക്കാനും മതി.\nകൂട്ടുകാരുടെ ഇടയില് അവള് ഒരിക്കലും ചര്‍ച്ചാവിഷയമാകാറില്ലായിരുന്നു. വെളുത്തു മെലിഞ്ഞുനീണ്ട, പ്രായമെത്തുന്നതിനു മുമ്പ് സാരിയുടുത്തു തുടങ്ങിയ, പക്വത നിഴലിക്കുന്ന മുഖമുള്ള ഒരു പെണ്‍കുട്ടി അവരുടെ സംഭാഷണങ്ങളുടെ ഇടയില് കടന്നുവന്നെങ്കിലേ അത്ഭുതമുള്ളൂ. അവര്‍ക്ക് ആരെയും കിട്ടാതെ ഇരിക്കുമ്പോള് അവള് അടുത്തുകൂടെയെങ്ങാനും കടന്നുപോവുകയാണെങ്കില് എല്ലാവരും കൂടി ഒച്ചവയ്ക്കും:\n“പല്ലീ, പല്ലീ, വെള്ളപ്പല്ലീ\nനിനക്കൊരു വെള്ളക്കാരന് വെളുമ്പന് വരും.”\nഅവളതുകേട്ട് ഒരു കൂസലൊന്നുമില്ലാതെ, തിരിഞ്ഞുപോലും നോക്കാതെ കടന്നു പോകും.\nഒരു ദിവസം രണ്ടും കല്‍പ്പിച്ച് അയാള് കൂട്ടുകാരോട് അവളുടെ പേരന്വേഷിച്ചു.\n“അന്നാ മോളി. ഉം എന്താ, നോട്ടമുണ്ടോ?”\nഅയാള് വിളറി വെളുത്ത് ചിരിച്ചു; അവരുടെ പാട്ടിലെ വെളുമ്പന് വെള്ളക്കാരനെപ്പോലെ.\nകരോള് സംഘത്തിന്റെ തയ്യാറെടുപ്പുകള് പൂര്‍ത്തിയായി. പുറപ്പെടുന്നതിന് മുമ്പ് വിത്സണ് വീട്ടില് പോയി വസ്ത്രം മാറി വന്നു. ക്രിസ്മസിന് കറുത്ത പാന്റ്സും വെളുത്ത ഷര്‍ട്ടുമാണ് ഇത്തവണ എടുത്തത്. കരോളിന് പോകുമ്പോള് വയ്ക്കാന് ഒരു വെളുത്ത ക്യാന്‍വാസ് തൊപ്പിയും വാങ്ങി.\nപുറത്ത് നല്ല നിലാവാണ്. രണ്ടു ലാര്‍ജ്ജ് വിസ്കിയുമടിച്ച് ഇതുപോലുള്ള നിലാവെട്ടത്ത് കിടന്നാല് സ്വര്‍ഗ്ഗം കാണാമെന്ന് ബ്രിട്ടോ അങ്കിള് പറയുമായിരുന്നു. വിസ്കി കഴിച്ചാണ് അങ്കിള് മരിച്ചത്. അവസാന നിമിഷങ്ങളില് പോലും അങ്കിള് അതാവശ്യപ്പെട്ടപ്പോള് മേരി ആന്റി കൊടുക്കാന് മടിച്ചു. അപ്പോള് അപ്പാപ്പന് പറഞ്ഞു, “അവന്റെ ആഗ്രഹമല്ലേ, കൊടുക്കൂ” എന്ന്. അതു കഴിച്ചുകഴിഞ്ഞപ്പോള് അങ്കിളിന്റെ കണ്ണുകള് മെല്ലെ അടയുന്നതു കണ്ടു. വേദനയ്ക്ക് ശമനം കിട്ടി, ഉറങ്ങാന് തുടങ്ങുന്നതെന്നേ എല്ലാവരും വിചാരിച്ചുള്ളൂ.\nകരോള്‍സംഘം വീടുകള് കയറി ഇറങ്ങുമ്പോള് അവര് സെന്റ് സ്റ്റീഫന്‍സ് തെരുവില് എപ്പോഴെത്തുമെന്ന് വിത്സണ് മനസ്സില് കണക്കുകൂട്ടുകയായിരുന്നു. മരത്തിന്റെ അഴികളിട്ട ആ വീട്. പുതിയ ഗിത്താറിസ്റ്റിനെ കാണുമ്പോള് അവിടെയുള്ളവര് ശ്രദ്ധിക്കും. അതിരൂപതയില് തന്നെ ഗിത്താറിസ്റ്റുകളുടെ കാര്യത്തില് മുമ്പിലാണ് ആ പള്ളി. അതുകൊണ്ട് പുതിയ ഒരാളുടെ നേര്‍ക്ക് എല്ലാവരുടെയും ദൃഷ്ടികള് നീളും; പാരമ്പര്യം നിലനിര്‍ത്താന് കഴിവുള്ളവനാണോ എന്ന് അവര് പിന്നെ ചര്‍ച്ച ചെയ്യും.\nസെന്റ് സ്റ്റീഫന്‍സ് തെരുവില് നിന്ന് മരഅഴികളിട്ട ആ വീട്ടിലേക്ക് കരോള്‍സംഘം കയറി. ഒരു നക്ഷത്രവിളക്കു മാത്രമേ മുന്‍വശത്ത് ഉണ്ടായിരുന്നുള്ളൂ. പുല്‍ക്കൂടോ ക്രിസ്മസ് ട്രീയോ ഒന്നും ഉണ്ടായിരുന്നില്ല.\n‘ഹാപ്പി, ക്രിസ്മസ്‘ ആശംസിച്ചപ്പോള് വാതില് തുറക്കപ്പെടുന്നതു കണ്ടു. വിത്സന്റെ കണ്ണുകള് അപ്പോള് അന്നയെ തിരയുകയായിരുന്നു. അയാള്‍ക്ക് അവളെ കാണുവാന് സാധിച്ചില്ല. കരോള്‍സംഘം പാടുവാനാരംഭിച്ചു:\nവന്നു പിറന്നവനേശു നാഥാ.\nതാരകള് തെളിക്കുമീ പാതയിലൂടെ\nപാപികള് ഞങ്ങള് വന്നിടുന്നൂ.”\nഅയാള് ഗിത്താറില് കൈകള് വച്ചപ്പോള്, ഈ നിമിഷത്തിനു വേണ്ടിയാണല്ലോ താന് കാത്തിരുന്നതെന്നോര്‍ത്തപ്പോള് മറ്റുള്ളവരെല്ലാം വെറും നിഴലുകളായി. വിത്സന്റെ ചുറ്റും ലോകം ചുരുങ്ങിച്ചുരുങ്ങി അവനും ഗിത്താറും മാത്രമായി. അയാളുടെ ആ സമയത്തെ പ്രകടനം കണ്ടാല് ഗിത്താറ് പടിക്കാന് തുടങ്ങിയിട്ട് ഏതാനും മാസങ്ങളേ ആയിട്ടുള്ളൂവെന്ന് ആരും പറയില്ല. പാട്ടു നിലച്ചപ്പോഴും അയാള് അവിടെ ചുറ്റിപ്പറ്റി നിന്നു. അവളെ അപ്പോഴും പുറത്തു കാണാനുണ്ടായിരുന്നില്ല. തെരുവിലേക്കിറങ്ങിയ ശേഷം അയാള് പലതവണ തിരിഞ്ഞുനോക്കി; വീട്ടുകാര് ഇപ്പോഴും മുറ്റത്തു തന്നെ നില്‍ക്കുന്നുണ്ട്. എവിടെ അന്ന?\nപിന്നെ പലയിടത്തു വച്ചും വിത്സന്റെ താളം തെറ്റി. ആരോ അവന്റെ ചുമലില് തട്ടിക്കൊണ്ടു പറഞ്ഞു: “വിത്സണ്, എല്ലാത്തിലും വലുത് ഇടവകക്കാരുടെ അഭിപ്രായമാണ്. കുറച്ചുകൂടി ശ്രദ്ധിക്കണം.”\nക്രിസ്മസ് ഒരു വെള്ളിയാഴ്ച ആയിരുന്നു. ഒരു ദിവസം കൂടി കാത്തിരുന്നാല് അന്നയെ പള്ളിയില് വച്ചു കാണാം. കുരിശിന്റെ വഴിയിലെ ആറാം സ്ഥലത്തിന്റെ ചിത്രം തൂക്കിയിരിക്കുന്നതിന്റെ നേരെ അടിയിലാണ് അവളെ സാധാരണ കാണുക. വേറോനിക്ക പങ്കപ്പാടുകള്‍ക്ക് വിധേയനായ ഈശോയുടെ തിരുമുഖം തന്റെ തൂവാലകൊണ്ട് തുടക്കുന്ന സന്ദര്‍ഭമാണത്. സാരിത്തലപ്പുകൊണ്ട് ശിരസ്സുമൂടി പള്ളിയില് നില്‍ക്കുമ്പോള് അന്ന ചിത്രത്തിലെ വേറോനിക്കയെപ്പോലെ തോന്നിക്കും.\nഞായറാഴ്ച കുര്‍ബാന നടക്കുമ്പോള് ആറാം സ്ഥലത്തേക്ക് വിത്സന്റെ കണ്ണുകള് ഇടക്കിടെ നീണ്ടുചെന്നു. അന്നയെ അവിടെ കാണാതാവുമ്പോള് മുകളില് വച്ചിരിക്കുന്ന ചിത്രത്തില് നോക്കി അയാള് ദൃഷ്ടികള് പിന്‍വലിക്കും. ഇപ്പോള് അവിടെ ഒരു വൃദ്ധയാണ് നില്‍ക്കുന്നത്. അവള് ഇന്ന് വരില്ല. മുമ്പൊരിക്കലും അവള് പള്ളിയില് വൈകിവരുന്നത് അയാള് കണ്ടിട്ടില്ല.\nപിറ്റെ ഞായറാഴ്ചയും നെല്ലിന്‍പൂവുപോലെ മെലിഞ്ഞുനീണ്ട അവളുടെ രൂപം വിത്സന്റെ കണ്ണുകളില് വന്നു വീണില്ല.\nഅവള്‍ക്കെന്തു പറ്റി? അതിന്ന് എന്തായാലും അറിയണം- വിത്സന് തീരുമാനിച്ചു. പക്ഷേ, ആരോട് ചോദിക്കാന്?\nവിന്‍സ‌ന്റ് ഡി പോളിന്റെ മാസപ്പിരിവിന്റെ ദിവസമായിരുന്നു അന്ന്. ഒരു വാര്‍ഡിലെ പിരിവ് താന് ചെയ്യാമെന്ന് വിത്സന് ഏറ്റു. ദൂരേക്ക് പോകാന് ആര്‍ക്കും താല്പര്യമില്ലാത്തതിനാല് അന്നയുടെ വീടിരിക്കുന്ന ഭാഗത്തെ പിരിവ് വിത്സന് എളുപ്പം കിട്ടി.\nനേരിയ ഭയത്തോടെയാണ് അയാള് അവളുടെ വീട്ടിലെ പടി തുറന്നത്. അതുവരെ മനസ്സില് കരുതിക്കൊണ്ടുവന്നതെല്ലാം ചോര്‍ന്നൊലിച്ചു പോകുന്നതു പോലെ.\n“ഇന്ന് പുതിയ ആളാണല്ലോ. കരോള്‍സംഘത്തിലെ ഗിത്താറിസ്റ്റല്ലേ?” അന്നയുടെ അമ്മയാണെന്നു തോന്നുന്നു.\nഅയാള് ഒന്നും പറഞ്ഞില്ല. വെറുതെ ചിരിച്ചു.\nപോരാനൊരുങ്ങുമ്പോള് ധൈര്യം സംഭരിച്ച് ചോദിച്ചു, “അന്നയിപ്പോള് എവിടെ?”\n“അല്ല, പരിചയമുണ്ട്.” അവര് വേറെയൊന്നും ചോദിക്കാഞ്ഞത് ഭാഗ്യം.\n“അവള് ക്രിസ്മസ്സിന് രണ്ടു ദിവസം മുമ്പ് രാജസ്ഥാനിലേക്ക് പോയി; അവിടെ ഒരു മടത്തില് ചേരാന്. ഉണ്ണിയേശുവിന് വേണ്ടി അവള് ഇക്കൊല്ലത്തെ ക്രിസ്മസ് ആഘോഷങ്ങള് പോലും ഉപേക്ഷിക്കാന് തീരുമാനിച്ചു. ക്രിസ്മസ് കഴിഞ്ഞു പോയാല് മതിയെന്ന് ഞങ്ങള് കുറെ പറഞ്ഞു നോക്കി. പക്ഷേ, അവളുടെ തീരുമാനത്തില് മാറ്റമൊന്നു ഉണ്ടായില്ല. ക്രിസ്മസ് ദിനത്തിന്റെ അന്ന് മുഴുവന് അവള് ട്രെയിനില് ആയിരുന്നു. അപ്പോള് തനിച്ചിരുന്ന് ഉണ്ണീശോയെ മാത്രം മനസ്സില് ധ്യാനിക്കാമല്ലോ എന്നാണ് അവള് പറഞ്ഞത്. ഞങ്ങള് പിന്നെ തടഞ്ഞില്ല. ഒരു നല്ല കാര്യത്തിന് ഇറങ്ങിത്തിരിച്ചതല്ലേ.”\nവിത്സന് എല്ലാം കേട്ടു നിന്നു. അയാള്‍ക്കൊന്നും പറയാനില്ല. അവരുടെ കാരുണ്യം നിറഞ്ഞ നോട്ടത്തില് നിന്ന് കണ്ണുകള് വലിച്ച്, പുറത്തേക്കിറങ്ങുമ്പോള് തെരുവ് വെയിലില് ചുട്ടുപഴുത്ത് കിടക്കുന്നതായി അയാള് അറിഞ്ഞു.\nPosted by t.k. formerly known as thomman at Thursday, December 06, 2007\nക്രിസ്മസ് കാലത്തേക്ക് ഒരു കഥ കൂടി. 1986-90 സമയത്ത് എഴുതിയതാണ്. എവിടെയും പ്രസിദ്ധീകരിച്ചിട്ടില്ല; ആദ്യമായി വെബ്ബില് വെളിച്ചം കാണുന്നു.\nഞാനെഴുതിയ, എനിക്കേറ്റവും ഇഷ്ടപ്പെട്ട ക്രിസ്മസ് കഥ, “സാന്താക്ലോസ്” ആണ്. മുകളില് പറഞ്ഞ കാലയിളവില് അത് സഖി വാരികയില് അച്ചടിച്ചു വന്നിട്ടുണ്ട്. വാരികയും ഒറിജിനലും എല്ലാം കളഞ്ഞുപോയി. ഓര്‍മയില് നിന്ന് ആ കഥ വീണ്ടും എഴുതണമെന്നുണ്ട്. പക്ഷേ, അക്കാലത്തെ നിഷ്ക്കളങ്കത ഇനിയും സൃഷ്ടിക്കാന് സാധിക്കുമോയെന്ന് സംശയമാണ്.\nThursday, December 06, 2007 12:50:00 PM\nവര്‍ഷങ്ങള്‍ക്കു മുന്‍പെഴുതിയ കഥയായാലും, അതൊരുപാടു ഇഷ്ടമായി.\nThursday, December 06, 2007 6:42:00 PM\nനോര്‍ത്-പോളില് പോയി സാന്താക്ലോസിനെ ഒന്നു കണ്ടുവരൂ മാഷെ. എല്ലാം വീണ്ടും ഓര്‍മ്മയില് തെളിയും..\nFriday, December 07, 2007 6:01:00 PM\nതൊമ്മന് കൊള്ളാട്ടോ...പിന്നെ സാന്താക്ലോസ് ഓര്‍മ്മയില് നിന്നും ഒന്നു ചികഞ്ഞെടുത്തോളൂ...:)\nSaturday, December 08, 2007 6:01:00 AM\nSunday, December 09, 2007 5:59:00 PM\nപ്രിയ,തമ്പി അളിയന്, ജിഹേഷ്, കുട്ടപ്പന്:\nകഥ വായിച്ചതിനും നല്ല വാക്കുകള്‍ക്കും നന്ദി.\n‘സാന്താക്ലോസ്’ ക്രിസ്മസിന് മുമ്പ് പോസ്റ്റണമെന്ന് ആഗ്രഹമുണ്ട്. writers block-ന്റെ കാഠിന്യം എത്രയുണ്ടെന്ന് നോക്കട്ടെ. എഴുതി തീര്‍ക്കാന് പറ്റുകയാണെങ്കില് അറിയിക്കാം.\nSunday, December 09, 2007 9:52:00 PM\nFriday, November 07, 2008 11:19:00 PM


വീണ്ടും.: ഏഴ് രാത്രികളിലെ മഴ\nഏഴ് രാത്രികളിലെ മഴ\nമൂന്ന് വർഷത്തെ പ്രണയം.\nമൂന്ന് വർഷത്തെ തയ്യാറെടുപ്പുകൾ.\nമണി, ഫ്‌ളാറ്റിന്റെ താക്കോൽ തന്നേല്പിയ്ക്കുമ്പോൾ അവരിരുവരും ഓർത്തു കൊണ്ടിരുന്നത് അത് തന്നെയായിരിരുന്നു.\nകാത്തിരിയ്ക്കാറുള്ള ഫോൺ കോളുകൾ, വന്നു ചേരാറുള്ള വാട്സാപ്പ് ഒറ്റവരികൾ, സോഷ്യൽ മീഡിയയിലെ കണ്ണാടിനോക്കലുകൾ, ചമയങ്ങൾ അഴിച്ചു വയ്ക്കാനുള്ള ഇ മെയിലുകൾ.\nതാക്കോൽ ഏല്പിച്ചു കൊണ്ട് മണി പറഞ്ഞു:\n'മൂന്നാല് ദിവസായി വേലക്കാരി വന്നു പോയിട്ട്, അതിന്റെയൊരു വൃത്തിക്കുറവുണ്ടാവും വീട്ടിന് ..'\n'മൂന്നാല് ദിവസം വേലക്കാരി വരാതിരുന്നാൽ സ്ഥിതി ഇതാണെങ്കിൽ... ' എന്ന് ചോദിച്ചാണ് അവൾ സംഭാഷണം തുടങ്ങിയത്.\n' ഞാനിതൊക്കെ ഒന്ന് അടുക്കിപ്പെറുക്കി വയ്ക്കട്ടെ .'\n'അതിന് നമ്മളിവിടെ സ്ഥിരമായി താമസിക്കുന്നൊന്നും ഇല്ലല്ലോ, ഒരാഴ്ച്ച കഴിഞ്ഞാൽ മടങ്ങേണ്ടതല്ലേ?'\n'ഒരാഴ്ച്ചയോ ഒരു ദിവസോ .. താമസിക്കുന്നയിടം ഇങ്ങനെ കിടന്നാൽ ഒരു സ്വസ്ഥത കിട്ടില്ല എനിക്ക് '\nഅയാൾ ഓർത്തു- ഒരാഴ്‌ച സമയം. അതിനിടയിൽ സ്വസ്ഥത കൂടി ഇല്ലെങ്കിൽ കാര്യമെന്ത്!\n'എന്തായാലും ഇന്നിനി ഒന്നും ചെയ്യണ്ട; നേരം ഇത്ര രാത്രിയായില്ലേ?'\n'അതെ' അവൾ പറഞ്ഞു: 'എന്തൊരു യാത്രയായിരുന്നു, എവിടെയൊക്കെയോ മഴ പെയ്യുന്നത് കൊണ്ട് ട്രെയിനെല്ലാം നേരം തെറ്റി. ഫ്‌ളൈറ്റ് ഓൺ ടൈമായിരുന്നോ?'\n' ലാൻഡിംഗിന് സമയമെടുത്തു.'\n'ഇവിടെയും പകല് മുഴുവൻ മഴ പെയ്തതെന്ന് തോന്നുന്നു.'\n'പെയ്യട്ടെ ' അയാൾപ്രാർത്ഥിച്ചു: 'ഭൂമി മുഴുവൻ നനയട്ടെ!'\nഎന്തൊരു ചൂടായിരുന്നു, കടലിന്റെ പടിഞ്ഞാറെക്കരയിൽ!\nഅവൾ പൊതിഞ്ഞെടുത്തു കൊണ്ടുവന്ന ഭക്ഷണം പങ്കിട്ടു കഴിയ്കുമ്പോൾ കാരണമൊന്നുമില്ലാത്തൊരു അപരിചിതത്വം അല്ലെങ്കിൽ പഴക്കമേറിയ ദിനചര്യ പോലെയൊരടുപ്പം, ഏതോ ഒന്ന് തങ്ങൾ അനുഭവിയ്ക്കുന്നുണ്ടെന്ന് അവർക്ക് തോന്നി. പല വാക്കുകളും പറഞ്ഞെന്നു കരുതി പറയാതെ പോകുന്നത് അതുകൊണ്ടാകണം.\n'ഇവിടെയാണ് മണി കിടക്കാറുള്ളതെന്ന് തോന്നുന്നു.'\nഏറ്റവും അലങ്കോലമായി കിടന്ന കിടപ്പു മുറി നോക്കി അവൾ പറഞ്ഞു: 'എന്തായാലും ഞാൻ ഇവിടെ കിടക്കുന്നില്ല.'\nഎന്നിട്ട് അടുത്ത മുറിയിൽ കടന്ന് വാതിലടച്ചു.\nകഥകളിലായാലും ജീവിതത്തിലായാലും ചില നേരങ്ങളിൽ ചില കാര്യങ്ങൾ മാത്രമേ സംഭവിയ്ക്കൂ എന്ന് നമുക്ക് ചില മുൻവിധികളുണ്ട്. ചിലരാണെങ്കിൽ അത് തെറ്റിയ്ക്കണമെന്ന് ബോധപൂർവ്വം ആഗ്രഹിയ്ക്കുന്നവരും. അവർ എല്ലായിടത്തും അതിനുള്ള സാധ്യതകൾ മാത്രം തിരഞ്ഞുകൊണ്ടിരിയ്ക്കും.\nപിറ്റേന്ന് അയാൾ ഉണർന്നെഴുന്നേറ്റത് ഉച്ചയാകാറായപ്പോഴാണ്.\n' നേരത്തെ എഴുനേല്ക്കാഞ്ഞത് നന്നായി '\nഅവൾ ചിരിയോടെ പറഞ്ഞു:\n'എന്തൊരു പൊടിയും വെയ്സ്റ്റുമായിരുന്നു ഇവിടെ നിറയെ. മണി-കുപ്പയ്ക്കുള്ളിലെ മാണിക്യം എന്നൊരു നാടകം സംവിധാനം ചെയ്യുകയായിരുന്നു ഇത്രയും നേരം ഞാൻ.'\n'പതിവ് പോലെ ഉറങ്ങിയതിന്റെ ക്ഷീണം മാറ്റാനൊന്ന് കിടക്കുന്നോ?' ഭക്ഷണം കഴിക്കുന്നതിനിടയിൽ അവൾ ചോദിച്ചു: 'അപ്പോഴേക്കും മറ്റേ മുറിയും കൂടി ഒന്ന് അടുക്കിപ്പെറുക്കി തുടച്ചിടട്ടെ.'\nഅയാൾ ലാപ്ടോപ്പും മെയിലുകളും തുറന്നിരുന്നു. ആലോചിച്ചത് അവളെക്കുറിച്ചായിരുന്നു. എല്ലാ ദിവസവും ഒന്നിച്ചു താമസിക്കാനുള്ള ഒരിടം, ഒരു യാത്ര കഴിഞ്ഞു വന്ന് ഒരുക്കിവയ്ക്കുന്നത് പോലെയാണ് അവളതെല്ലാം ചെയ്യുന്നത്. പറഞ്ഞു വരുമ്പോൾ അഞ്ചോ ആറോ ദിവസങ്ങൾ കഴിഞ്ഞാൽ രണ്ടുപേർക്കും രണ്ടിടത്തേയ്ക്കായ് മടങ്ങിപ്പോകേണ്ടതുമാണ്.\n' പിന്നെ, എന്തിനാ ഈ സാഹസം?'\n'മറ്റൊന്നുമല്ല; എനിക്ക് വേണ്ടിയാണ്.' അവൾ വിളിച്ചു പറഞ്ഞു: 'എങ്കിലേ ഇനിയുള്ള ദിവസം എനിയ്ക്ക് സ്വസ്ഥമായ് ഇരിക്കാൻ കഴിയൂ.. സ്വന്തം വീട്ടിലെന്നപോലെ നിന്റെ കൂടെ സ്വസ്ഥമായ്..'\nപണിയൊക്കെ ഒതുക്കി വിശ്രമിയ്ക്കാൻ അവൾ ഒപ്പമിരിയ്ക്കുമ്പോഴേക്കും നേരം ഇരുട്ടിയിരുന്നു.\n'ഇത് മണിയുടേതാണെന്ന് തോന്നുന്നു.' അവളാ പഴയ ഫോട്ടോ ആൽബങ്ങളിലൊന്ന് പൊടി തുടച്ചയാൾക്കെടുത്തു കൊടുത്തു.\n'ഞങ്ങളുടേത് കൂടിയാണ്. ഞങ്ങളിൽ ഒരാളെങ്കിലുമില്ലാത്ത ഒരു ഫോട്ടോ പോലും ഉണ്ടാകാൻ ഇടയില്ല.'\nഅതിനിടയിലാണ് അയാൾക്ക് ഫോൺ വന്നത്.\n'എടുക്കൂ'- അവൾ പറഞ്ഞു.\n' വേണ്ട..' അയാൾ അശ്രദ്ധയോടെ പറഞ്ഞു:\n' എടുത്തുകഴിഞ്ഞാൽ പിന്നെ പെട്ടന്നൊന്നും സംസാരിച്ചവസാനിപ്പിയ്ക്കാൻ സാധ്യതയില്ല.'\n' എന്നാലും എടുക്കൂ.' അവൾ നിർബന്ധിച്ചു:\n'അല്ലെങ്കിൽ പിന്നെ നുണ പറഞ്ഞൊളിച്ചിരിയ്ക്കുന്നത് പോലെയൊരു സങ്കടം തോന്നും എനിയ്ക്ക്.'\nഅടുത്ത മുറിയിലെ, ബാൽക്കണിയിലേക്ക് തുറക്കുന്ന വാതിൽ തുറന്ന്, അവൾ മഴ നോക്കി നിന്നു. പകൽ മുഴുവൻ നിറഞ്ഞു പെയ്തിട്ടും നിർത്താതെ രാത്രിയിലും തുടരുന്ന മഴ.\nനന്നായൊന്നു നനയാൻ ഒരു മഴ പോലും നമ്മുടെ കാലത്ത് പെയ്തിട്ടില്ലെന്ന് പരിഭവം കേട്ട് നിറഞ്ഞ അതേ മഴ.\nനിങ്ങൾക്കു വേണ്ടിയാണ് ഈ പെയ്യുന്നത് എന്ന് പറയുന്നുണ്ട്.\nപവിഴമല്ലിപ്പൂക്കളുടെ മണം നിറയ്ക്കുന്നുണ്ട്.\nഅന്യോന്യം മണം പങ്കിടുന്ന മഴയും മരവും.\nവഴിവെളിച്ചത്തിന്റെ തെളിച്ചം പങ്കിടുന്ന തുള്ളികളും ഇലകളും.\nഎന്തുകൊണ്ടാവണം ഇത്രയും നേരം അത് ഓർക്കാതെയിരുന്നത്?\nഎന്തിനെന്ന്, എവിടേക്കെന്ന് ചോദ്യങ്ങളില്ലാതെ, വിലക്കുകളില്ലാതെ; മഴ പെയ്യുന്ന ഒരു രാത്രി, മരങ്ങൾക്കിടയിലൂടെ നടക്കണമെന്ന് ഓർമ്മ വെച്ച നാൾ മുതൽ ആഗ്രഹിച്ചത് ഇത്രയും നേരം ഓർക്കാതെയിരുന്നത്?\nഒരു പക്ഷെ നാളത്തെ പകൽ വെയിൽ നിറഞ്ഞതാവാം.\nഇനിയുള്ള ദിവസങ്ങളിൽ മഴ പെയ്തില്ലെന്നും വരാം.\nകാലങ്ങളായി അതാണ് പതിവ്.\nഅപ്പോൾ, മഴ എല്ലാം ഒരുക്കിവെച്ച് വിളിയ്ക്കുന്ന ഈ രാത്രി ഇറങ്ങി ചെല്ലാതിരിയ്ക്കുന്നതെങ്ങനെ?\nനോക്കുമ്പോൾ അയാൾ അപ്പോഴും ഫോണിൽ സംസാരിയ്ക്കുകയാണ്.\nപതിവ് മൂളലുകൾ, കുറച്ച് വാക്കുകൾ..\nഎന്നാലും അവൾക്കറിയാം, അയാളോട് സംസാരിയ്ക്കുന്ന ആർക്കും തങ്ങളുടെ വാക്കുകൾ പെട്ടന്നൊന്നും പറഞ്ഞവസാനിപ്പിയ്ക്കാൻ തോന്നില്ല.\nഅവൾ മുറി തുറന്നിറങ്ങി.\nമണി പറഞ്ഞിരുന്നു: മൂന്നാമത്തെ നിലയാണ്. ലിഫ്റ്റ് മിക്കപ്പോഴും വർക്ക് ചെയ്യണമെന്നില്ല. കയറുന്നതും ഇറങ്ങുന്നതുമാവും ഇവിടെ ഏറ്റവും പ്രയാസം.\nസാരമില്ല, വിളിയ്ക്കുന്നത് മഴയല്ലേ!\nമിണ്ടിപ്പറഞ്ഞിരിയ്ക്കാമെന്ന് വിളിയ്ക്കുന്ന മഴ.\nഅതെല്ലാം കേട്ട് ഏറെ അലഞ്ഞു മടങ്ങുമ്പോൾ ഓർത്തു:\nഇതാണോ ഓർമ്മവെച്ച നാൾ മുതൽ ആഗ്രഹിച്ചത്?\nമഴയിൽ, രാത്രി ഒറ്റയ്ക്കുള്ള ഈ നടത്തം.\nഎവിടെയോ വായിച്ച കവിതയിലെന്നപോലെ ,\nവരും വരുമെന്നു കരുതിയ ആ കൈത്തലം ഒരിക്കലും വരാത്തതെന്താണ്?\nമഴകൊണ്ടാണോ നനയുന്നതെന്നുറപ്പിയ്ക്കാൻ കഴിയാതെ നിറയുന്നുണ്ട് കണ്ണുകൾ.\nതിരിച്ചു നടക്കുമ്പോൾ വഴിയോരം നിർത്തി, ലൈറ്റും വൈപ്പറുമിട്ട്, വിറച്ചുകൊണ്ടിരുന്ന കാറുകളിലൊന്ന് അവളെ വല്ലാതെ പേടിപ്പിച്ചു. ഒരു സുഹാസിനി-മമ്മൂട്ടി ചിത്രത്തിൽ, മഴയിൽ നിർത്തിയിട്ട കാറിനുള്ളിൽ സുഹാസിനിയുടെ വിരലുകൾ കരയുന്ന ചിത്രം മനസ്സിൽ വന്നു. ആ ചിത്രം പുറത്തിറങ്ങുമ്പോൾ അവൾ ജനിച്ചിട്ടും കൂടിയുണ്ടാവില്ല, എന്നിട്ടും ടിവിയിൽ ആ ചിത്രം കണ്ടപ്പോൾ താൻ ജനിച്ചതും അങ്ങനെ ഒരു നിമിഷമാകാനേ ഇടയുള്ളൂ എന്നവൾക്ക് തോന്നിയിരുന്നു.\nകാറ്റിന്റെ കൈകളിലെ മഴയുടെ വിരലുകൾ കൊണ്ട്, ചക്രങ്ങളുണ്ടായിരുന്നിട്ടും ചലനമില്ലാതെയായിപ്പോയ ഒന്നിനെ, ഒരു നിമിഷമൊന്ന് ചുറ്റിപ്പിടിച്ച് എങ്ങോട്ടോ ഒലിച്ചു പോയ മറ്റൊന്നിനെക്കുറിച്ചുള്ള ഓർമ്മകൾ- അവളെ ഭൂമിയിലേക്കാവാഹിച്ച സ്ത്രീയും പുരുഷനും. അതുകൊണ്ടാണ് മഴ എല്ലാ കാലത്തും അവളെ ഒറ്റയ്ക്കാക്കിക്കളയുന്നത്. ഒരുപോലെ, ഒരു ജനനത്തിലെന്നപോലെ, ആഹ്‌ളാദവും കരച്ചിലും അവളിൽ നിറയ്ക്കുന്നത്.\nവല്ലാത്തൊരു നീറ്റൽ. അതുകൊണ്ടാവണം ഭയവും.\nഅപ്പോൾ ഓർത്തു, എവിടെയോ വായിച്ചിട്ടുണ്ട്: നമ്മുടെ മനസ്സിൽ ആ ചിന്തകളൊക്കെ നിറയുമ്പോൾ അഭയം തരാൻ മനസ്സുണ്ടായിരുന്നവർ പോലും അപകടകാരികളാകും.. ആ ചിന്തകൾ അനുഭവങ്ങളാകും.\nഅതുകൊണ്ട് മറ്റെല്ലാം മായ്ച്ചു കളയാൻ, എപ്പോഴെങ്കിലും എഴുതാൻ, ഒരു കഥ ഓർത്തെടുത്ത്, വേഗത്തിൽ നടന്നു.അവൾ കഥകൾ പറഞ്ഞു തുടങ്ങിയത് അങ്ങനെയാണ്. ഒറ്റയ്ക്കാവുക എന്നാൽ ഭയം പോലും കൂട്ടിനുണ്ടാകരുത് എന്നാണ്.\nതിരിച്ചു വന്നപ്പോഴും അയാൾ ഫോണിലായിരുന്നു.\nഎങ്കിലും ഇത്രനേരമായും അയാൾക്ക് വർത്തമാനം നിർത്താൻ കഴിയാത്തത് ആരോടായിരിക്കും?\nആരായിരിക്കും അയാളോടിന്ന് മഴയെക്കുറിച്ച് പറയുന്നുണ്ടാവുക?\nഎന്താണ് അവർക്കിടയിലെ ആ മഴ പെയ്ത് തോരാത്തത്?!\nപിറ്റേദിവസം വൈകിയെഴുന്നേറ്റത് അവളാണ്. വൈകിയെന്ന് പറയുമ്പോൾ ഒരു പകൽ മുഴുവനും അവളുറങ്ങിപ്പോയി.\nഅടച്ചിട്ട വാതിലിനിപ്പുറം ചേർന്ന് നിന്ന് അയാൾ അസ്വസ്ഥയോടെ ആലോചിച്ചു: അവൾക്കിനി പനിക്കുന്നുണ്ടാകുമോ? ഇന്നലത്തെ രാത്രി ആ മഴയെല്ലാം നനഞ്ഞ് ..\nഎങ്കിലും വാതിലിനു മുട്ടി അവളെ വിളിയ്ക്കാനോ ഉണർത്താനോ അയാൾക്ക് തോന്നിയില്ല.\nപ്രണയത്തെക്കുറിച്ച് എഴുതുന്നയിടത്തെല്ലാം മഴയെക്കുറിച്ചുകൂടി പറഞ്ഞിട്ടുള്ളവരാണവർ.\nകോഫി ടേബിളിൽ, ഇന്നലെ രാത്രി അവൾ പറിച്ചുവെച്ച മഴയും പവിഴമല്ലിയുടെ പൂക്കളും. അതവിടെ വയ്ക്കാൻ കഴിഞ്ഞ രാത്രിയിൽ അവൾ മുറിയിൽ വന്നപ്പോൾ അയാൾ ഫോണിൽ സംസാരിയ്ക്കുകയായിരുന്നു. അതിനിടയിൽ ചുണ്ടിൽ കൈവെച്ച് ശബ്ദമുണ്ടാകരുതെന്ന് പറഞ്ഞത് അവളെ വേദനിപ്പിച്ചിട്ടുണ്ടാകുമോ?\nഅയാൾ സ്വയം ശാസിച്ചു:\nഒരാണിന്റെ ശബ്ദലോകത്തെയാകെ തകർത്തുകളയാനുള്ള നിശബ്ദത ആയുധമായ് അണിയാൻ കരുത്തുള്ള ഒരുവളോട് മിണ്ടരുതെന്ന് ആജ്ഞാപിയ്ക്കരുത്. അവളത് അക്ഷരംപ്രതി അനുസരിച്ചുകളയും!\nഅവൾ എഴുന്നേറ്റ് പുറത്തു വന്നപ്പോൾ, മുഖവുരയൊന്നുമില്ലാതെ അവളോട് പറഞ്ഞു:\n' വേഗം റെഡിയാകൂ.. നമുക്ക് പുറത്തു പോയി ഭക്ഷണം കഴിച്ച്, ഒന്ന് നടന്ന്, ഒരു സിനിമയും കണ്ട് മടങ്ങിവരാം.'\nഅന്ന് ഏറെയും സംസാരിച്ചത് അയാളായിരുന്നു. നന്നേ ചെറുതായ് പാറിയ ചാറ്റലിലും കനത്ത മഴയിൽ ഒരു കുടയിലെന്ന പോലെ അത്രയും ചേർന്ന് നിന്ന് അവർ നഗരമൊന്ന് പ്രദക്ഷിണം ചെയ്തു. ആ പകൽ മുഴുവനും മണിയുടെ ഫോട്ടോ ആൽബം മറിച്ചു നോക്കുകയായിരുന്നത് കൊണ്ട് അയാൾക്ക് പറയാൻ ഓർമ്മകൾക്കും വാക്കുകൾക്കും ക്ഷാമമുണ്ടായിരുന്നില്ല.\nവീട്ടിലെത്തിയപ്പോൾ അർധരാത്രി കഴിഞ്ഞിരുന്നു.\n'കിടന്നോളൂ' അയാൾ പറഞ്ഞു:\n' പുലർച്ചെ ഒരിടം വരെ പോകാം.. '\nമലയുടെ മുകളിലെ ക്ഷേത്രത്തിലേക്കായിരുന്നു അയാൾ കൊണ്ടുപോയത്. പ്രാചീന ക്ഷേത്രം. സൂക്ഷിച്ചു കയറേണ്ട കൽപ്പടവുകൾ. തിരിച്ചു വരാൻ തോന്നാത്ത ഒരിടം.\n'ഓർമ്മകൾ..' അയാൾ പറഞ്ഞു:\n'നമ്മളിവിടെ കുടിലു കെട്ടി പാർത്തിട്ടുണ്ടാകും ഒരു കാലത്ത്, മരവുരിയും മാൻതോലുമണിഞ്ഞ്.'\nഅനേകം പടികകളിറങ്ങി ചെല്ലേണ്ട ഒരു കുളത്തിനരികെ നിൽക്കുമ്പോൾ അയാൾ വീണ്ടും ഓർമ്മിച്ചു:\n'അന്ന് ഇതൊരു ചെറിയ ജലാശയമായിരുന്നു. നമ്മളിവിടെ നീന്തിക്കുളിയ്ക്കാറുണ്ടായിരുന്നു.'\n' നീന്തലറിയാത്ത നമ്മളോ?!'\n'അത് നമ്മളിത്രയും ജന്മങ്ങളൊക്കെ കടന്ന് വന്നപ്പോഴേയ്ക്കും മറന്നു പോയതല്ലേ?'\nതിരിച്ചു വരുമ്പോൾ പുഴ തുടങ്ങുന്നയിടത്ത്, 'ഇവിടെയിറങ്ങി, നടന്നാലോ ' എന്നവൾ അയാളോട് പറഞ്ഞു. ഡ്രൈവറോട് പാലത്തിനപ്പുറം കാത്തു നിൽക്കാമോ എന്നന്വേഷിച്ചു.\nവർഷങ്ങളോളം മെലിഞ്ഞ്, മണലണിഞ്ഞ് മയങ്ങിയ പുഴ, വിരൽകൊണ്ട് തൊട്ടുനോക്കാവുന്നയത്ര ഉയർന്ന് പരന്നൊഴുകുന്നതിലൂടെ നടന്നു. മധ്യത്തിലെത്തിയപ്പോൾ പ്രതീക്ഷിച്ചതിലുമേറെ ശക്തിയിൽ കാറ്റു വീശി. കുട പറന്നു പോയി. മഴ കനത്തു.\n'നീന്തലറിയാത്ത രണ്ടുപേർ ഒരു പുഴ നീന്തിക്കടക്കണമെന്നാഗ്രഹിച്ചാൽ അതിങ്ങനെയാവും. '\n'ഇന്നാണ് കാറ്റിനെയും മഴയേയും പുഴയേയും ആദ്യമായ് നേർക്ക് നേരെ കണ്ടത്.. ഇപ്പോഴാണ് നമ്മൾ അടിമുടി പ്രാചീനരായത്. '\n'ചില നേരങ്ങളിൽ എനിയ്ക്ക്\n- അവൾ മുൻപെപ്പോഴോ തമ്മിൽ പങ്കുവെച്ച കുസൃതികളിലൊന്ന് ഓർത്തെടുത്ത് പറഞ്ഞു:\n' നിനക്ക് മാത്രമുള്ളതാണ്\nആദം എന്ന പേര്.'\nപാലത്തിനപ്പുറത്ത് ടാക്സി കാത്തുകിടന്നിരുന്നു. കാറിന്റെ അകം നനഞ്ഞു പോകുന്നതിൽ അനിഷ്ടം തോന്നിയെങ്കിലും അവരുടെ ഈ ഭ്രാന്ത് ടാക്സിഡ്രൈവറും ആസ്വദിച്ചു. അയാൾ പറഞ്ഞു :\n'.. എത്ര കാലം കൂടിയിട്ടാ ഇങ്ങനെയൊരു മഴക്കാലം വന്നത്! പുഴയിങ്ങനെ നിറഞ്ഞത്!! എന്റെ വീട്ടിനടുത്ത് ചെറിയ വെള്ളച്ചാട്ടം പോലെ ഒന്നുണ്ട്. ഇത്തവണത്തെ മഴയ്ക്ക് അത് വീണ്ടും നിറഞ്ഞു. ഇന്നലെ ഞാൻ മക്കളേയും കൂട്ടി അവിടെ പോയി കുളിച്ചു. ഇന്നലെ ചേട്ടൻ വിളിയ്ക്കുമ്പോ ഞാൻ അവിടെയായിരുന്നു. ഞങ്ങൾ കുട്ടികളായിരുന്നപ്പോ ആരും കാണാതെ അവിടെ കുളിയ്ക്കാൻ പോകാറുണ്ടായിരുന്നു. ആരെങ്കിലും കണ്ടുപോയാൽ നല്ല തല്ലും വഴക്കും കിട്ടും. ഇപ്പൊ നമ്മള് തന്നെ കുട്ടികളെ അവിടെ കൂട്ടി പോയി, അവരു കളിയ്ക്കുന്നത് കണ്ട് നിൽക്കുന്നു. ഒപ്പം കളിയ്ക്കുന്നു.. അതാണ് നമ്മുടെ പേരന്റസും നമ്മളും തമ്മിലുള്ള വ്യത്യാസം.. അല്ലേ! '\nവഴിയിലൊരിടത്ത്, വയലുകൾക്കരികിലൂടെ കല്ലുകൾ പാകിയ നനഞ്ഞു നീണ്ടു കിടന്ന ഒരു വഴിക്കപ്പുറം കണ്ട ഒരു ചെറിയ പീടിക കാണിച്ചു ഡ്രൈവർ വണ്ടി നിർത്തി:\n' അവിടെ പശുവിന്റെ പാൽ കറന്നൊഴിച്ച നല്ല ചായ കിട്ടും.. പിന്നെ ബജിയും മുറുക്കും.. കഴിച്ചിട്ടു വരൂ.. ഞാൻ ഇവിടെ കാത്തു നിൽക്കാം.'\nഅവിടെ എത്തിയപ്പോൾ അവരെപ്പോലെത്തന്നെ എവിടെ നിന്നോ മഴയേയും കൂട്ടി വന്ന കുട്ടികളുടെ ചെറിയ സംഘം. അതിലൊരു തീപ്പൊരി അകലേക്ക് വിരൽ ചൂണ്ടി:\n'റയിൽവേ ട്രാക്കിനപ്പുറം പാടത്ത് നിറയെ മീനുകൾ വന്ന് നിറഞ്ഞിട്ടുണ്ട്... വരുന്നോ? നല്ല രസമാണ്'\nഅവർ ചൂണ്ടിയ ദിശയിൽ വഴിയെന്ന് തോന്നിച്ച ഒരു പച്ച വര മാത്രം.\n' തളർന്നു.. ഇനിയും നീന്താൻ വയ്യ.'\nഅപ്പോഴേയ്ക്കും അയാൾ കുട്ടികളുടെ കൂടെ കൂടിയിരുന്നു.\n' വഴുതി വീണാലും കുഴപ്പമില്ല, നനയും- അത്രയല്ലേ ഉള്ളൂ.. ഇതിൽ കൂടുതൽ ഇനി എന്ത് നനയാനാണ്!'\nറയിൽവേ ട്രാക്കിനടുത്തെത്തിയപ്പോൾ അവരെക്കാൾ മുൻപേ എന്ന് ചുവന്ന നിറത്തിലുള്ള ഒരു തീവണ്ടി. അത് കടന്നു പോകാൻ കാത്തു നിൽക്കെ വേഗം വേഗമെന്ന് ആ നേരം ഡ്രൈവർ വിളിച്ചു.\nഅയാൾ പരിഭ്രമത്തോടെ പറഞ്ഞു:\n'വേഗം മടങ്ങാം. എനിയ്ക്ക് എളുപ്പം തിരിച്ചു പോകണം. ഡാമിന്റെ ഷട്ടറുകൾ തുറന്നത്രെ ... എല്ലായിടത്തും വെള്ളമാണ്.. വീടിനകം വരെ..'\nവീട്ടിൽ മടങ്ങിയെത്തി, ഒന്നിച്ചുറങ്ങേണ്ട പ്രാചീനതയുടെ ഗുഹാമുഖത്ത് ചായക്കപ്പുകൾ തീപിടിപ്പിച്ച്, ചൂടുപറ്റിയിരിക്കുമ്പോൾ അയാളുടെ ഫോണിൽ നിറഞ്ഞു കിടന്ന മിസ്ഡ് കോളുകളിൽ ഒന്ന്- ഏറ്റവും കൂടുതൽ അയാളെ അനേഷിച്ചു കൊണ്ടിരുന്ന ആ നമ്പർ- ഡയൽ ചെയ്ത് അവൾ തന്നെ അയാൾക്ക് കൊടുത്തു. അതിനിടയിൽ വിരൽ തട്ടിയാവണം അറിയാതെ ഉറക്കെയായിപ്പോയ ഫോണിൽ ഒരു കുഞ്ഞു കരച്ചിൽ അവളും വ്യക്തമായ് കേട്ടു:\n' ഡാഡീ .. വേഗം തിരിച്ചു വാ ഡാഡി '\nഅടുത്തത് കുറച്ചുകൂടി മുതിർന്ന കുട്ടിയുടെ ചോദ്യമായിരുന്നു:\n'ഡാഡീ.. എവിടെയാ? ഇവിടെ മാളു ടിവി നോക്കി ഫ്ലഡിന്റെ ന്യൂസ്സൊക്കെ കണ്ട് ഡാഡിയെ കാണണമെന്ന് പറഞ്ഞ് കരയാ .. ഡാഡി എപ്പഴാ വരാ..'\nഅതിനടുത്തത് അകം കലങ്ങിയ ഒരു സ്ത്രീയായിരുന്നു:\n'ഏട്ടൻ എവിടെയാ? എത്ര നേരായി വിളിക്കുന്നു.. അവിടെ മീറ്റിങ് ഉണ്ടെന്ന് പറഞ്ഞ സ്ഥലത്തൊക്കെ വെള്ളം കയറുകയാണെന്ന് ന്യൂസിൽ കണ്ടല്ലോ.. എയർപോർട്ടും അടച്ചിട്ടിരിക്കുവാന്ന്.. എപ്പോഴാ തിരിച്ചു വരാ.. എങ്ങനെയാ തിരിച്ചു വരാ..? ..'\nഎത്ര ചോദ്യങ്ങളാണ് !\nഎന്തൊരു പ്രളയമാണിത് !\nഎന്താണ് ഈ മഴയൊന്ന് പെയ്ത് തീരാത്തത്?\nആകെ നനഞ്ഞ്, കാറ്റിലുലഞ്ഞ് ആ രാത്രിയിൽ ബാൽക്കണിയിൽ നിൽക്കുമ്പോൾ അയാൾ ആലോചിച്ചു: എതിരാളി നിസ്സഹായനാണെന്നറിയുമ്പോൾ എല്ലാം തട്ടിപ്പറിച്ചാലും മതിയാകാത്ത കരുത്തോടെ ചുറ്റിലും വട്ടമിട്ടു പറക്കുന്ന ഈ കഴുകൻ മഴ. അതിൽ ഒരു നദി കരകവിഞ്ഞൊഴുകുന്നു.\nഎങ്കിലും സങ്കടപ്പെടുന്നത് എന്തിനാണ് ? എങ്ങനെയാണ് നദിയ്ക്ക് അതിരുകൾ ഉണ്ടാകുന്നത്? ആരാണ് അത് നിശ്ചയിക്കുന്നത്- അതിന്റെ അരികുകൾ കടം വാങ്ങിയ മനുഷ്യരോ......?\nജീവിതം ഇങ്ങനെയാണ്. അതിന്റെ സ്വാഭാവികമായ ഒഴുക്കിനെ ആർക്കും ഇഷ്ടമാവില്ല.. അതിന്റെ വഴി തിരിച്ചു വിടാമെന്ന് മോഹിച്ച് അവർ ബന്ധങ്ങളുടെ വലിയ തടയണകൾ കെട്ടും, വാക്കുകളുടെ മൺ വെട്ടികൾ കൊണ്ട് ഇഷ്ടമുള്ളയിടത്തേക്ക് പല ചാലുകൾ കീറും.. ഒരു നാൾ അതിനെയെല്ലാം തകർത്തത് ഭ്രാന്ത് പിടിച്ചപോലെ അത് ഒഴുകും. മറ്റെല്ലാം അതിൽ ഒലിച്ചു പോകും..\nപിറ്റേന്ന് പകൽ പ്രളയമായിരുന്നു- ദുരിതങ്ങളുടെ, നിസ്സഹായതയുടെ, വാർത്തകളുടെ, ഫോൺ വിളികളുടെ ..\nപേടിയാവുന്നു ..ഡാഡീ.. വേഗം തിരിച്ചു വാ..\nഇവിടെ കൊടും ചൂടാണ്.. ചുട്ടുപൊള്ളുന്ന വെയില്.. എന്നിട്ടും മുങ്ങിപ്പോകുന്നത് പോലെ ശ്വാസം മുട്ടുന്നു.. ഏട്ടൻ അടുത്തുണ്ടായിരുന്നെങ്കിൽ..\nഭാര്യയുടെ അച്ഛൻ വിളിച്ചു:\nനീ എന്താ വരാത്തത്? നിനക്ക് വേണമെന്ന് പറഞ്ഞത് കൊണ്ട് ഞാൻ ബാങ്കിൽ നിന്ന് വിഡ്രോ ചെയ്ത പൈസ വീട്ടിലുണ്ട്.. ഞാനതെടുത്ത് എവിടെ പോകാനാണ്..? ഇവിടേയും വെള്ളം കയറി വരില്ലെന്നാരു കണ്ടു ?! നീ എപ്പോഴാ വന്ന് അത് എടുത്തോണ്ട് പോവുക?\nവൈകുന്നേരം ഫോണിലേക്ക് നോക്കി അയാൾ നെടുവീർപ്പിട്ടു:\n' ചാർജ്ജില്ല ; കറന്റുമില്ല - അവര് പവർ ഓഫാക്കിയെന്ന് തോന്നുന്നു.'\n'പക്ഷേ വെള്ളമുണ്ട് '\nഅവൾ അടുക്കളയിൽ നിന്ന് വിളിച്ചു പറഞ്ഞു.\n' ഞാൻ കഴിയുന്നയത്ര പിടിച്ചു വയ്ക്കട്ടെ.'\nവെയിലിനു വേണ്ടിയുള്ള ധ്യാനമായിരുന്നു ആ രാത്രിയിലെ ഉറക്കം.\nഉണർന്നെഴുന്നേറ്റപ്പോൾ പകൽ വന്നെങ്കിലും വെയിൽ തെളിഞ്ഞില്ല.\nഫോൺ വെച്ച് നീട്ടി അവൾ പറഞ്ഞു:\n'എന്നെ ആരും വിളിക്കാനില്ല. ഇത് കയ്യിൽ വെച്ചോളൂ.. ചാർജ്ജ് നിൽക്കും.. ആവശ്യം കഴിഞ്ഞാൽ പ്ലെയിൻ മോഡിൽ ഇട്ടു വെച്ചാ മതി .. '\nഅയാൾ ഒന്നോ രണ്ടോ ഫോൺ കോളുകൾ തിരക്കിട്ട് ചെയ്യുന്നതിനിടെ അവൾ പെട്ടിയാകെ തിരഞ്ഞ്, ഒരു നീല ജുബ്ബയെടുത്ത്, അതുമാത്രമണിഞ്ഞ്, കിടക്കയിൽ വന്നിരുന്നു. അയാളുടെ അസ്വസ്ഥതകൾക്കിടയിൽ അത്യന്തം ശാന്തമായി വാക്കുകൾ നിറച്ചു:\n' ഇപ്പോൾ നീ കടലിനപ്പുറത്തെ നിന്റെ മുറിയിലായിരുന്നെങ്കിൽ നിന്റെ തീരങ്ങളെയാകെ നനയ്ക്കുന്ന നദിയെന്ന് എന്നെ നീ വിളിച്ചേനെ... ഇവിടെയല്ലാതെ മറ്റൊരിടത്താണ് ഈ പ്രളയമെങ്കിൽ, പ്രളയം തുഴഞ്ഞു പോകുന്ന പ്രണയത്തിന്റെ പായ്‌വഞ്ചികളിൽ നാമിരിക്കുന്നതിനെക്കുറിച്ച് എന്നോട് പറഞ്ഞേനെ... ഇപ്പോൾ ഈ പകലുകളത്രയും ഒന്നിച്ചിരുന്നിട്ടും പ്രളയകാലത്ത് വഴിമാറിയൊഴുകുന്ന പുഴ പോലെ നമ്മൾ അന്യോന്യം തൊടാതെ കിടക്കുന്നു.. മരങ്ങൾ മുഴുവൻ പിഴുതുകഴിഞ്ഞ മലയൊന്ന് മുടിയാകെക്കൊഴിഞ്ഞ തലയോട്ടി പോലെ പൊട്ടിച്ചിതറുന്നത് ഉള്ളിലറിയാൻ കഴിയുന്നു.... എത്രയായാലും ... നമ്മളീ പ്രളയത്തിൽ മുങ്ങിച്ചത്തു പോയിരിക്കുന്നു ഡിയർ. ചില മരണങ്ങൾ ഇങ്ങനെയാണ് - നഷ്ടങ്ങളെക്കുറിച്ച് ഓർത്തു കൊണ്ടേയിരിക്കാൻ പ്രാണൻ മാത്രം അത് ബാക്കിയാകും.'\nപിറ്റേന്ന് പുലരും മുൻപേ അവൾ യാത്ര പറഞ്ഞു.\nഅവൾ പറഞ്ഞു: 'എല്ലായിടവും ഇപ്പോൾ ഒരുപോലെയല്ലേ? ചുറ്റിലും വെള്ളം!'\n'നീ എന്താ ആത്മഹത്യ ചെയ്യാൻ പോകുന്നോ?'\nഅവൾ പെട്ടെന്ന് ഒരു നേർത്ത ചിരി എടുത്തണിഞ്ഞു. അതിന്റെ മൂർച്ചകൊണ്ട് മുറിഞ്ഞു നിൽക്കുമ്പോൾ അയാൾ കേട്ടു:\n'ഒരു സ്ത്രീ അവളുടെ പ്രണയം ഉപേക്ഷിയ്ക്കുന്നു എന്നതിനർത്ഥം അവൾ ആത്മഹത്യ ചെയ്യുന്നു എന്നല്ല. നിനക്കത് മനസ്സിലാവില്ല.'\nഅവർക്കിനി പരസ്പരം മനസ്സിലാവില്ല.\nഅതിനൊപ്പം വരുന്ന മറ്റൊരു പ്രളയവുമില്ല.\nനുണകളുടെ മാലിന്യങ്ങൾ തിരികെയേൽപിച്ച്, ഒരു നദി കയറിയിറങ്ങിപ്പോയത് പോലെ, അയാൾ ബാക്കിയാകുന്നു. ഏഴാമത്തെ രാത്രിയിലെ മഴ താണ്ടുന്നു; ഓർമ്മകളുടെ വിഷപ്പാമ്പുകൾ എവിടെയെല്ലാമോ ഒളിച്ചു പാർക്കുന്ന ഒരു പഴയ പാർപ്പിടം പോലെ ഒറ്റയ്ക്ക്\nPosted by LiDi at 9:40 AM


Emalayalee.com - കളിച്ചുകൊണ്ടിരിക്കെ നെഞ്ചുവേദന; ദുബായില് മലയാളി വിദ്യാര്‍ഥി മരിച്ചു\nദുബായ്: കളിച്ചു കൊണ്ടിരിക്കുന്നതിനിടെ മലയാളി വിദ്യാര്‍ഥി മരിച്ചു. തൃശൂര് നാട്ടിക മംഗലത്തുവീട്ടില് ഷാനവാസ്(ഷാജി)-ഷക്കീല ദമ്പതികളുടെ മകന് അഹ്മദ് സിയാദാ(18)ണ് മരിച്ചത്.\nഔവര് ഓണ് സ്‌കൂള് 12-ാം ക്ലാസ് വിദ്യാര്‍ഥിയായിരുന്നു. സിയാദിന് ഹൃദയസംബന്ധമായ അസുഖങ്ങളുണ്ടായിരുന്നു. നടപടിക്രമങ്ങള് പൂര്‍ത്തിയാക്കി അല്‍ഖൂസ് ഖബര്‍സ്ഥാനില് ഖബറടക്കം നിര്‍വഹിക്കുമെന്ന് സാമൂഹിക പ്രവര്‍ത്തകന് നസീര് വാടാനപ്പള്ളി അറിയിച്ചു.


കന്നുകാലി നയത്തിനെതിരെ കേരളത്തില് പ്രമേയം പാസ്സാക്കി - India News 24\nകന്നുകാലി നയത്തിനെതിരെ കേരളത്തില് പ്രമേയം പാസ്സാക്കി\nPosted on June 8, 2017 by contributor\nതിരുവനന്തപുരം: കന്നുകാലികളെ കശാപ്പ് ചെയ്യുന്നത് നിയന്ത്രിച്ചുകൊണ്ടുള്ള കേന്ദ്ര വിജ്ഞാപനം പിന്‍വലിക്കണമെന്ന് ആവശ്യപ്പെട്ട് കേരള നിയമസഭ പ്രമേയം പാസ്സാക്കി. വ്യാഴാഴ്ച്ച ചേര്‍ന്ന നിയമസഭാ സമ്മേളനത്തില് അവതരിപ്പിച്ച പ്രമേയത്തെ യു ഡി എഫ് അംഗങ്ങളെല്ലാവരും പിന്തുണച്ചു. സഭയിലെ ഏക ബി ജെ പി അംഗം ഒ രാജഗോപാല് ഇതിനെ എതിര്‍ത്തു.\nകശാപ്പ് നിയന്ത്രിച്ചുള്ള കേന്ദ്ര നടപടിക്കെതിരെ രാജ്യത്ത് ആദ്യമായാണ് ഒരു നിയമസഭ പ്രത്യേക സമ്മേളനം വിളിച്ച് പ്രമേയം പാസ്സാക്കുന്നത്. പ്രമേയം അവതരിപ്പിച്ച മുഖ്യമന്ത്രി കേന്ദ്രത്തെ രൂക്ഷമായി വിമ്ര്‍ശിച്ചു. ഭക്ഷ്യ സ്വാതന്ത്ര്യത്തില് കൈകടത്താനുള്ള നീക്കം അനുവദിക്കില്ലെന്ന് മുഖ്യമന്ത്രി വ്യക്തമാക്കി. മുഖ്യമന്ത്രി അവതരിപ്പിച്ച പ്രമേയത്തെ പ്രതിപക്ഷം പിന്തുണച്ചു. കേന്ദ്ര വിജ്ഞാപനം ഫാസിസം വരുന്നതിന്റെ സൂചനയാണെന്ന് പറഞ്ഞ പ്രതിപക്ഷനേതാവ് രമേശ് ചെന്നിത്തല നിയമനിര്‍മ്മാണം വേണമെന്ന് ആവശ്യപ്പെട്ടു.\nപ്രമേയത്തെ എതിര്‍ത്ത ഒ രാജഗോപാല് സി പി എമ്മും കോണ്‍ഗ്രസും രാഷ്ട്രീയമുതലെുടുപ്പിന് ശ്രമിക്കുകയാണെന്ന് കുറ്റപ്പെടുത്തി.വോട്ടെടുപ്പില്ലാതെയാണ് പ്രമേയം പാസ്സാക്കിയത്.


banana leaves ഓണക്കാലത്ത് വാഴയില കച്ചവടക്കാർ പ്രതിസന്ധിയിൽ\nഓണക്കാലത്തും രക്ഷയില്ലാതെ വാഴയില വിപണി. ഈ മേഖല ഏറ്റവും കൂടുതൽ ശക്തിപ്പെടുന്ന ഓണക്കാലത്തും കടുത്ത പ്രതിസന്ധിയിലാണ് കച്ചവടക്കാർ. കൊവിഡ് നിയന്ത്രണങ്ങളും ഓണാഘോഷങ്ങൾക്കുളള വിലക്കും കാര്യമായ തിരിച്ചടിയാണ് വാഴയില കച്ചവടക്കാർക്ക് നൽകിയത്.\nRead Also : പ്ലാസ്റ്റിക്ക് ബാഗുകൾക്ക് പകരം സാധനങ്ങൾ പൊതിയാൻ വാഴയില; തെങ്ങോല സ്ട്രോയ്ക്കു ശേഷം വൈറലായി മറ്റൊരു വാർത്ത\nവെങ്ങപ്പളളി സ്വദേശി കുഞ്ഞമ്പുവിന് വർഷങ്ങളായി ഇല കച്ചവടമാണ്. ഓണക്കാലമാണ് ഈ വിപണിയുടെ നല്ല കാലമെന്നാണ് കുഞ്ഞമ്പു പറയുന്നത്. 1500 കെട്ട് വരെ വാഴയില ഓണനാളുകളിൽ കുഞ്ഞമ്പു നൽകാറുണ്ട്. കുഞ്ഞമ്പുവിനെ പോലെയുള്ള കർഷകർ വറുതിക്കാലത്തെ നഷ്ടം നികത്തുന്നത് ഓണക്കാലത്തിലൂടെയാണ്. ഇന്നിപ്പോൾ ഓണം പടിവാതിൽക്കൽ എത്തിയിട്ടും ദിനം പ്രതി മൂന്നോ നാലോ കെട്ട് ഇല മാത്രമാണ് വിറ്റുപോകുന്നത്. ഹോട്ടലുകളിൽ ആളില്ലാത്തതും ഓണാഘോഷങ്ങൾക്ക് വിലക്കുളളതുമാണ് തിരിച്ചടിയായത്.\nവാഴയിലയ്ക്ക് മാത്രമായി കൃഷിയിടം പാട്ടത്തിനെടുക്കുന്ന നിരവധി കച്ചവടക്കാരുണ്ട്. നേരിട്ട് ഇവരിൽ നിന്ന് ഇല വാങ്ങിയിരുന്ന മൊത്തക്കച്ചവടക്കാർ വിപണിയിൽ നിന്ന് പിന്മാറുന്നു. മുൻവർഷങ്ങളിൽ വിദേശ രാജ്യങ്ങളിലേക്ക് കയറ്റി അയച്ചിരുന്നപ്പോൾ ഉണ്ടായിരുന്ന ആനുകൂല്യവും ഇത്തവണയില്ല.\nStory Highlights – onam, banana leaves farmers


ചെള്ള് പനി മാരകം, ഡൽഹിയിൽ നിന്ന് വന്ന തിരൂർ സ്വദേശിനിയായ വിദ്യാർഥിനിക്ക് രോഗം സ്ഥിരീകരിച്ചു – Newsthen\nതിരൂർ: രോഗം മൂർച്ഛിച്ച് ചികിത്സ തേടി എത്തിയ വിദ്യാർഥിനിക്ക് ചെള്ള് പനി സ്ഥിരീകരിച്ചു. ഡൽഹിയിൽനിന്ന് വന്ന 19കാരിയായ തിരൂർ സ്വദേശിനിക്ക് ശിഹാബ് തങ്ങൾ ആശുപത്രിയിൽ ജനറൽ മെഡിസിൻ വിഭാഗത്തിൽ നടത്തിയ പരിശോധനയിലാണ് സ്‌ക്രബ് ടൈഫസ് അഥവാ ചെള്ള് പനി കണ്ടെത്തിയത്.\nവിട്ടുമാറാത്ത പനി കാരണം നിരവധി ആശുപത്രികളിൽ ചികിത്സ തേടിയെങ്കിലും രോഗം മൂർച്ഛിച്ചതു മൂലം ക്ഷീണിതയായ തിരൂർ ആശുപത്രിയിൽ ചികിത്സ തേടുകയായിരുന്നു. ജനറൽ മെഡിസിൻ വിഭാഗം മേധാവിയുടെ മേൽനോട്ടത്തിൽ നടത്തിയ പരിശോധനയിലാണ് രോഗം സ്ഥിരീകരിച്ചത്.\nഎലി, അണ്ണാന്, മുയല് തുടങ്ങിയ ജീവികളിലെ ചെള്ളുകളില് നിന്നാണ് രോഗകാരികളായ റിക്കെറ്റ്‌സിയ ബാക്ടീരിയകള് രൂപംകൊള്ളുന്നത്. ചെള്ള്, മാന്‍ചെള്ള്, പേന്, നായുണ്ണി തുടങ്ങിയവ കടിക്കുന്നതിലൂടെ ഈ ബാക്ടീരിയ മനുഷ്യരിലേക്ക് പകരാം. പനി, തലവേദന, ഛർദ്ദി, വയറിളക്കം, ശരീരവേദന എന്നിവയാണ് ലക്ഷണങ്ങൾ. രോഗലക്ഷണം തിരിച്ചറിഞ്ഞാലുടൻ ചികിത്സ തേടുക.\nരോഗം ബാധിച്ച കാവഞ്ചേരി സ്വദേശിക്ക് വിട്ടുമാറാത്ത പനിയും തലകറക്കവും തൊണ്ടവേദനയും രൂക്ഷമായതിനെ തുടർന്നാണ് ചികിത്സ തേടിയത്.\nതലവേദന, പനി, തണുത്തുവിറക്കല്, ചര്‍മ്മത്തിലെ തിണര്‍പ്പ് തുടങ്ങിയവയാണ് ചെള്ളുപനിയുടെ പ്രകടലക്ഷണങ്ങള്. കഠിനമായ തലവേദന, 102.2 ഡിഗ്രിയിൽ കൂടുതലുള്ള കഠിനമായ പനി, മുതുകിലോ മാറിടത്തിലോ തുടങ്ങി എല്ലായിടത്തും വ്യാപിക്കുന്ന തിണര്‍പ്പ്, ബുദ്ധിമാന്ദ്യം, താഴ്ന്ന രക്തസമ്മർദം, തിളക്കമേറിയ പ്രകാശത്തോട് കണ്ണുകള്‍ക്കുള്ള അലര്‍ജി, കഠിനമായ പേശിവേദന തുടങ്ങിയവയാണ് രോഗലക്ഷണങ്ങള്.\nമൈറ്റ് എന്ന ചെറുപ്രാണിയിലൂടെ പകരുന്ന ‘ഒറിൻഷ്യ സുസുഗാമുഷി’ എന്ന ബാക്ടീരിയയാണ് ഈ രോഗം വരുത്തുന്നത്. പ്രാണി കടിക്കുന്നവർക്ക് രോഗം പടരും. 1930-ൽ ജപ്പാനിലാണ് ചെള്ളുപനി ആദ്യമായി കണ്ടെത്തിയത്. വൃത്തിഹീനവും കൂടുതൽ ആളുകൾ തിങ്ങിക്കൂടുന്നതുമായ സ്ഥലങ്ങളിലാണ് ഈ പ്രാണികളെ കാണുന്നത്.\nഡൽഹിയിലെ തിരക്കേറിയ തെരുവിൽ ഭക്ഷണം കഴിക്കാൻ പോയ വിദ്യാർഥിനിയെ മൈറ്റ് എന്ന പ്രാണി കടിക്കുകയും രോഗം ബാധിക്കുകയുമായിരുന്നു. പ്രാണി കടിച്ച് മൂന്നു ദിവസം കഴിഞ്ഞപ്പോൾ വിദ്യാർഥിനിക്ക് പനിയും തലവേദനയും ഛർദ്ദിയും വയറിളക്കവും ശരീരവേദനയും വന്നു. തുടർന്ന് ഡൽഹിയിലെ ആശുപത്രിയിൽ പ്രവേശിപ്പിച്ചെങ്കിലും രോഗം തിരിച്ചറിഞ്ഞില്ല. രോഗം മൂർച്ഛിച്ചതോടെ വിദ്യാർഥിനിയെ ബന്ധുക്കൾ തിരൂരിലേക്ക് കൊണ്ടുവന്ന് ചികിത്സ തേടി. ചെള്ളുപനിക്കുള്ള ‘വെയിൽ ഫെലിക്സ്’ പരിശോധന നടത്തിയപ്പോൾ പോസിറ്റീവായി. തുടർന്ന് വിദഗ്ധ ചികിത്സ നൽകുകയായിരുന്നു.\nTags: Scrabe Tubes


വരവേറ്റു വീരോചിതം വഴികാട്ടുന്ന പറപ്പൂര് | Kerala | Deshabhimani | Thursday Oct 5, 2017\nവരവേറ്റു വീരോചിതം വഴികാട്ടുന്ന പറപ്പൂര്\nസതീഷ് ഗോപിUpdated: Thursday Oct 5, 2017\nഎല്‍ഡിഎഫ് സ്ഥാനാര്‍ഥി പി പി ബഷീര് പറപ്പൂര് പഞ്ചായത്തിലെ തറയിട്ടാലില് എത്തിയപ്പോള്\nവേങ്ങര > വികസനത്തില് സംസ്ഥാനത്തെ ഏറ്റവും പിന്നോക്ക മണ്ഡലമായ വേങ്ങരക്ക് ദിശാസൂചകമാവുകയാണ് പറപ്പൂര് പഞ്ചായത്ത്. ലീഗിനെ തൂത്തെറിഞ്ഞ് ജനകീയമുന്നണി അധികാരം പിടിച്ച പറപ്പൂര് വികസനക്കുതിപ്പിന്റെ പാതയിലാണ്. മുസ്ളിംലീഗിന്റെ ദുര്‍ഭരണത്തില് സഹികെട്ട് ബദല് ഭരണം നടത്തുന്ന മണ്ണില് എല്‍ഡിഎഫ് സ്ഥാനാര്‍ഥി അഡ്വ. പി പി ബഷീറിന് ലഭിച്ചത് വീരോചിത വരവേല്‍പ്പ്. 1939-ല് നടന്ന പറപ്പൂര് സമ്മേളനം എന്നറിയപ്പെട്ട കെപിസിസി സമ്മേളനത്തിന് വേദിയായ ആസാദ് നഗര് ഇവിടെയാണ്. ദേശീയപ്രസ്ഥാനത്തിന്റെയും ഖിലാഫത്തിന്റെയും ചരിത്രസ്മരണകളുടെ മണ്ണ് കൂടിയാണ് ഇത്.\nകെപിസിസിയില് സോഷ്യലിസ്റ്റ് പക്ഷക്കാര്‍ക്ക് മുന്‍തൂക്കം ലഭിച്ച കാലത്തായിരുന്നു പറപ്പൂര് സമ്മേളനം. മുഖ്യ സംഘാടകര് മുഹമ്മദ് അബ്ദുറഹിമാന് സാഹിബും ഇ എം എസും. അന്ന് സമ്മേളന നഗരിക്ക് നല്‍കിയ പേരാണ് ആസാദ് നഗര്. 1961-ല് ബംഗാള് ദുര്‍ഗാപൂരിലെ എഐസിസി സമ്മേളനത്തിന്റെ അലയൊലികളും ഇവിടെ സജീവം. വര്‍ഗീയകക്ഷികള്‍ക്കെതിരെ നിലപാട് സ്വീകരിക്കുന്നതായിരുന്നു കോണ്‍ഗ്രസ് സമ്മേളനത്തിലെ പ്രധാന പ്രമേയം. വര്‍ഗീയതയോട് സന്ധി ചെയ്യുന്ന നയം കോണ്‍ഗ്രസ് സ്വീകരിക്കുന്നതാണ് സമകാലിക വൈപരീത്യം.\n19 വാര്‍ഡുള്ള പഞ്ചായത്തില് 12-ലും ജനകീയ മുന്നണിയുടെ പ്രതിനിധികള്. കുടിവെള്ളക്ഷാമം പരിഹരിക്കാനും മറ്റ് അടിസ്ഥാനസൌകര്യങ്ങള് ഒരുക്കാനും ഭരണസമിതി ശ്രദ്ധിക്കുന്നു. വനിതാ ക്ഷേമ പ്രവര്‍ത്തനങ്ങള്‍ക്ക് പ്രാമുഖ്യം നല്‍കി ആരംഭിച്ചതാണ് വനിതാ ബാങ്ക്. തരിശ് ഭൂമി കൃഷിയോഗ്യമാക്കല്, കര്‍ഷകര്‍ക്ക് വിത്തും വളവും വിതരണം ചെയ്യല് തുടങ്ങി പഞ്ചായത്തിന്റെ മുഖഛായ മാറ്റുന്ന പ്രവര്‍ത്തനങ്ങളാണ് നടപ്പാക്കുന്നത്. ബുധനാഴ്ച കാടേങ്ങല്‍പടിയില്‍നിന്നാണ് പര്യടനം തുടങ്ങിയത്.\nചെങ്കൊടി കെട്ടിയ ബൈക്കുകളുമായി ചെറുപ്പക്കാര് സ്ഥാനാര്‍ഥിയുടെ വാഹനത്തിന് മുമ്പിലായി സഞ്ചരിക്കുന്നു. മേലാപ്പ് കെട്ടിയ ലോറികളില് ബാന്‍ഡ് വാദ്യവും മുഴക്കി മറ്റൊരു കൂട്ടം. ആലച്ചുള്ളിയിലും ഉണ്ണിയാലുങ്ങലിലുമെല്ലാം ആള്‍ക്കൂട്ടം നേരത്തേയെത്തി. കല്ലക്കയം കോളനിയില് സ്ത്രീകളടക്കം വന് ജനക്കൂട്ടം. എല്ലാവര്‍ക്കും സ്ഥാനാര്‍ഥിക്കൊപ്പം സെല്‍ഫിയെടുക്കണം. ആരെയും നിരാശപ്പെടുത്തിയില്ല. പാലാണിയിലും കുഴിപ്രം മോസ്കോയിലും ചെനക്കലുമെല്ലാം ഉജ്വല വരവേല്‍പ്പ്. എംഎല്‍എമാര് അടക്കമുള്ള നേതാക്കളും പ്രചാരണ രംഗത്തുണ്ട്.\nഎം എ യൂസഫ്, എം ബി ഫൈസല്, കെ പി ശങ്കരന്, ടി കബീര്, മൊയ്തീന്‍കുട്ടി, ഉസ്മാന് കൂളക്കോട് തുടങ്ങിയവര് വിവിധ കേന്ദ്രങ്ങളില് സംസാരിച്ചു. യുഡിഎഫ് സ്ഥാനാര്‍ഥി കെ എന് എ ഖാദര് ഒതുക്കുങ്ങലിലും ലീഗ് വിമതന് കെ ഹംസ വേങ്ങരയിലും വോട്ട് അഭ്യര്‍ഥിച്ചു.


ബെംഗളൂരുവില് കണ്ട ഭാവം നടിച്ചില്ല; പിന്നാലെ പിണറായിക്ക് മമതയുടെ പിറന്നാളാശംസ | Mamta banerjee's Birthday wishes to Pinarayi Vijayan\nMay 24, 2018, 12:26 PM IST\nബെംഗലുരുവില് എച്ച് ഡി കുമാരസ്വാമിയുടെ സത്യപ്രതിജ്ഞാ വേളയില് മുഖ്യമന്ത്രി പിണറായി വിജയനും മമതാ ബാനര്‍ജിയും ഒരേ വേദിയില്. ഫോട്ടോ: പി. മനോജ്\nതിരുവനന്തപുരം: മുഖ്യമന്ത്രി പിണറായി വിജയന് തൃണമൂല് കോണ്‍ഗ്രസ് നേതാവും പശ്ചിമ ബംഗാള് മുഖ്യമന്ത്രിയുമായ മമതാ ബാനര്‍ജിയുടെ പിറന്നാളാശംസ. ഔദ്യോഗിക ട്വിറ്റര് പേജിലാണ് മമത പിണറായിക്ക് പിറന്നാളാശംസ നേര്‍ന്നത്. നേതാക്കള് തമ്മില് പിറന്നാളാശംസകള് നേരുന്നത് അത്ര പുതുമയുള്ള കാര്യമൊന്നുമല്ലെങ്കിലും ഇക്കാര്യത്തില് ചില പ്രത്യേകതകളുണ്ട്.\nബുധനാഴ്ച കര്‍ണാടക മുഖ്യമന്ത്രിയായി എച്ച് ഡി കുമാരസ്വാമി സത്യപ്രതിജ്ഞ ചെയ്ത ചടങ്ങില് പങ്കെടുത്തവരാണ് പിണറായി വിജയനും മമതാ ബാനര്‍ജിയും. എന്നാല്,പരിപാടിക്കിടെ ഒരിക്കല് പോലും ഇരുവരും തമ്മില് സംസാരിച്ചതായി ഒരിടത്തും റിപ്പോര്‍ട്ടുകളില്ല. പിണറായി വിജയന് ഇരിക്കുന്നതിനടുത്ത് കൂടി പരിചയഭാവം പോലും കാണിക്കാതെ മമത നടന്നുപോകുന്ന ചിത്രവും പുറത്തുവന്നിരുന്നു.\nബംഗാളില് ബദ്ധവൈരികളാണ് സിപിഎമ്മും തൃണമൂല്‍കോണ്‍ഗ്രസും. ബിജെപിയ്‌ക്കെതിരെ ഒന്നിച്ചുനില്‍ക്കാന് ഒരുഘട്ടത്തിലും ഇരുകൂട്ടരും തയ്യാറായിട്ടുമില്ല. സിപിഎമ്മിനെക്കുറിച്ചുള്ള അഭിപ്രായപ്രകടനങ്ങള്‍ക്കോ ചോദ്യങ്ങള്‍ക്കോ രോഷത്തോടെ മാത്രം മറുപടി പറയുന്ന മമതയെയാണ് വാര്‍ത്താസമ്മേളനങ്ങളില് കണ്ടിട്ടുള്ളതും. അങ്ങനെയുള്ള മമതയാണ് ഇപ്പോള് സിപിഎം നേതാവായ പിണറായി വിജയന് പിറന്നാളാശംസകള് നേര്‍ന്നിരിക്കുന്നത്.\nബിജെപിക്കെതിരായ വിശാല പ്രതിപക്ഷത്തിന്റെ ഭാഗമായി തൃണമൂലും സിപിഎമ്മും വേദിപങ്കിട്ടതിന് പിന്നാലെ, തമ്മില്‍ക്കണ്ടിട്ടും മിണ്ടാതെ പോയ മമതാ ബാനര്‍ജി പിറന്നാള് ദിനത്തില് പിണറായിക്ക് ആശംസകള് നേര്‍ന്നത് ചര്‍ച്ചയായതും ഇക്കാരണങ്ങള് കൊണ്ട് തന്നെ.\ncontent highlights: Mamata Banerjee, Pinarayi Vijayan, Trinamool congress and CPIM, Birthday wishes from Mamata Banerjee to Pinarayi Vijayan,H.D.Kumaraswami's oath taking ceremony\n'ജെ.എന്.യു വിദ്യാര്‍ത്ഥികളുടെ പോരാട്ടത്തിന്റെ ശക്തി ഈ പെണ്‍കുട്ടിയുടെ കണ്ണുകളിലുണ്ട്' മുഖ്യമന്ത്രി


ഇറ്റാനഗര്: അരുണാചല് പ്രദേശ് മുഖ്യമന്ത്രി ദോര്‍ജി ഖണ്ഡു സഞ്ചരിച്ചിരുന്ന ഹെലികോപ്റ്റര് തവാന്‍ഗ് ജില്ലയിലെ കേലയ്ക്കും ലുഗുദാങ്ങിനും ഇടയിലായി ജങ് വെള്ളച്ചാട്ടത്തിനു സമീപം തകര്‍ന്ന നിലയില് കണ്ടെത്തി.\nഹെലികോപ്റ്ററിന്റെ അവശിഷ്ടങ്ങളും മൂന്നു മൃതദേഹങ്ങളും കണ്ടെത്തിയിട്ടുണ്ട്. എന്നാല് ഖണ്ഡുവടക്കം അഞ്ചു പേരായിരുന്നു വിമാനത്തില് യാത്ര ചെയ്തിരുന്നത്. ആഭ്യന്തര മന്ത്രിയായ പി.ചിദംബരം ആണ് മരണ വാര്‍ത്ത സ്ഥിരീകരിച്ചത്. മൃതദേഹങ്ങള് തിരിച്ചറിയാന് സാധിച്ചിട്ടില്ല. പ്രതികൂല കാലാവസ്ഥയും മഞ്ഞു മൂടിയ ഭൂപ്രകൃതിയും തിരച്ചില് ദുഷ്കരമാക്കി. മറ്റു രണ്ടു മൃതദേഹങ്ങള്‍ക്ക് വേണ്ടിയുള്ള തിരച്ചില് തുടരുന്നു.\nകഴിഞ്ഞ ശനിയാഴ്‌ച രാവിലെയാണു തവാങില്‍നിന്നു മുഖ്യമന്ത്രിയും മറ്റു നാലുപേരുമായി പറന്നുയര്‍ന്ന പവന് ഹാന്‍സ് എന്ന ഹെലികോപ്‌ടര് കാണാതായത്.\nഇറ്റാനഗര്: കാണാതായ അരുണാചല് പ്രദേശ് മുഖ്യമന്ത്രി ദോര്‍ജി ഖണ്ഡുവിനുള്ള തിരച്ചില് അഞ്ചാം ദിവസത്തിലേക്ക് കടന്നു. ഹെലികോപ്‌ടര് യാത്രയ്‌ക്കിടെ സേല പാസിനു സമീപത്തു വച്ചാണ് അദ്ദേഹം സഞ്ചരിച്ചിരുന്ന ഹെലികോപ്‌ടര് കാണാതായത്. ഇന്ത്യന് വ്യോമസേനയുടെയും കരസേനയുടെയും ജീവനക്കാരും പൊതു ജനങ്ങളും അടക്കം ഏകദേശം 4000 ആളുകള് അദ്ദേഹത്തിനു വേണ്ടിയുള്ള തിരച്ചിലില് ഏര്‍പ്പെട്ടിട്ടുണ്ട്. ഹെലികോപ്‌ടര് സേല പാസിനു സമീപം എവിടെയെങ്കിലും തകര്‍ന്നു വീണതാകാമെന്നാണ് സംശയിക്കപ്പെടുന്നത്. ഇന്ത്യ-ഭൂട്ടാന് അതിര്‍ത്തി കേന്ദ്രീകരിച്ചാണ് ഇപ്പോള് തിരച്ചില് നടത്തുന്നത്. ഇതിനായി ഭൂട്ടാന് സര്‍ക്കാരില് നിന്നും പ്രത്യേക അനുമതി ലഭിച്ചിട്ടുണ്ട്. ആസ്സാമില് നിന്നുമുള്ള6ഹെലികോപ്റ്ററുകളില് അന്വേഷണസംഘം തിരച്ചില് നടത്തുന്നു.\nകഴിഞ്ഞ ശനിയാഴ്‌ച രാവിലെയാണു തവാങില്‍നിന്നു മുഖ്യമന്ത്രിയും മറ്റു നാലുപേരുമായി പറന്നുയര്‍ന്ന പവന് ഹാന്‍സ് എന്ന ഹെലികോപ്‌ടര് കാണാതായത്. പറന്നുയര്‍ന്നു 20 മിനിട്ട് ശേഷം ആണ് വിമാനത്തില് നിന്നുമുള്ള അവസാന റേഡിയോ സന്ദേശം ലഭിച്ചിരിക്കുന്നത്. ഹെലികോപ്‌ടര് കാണാതായി നാലു ദിവസം കഴിഞ്ഞിട്ടും കാര്യമായ വിവരങ്ങളൊന്നും ലഭിക്കാത്തതിനാല് ഖണ്ഡുവിനെ ജീവനോടെ കണ്ടെത്താമെന്ന പ്രതീക്ഷ മങ്ങുകയാണ്.\nവിവരാവകാശം : എയര് ഇന്ത്യയുടെ കള്ളി വെളിച്ചത്തായി\nമുംബൈ : എയര് ഇന്ത്യയുടെ ഏറെ ആദായകരമായ റൂട്ടുകളിലെ ഫ്ലൈറ്റുകള് റദ്ദ് ചെയ്ത് സ്വകാര്യ വിമാന കമ്പനികള്‍ക്ക് ഈ റൂട്ടില് സര്‍വീസ് നടത്താനുള്ള സൗകര്യം ചെയ്ത് കൊടുക്കുന്ന ഏര്‍പ്പാട് വെളിച്ചത്തായി. വിവരാവകാശ നിയമ പ്രകാരം ലഭിച്ച ഒരു റിപ്പോര്‍ട്ടിലാണ് എയര് ഇന്ത്യാ അധികൃതര് സ്വകാര്യ വിമാന കമ്പനികള്‍ക്ക് ലാഭം കൊയ്യാന് അവസരം ഒരുക്കുന്ന വിവരം വെളിപ്പെട്ടത്. ഈ സര്‍വീസുകള് റദ്ദാക്കിയ വിവരം തനിക്ക് ഇപ്പോഴാണ് ലഭിച്ചതെന്നും ഇത് താന് കൂടുതല് അന്വേഷണത്തിന് വിധേയമാക്കും എന്നും വ്യോമയാന മന്ത്രി വയലാര് രവി അറിയിച്ചു.\nകഴിഞ്ഞ ആറു മാസത്തിനുള്ളില് റദ്ദു ചെയ്ത ഫ്ലൈറ്റുകളുടെ പട്ടികയില് മിക്കതും 85 മുതല് 95 വരെ ശതമാനം ആളുകള് ഉള്ളതായിരുന്നു. ഇതില് നൂറു ശതമാനം നിറഞ്ഞ ഫ്ലൈറ്റുകളും ഉള്‍പ്പെട്ടിട്ടുണ്ട്. ഈ ഫ്ലൈറ്റുകള് റദ്ദ് ചെയ്തതിന്റെ അടുത്ത ദിവസം മുതല് ഈ ഫ്ലൈറ്റുകള്‍ക്ക് പകരം അതെ സമയത്ത് സ്വകാര്യ വിമാന കമ്പനികള്‍ക്ക് സര്‍വീസ് നടത്താനുള്ള അനുമതി നല്‍കുകയും ചെയ്തു.\nഎന്നാല് വിമാനം റദ്ദ് ചെയ്തതിന് കാരണമായി എയര് ഇന്ത്യ പറഞ്ഞത് മതിയായ എണ്ണം പൈലറ്റുമാര് ഇല്ല എന്നതാണ്. ഈ വാദമാണ് കള്ളമാണ് എന്ന് ഇപ്പോള് വിവരാവകാശ നിയമം പ്രകാരം ലഭിച്ച റിപ്പോര്‍ട്ട് വ്യക്തമാക്കിയത്. ഏറ്റവും കൂടുതല് പൈലറ്റുമാര് സ്വന്തമായുള്ള എയര് ഇന്ത്യ തങ്ങളുടെ പൈലറ്റുമാരെ വേണ്ടത്ര പ്രയോജനപ്പെടുത്തുന്നില്ല എന്നതാണ് വസ്തുത. കരാര് പ്രകാരം ഒരു പൈലറ്റ് ഒരു മാസം 60 മണിക്കൂര് വിമാനം പറപ്പിക്കണം എന്നാണ് വ്യവസ്ഥ. എന്നാല് 2010 ലെ കണക്ക് പ്രകാരം മിക്ക പൈലറ്റുമാരും 49 മുതല് 53 മണിക്കൂര് മാത്രമേ ജോലി ചെയ്തിട്ടുള്ളൂ. ചിലരെങ്കിലും 58 മണിക്കൂര് ജോലി ചെയ്തിട്ടുണ്ടെങ്കിലും ഇതും കരാറില് പറഞ്ഞതിനേക്കാള് കുറവാണ്.\nഫ്ലൈറ്റുകള് റദ്ദാക്കിയതാണ് പൈലറ്റുമാര്‍ക്ക് മതിയായ ജോലി ഇല്ലാത്തതിന്റെ കാരണം എന്നാണ് ഈ കണക്കുകള് വ്യക്തമാക്കുന്നത്.\nസ്വകാര്യ കമ്പനികളെ സഹായിക്കുന്ന രീതിയില് ഫ്ലൈറ്റുകള് റദ്ദ് ചെയ്യുന്നതിന് പുറകില് ആരായാലും ശരി ഇവരെ തടയുകയും ഇന്ത്യയുടെ സ്വന്തം വിമാന കമ്പനിയെ നേര് വഴിക്ക് കൊണ്ടു വരുവാനും വ്യോമയാന മന്ത്രി വയലാര് രവിക്ക് കഴിയുമോ എന്നാണ് ഇപ്പോള് ഏവരും ഉറ്റുനോക്കുന്നത്.\nവായിക്കുക: അഴിമതി, കേരള രാഷ്ട്രീയ നേതാക്കള്, വിമാനം, വിവാദം\n« Previous Page — « Previous « നിതാരിയിലെ ഹിംസ്ര ജന്തുവേത്?\nNext » — Next Page » ഗോധ്ര തീവണ്ടി ആക്രമണം : വിധി ഇന്ന് »


ഈ വീസ കൊള്ളാലോ, ജോലി കളയാതെ യാത്ര നടക്കും ഒപ്പം ശമ്പളവും കിട്ടും | Countries that are offering long-term visa and welcoming remote workers\nഈ വീസ കൊള്ളാലോ, ജോലി കളയാതെ യാത്ര നടക്കും ഒപ്പം ശമ്പളവും കിട്ടും\nമനോരമ ലേഖകൻ November 18, 2020 08:51 AM IST\nപണ്ടൊക്കെ ജോലി തേടി മറ്റു രാജ്യങ്ങളില് പോവുകയെന്നു പറഞ്ഞാല് ഒരു വന് ചടങ്ങായിരുന്നു. ബന്ധുക്കളോ പരിചയക്കാരോ വഴി എവിടെയെങ്കിലും ജോലി ഒപ്പിച്ചാല് പിന്നെ വീസ വരുന്നത് നോക്കി കണ്ണിലെണ്ണയൊഴിച്ച് കാത്തിരിക്കണം. യാത്രാമാര്‍ഗങ്ങള് കുറവും ചെലവേറിയതുമായിരുന്നു. ഇനി എല്ലാം കഴിഞ്ഞ് മറുനാട്ടില് എത്തിപ്പെട്ടാലോ, എന്നിനി പ്രിയപ്പെട്ടവരെ കാണാന് കഴിയുമെന്നോര്‍ത്ത് ആവലാതിയൊഴിഞ്ഞ ഒരു ദിനം പോലും കാണില്ല. എന്നാല് ഇന്ന് ഈയൊരവസ്ഥ എവിടെയുമില്ല എന്നുതന്നെ പറയാം. അടുത്തുള്ള ജില്ലയില് പോയി വരുന്ന ലാഘവത്തിലാണ് പലരും മറ്റു രാജ്യങ്ങളിലേക്ക് യാത്ര ചെയ്യുന്നത്!\nകൊറോണക്കാലം നമ്മളെ പരിചയിപ്പിച്ച ഒരുപാട് കാര്യങ്ങളില് ഒന്നാണ് വര്‍ക്ക് ഫ്രം ഹോം. ഓഫീസില് പോകാതെ വീട്ടിലിരുന്ന് ജോലി ചെയ്‌താല് ഉല്‍പ്പാദനക്ഷമത കൂടുമെന്ന് പഠനഫലങ്ങള് തെളിയിച്ചുകഴിഞ്ഞു. പല കമ്പനികളും സ്ഥിരമായിത്തന്നെ ഇങ്ങനെ വിദൂരമായി ജോലി ചെയ്യുന്ന ആളുകളെ നിയമിച്ചു. ഇങ്ങനെ വീട്ടിലിരുന്ന് ജോലി ചെയ്ത് മടുത്തവര്‍ക്ക് ഇപ്പോള് അല്‍പ്പം വ്യത്യസ്തമായി, മറ്റു രാജ്യങ്ങളില് പോയിരുന്ന് ജോലി ചെയ്യാം.\nഇത്തരത്തിലുള്ള ഒരുപാട് സാദ്ധ്യതകളാണ് ഇപ്പോള് നിലവിലുള്ളത്. കയ്യില് ഒരു ജോലിയുണ്ടെങ്കില് യാത്ര ചെയ്ത് പോയി താമസിക്കാനായി നിരവധി രാജ്യങ്ങള് റിമോട്ട് വീസ നല്‍കുന്നുണ്ട്. പ്രത്യേക മേഖലകളില് നൈപുണ്യമുള്ളവര്‍ക്ക് ഇത്തരം രാജ്യങ്ങളിലേക്ക് യാത്ര ചെയ്യാം. ഒരു ലാപ്ടോപുമായി ഇവിടങ്ങളിലെ മലനിരകള്‍ക്കിടയിലും ബീച്ചിലുമെല്ലാം പോയിരുന്ന് സമാധാനമായി ജോലി ചെയ്യാം. യാത്രയും നടക്കും ഒപ്പം ജോലിക്ക് ശമ്പളവും കിട്ടും! ടൂറിസം വികസനവും ഒപ്പം നടക്കും എന്നതാണ് ഇത്തരം രാജ്യങ്ങള്‍ക്ക് ഇതില് നിന്ന് കിട്ടുന്ന പ്രധാന ലാഭം. ഇങ്ങനെ സഞ്ചാരികളുടെ മനസ്സില് ലഡ്ഡു പൊട്ടിക്കുന്ന കിടുക്കന് റിമോട്ട് വിസ ഓഫറുകള് നല്‍കുന്ന ചില രാജ്യങ്ങള് പരിചയപ്പെടാം.\nവടക്കൻ യൂറോപ്പിലെ പ്രകൃതിഭംഗി തുളുമ്പുന്ന എസ്തോണിയയില് ഡിജിറ്റല് നോമാഡ് വിസ നല്‍കാന് ആരംഭിച്ചത് ഇക്കഴിഞ്ഞ ആഗസ്റ്റ് മാസത്തിലാണ്. യൂറോപ്യന് യൂണിയനില് ആദ്യമായി ഇത്തരത്തില് ഒരു സംവിധാനം നടപ്പിലാക്കിയ രാജ്യവും എസ്തോണിയ തന്നെയാണ്. ജോലി ചെയ്യാന് പ്രത്യേക സ്ഥലം ആവശ്യമില്ലാത്തവര്‍ക്ക് ഒരു വർഷം വരെ രാജ്യത്ത് താമസിക്കാം.\nഇതിനായി എസ്തോണിയയ്ക്ക് പുറത്ത് റജിസ്റ്റർ ചെയ്തിട്ടുള്ള ഒരു കമ്പനിയുമായി നിങ്ങൾക്ക് തൊഴിൽ കരാർ ഉണ്ടെന്നോ അല്ലെങ്കിൽ എസ്റ്റോണിയയില് നിന്നല്ലാത്ത ആര്‍ക്കെങ്കിലും വേണ്ടി നിങ്ങൾ ഒരു ഫ്രീലാൻസറായി ജോലി ചെയ്യുന്നുവെന്നോ കാണിക്കേണ്ടതുണ്ട്. അപേക്ഷയ്ക്ക് തൊട്ടുമുൻപുള്ള ആറുമാസത്തിനുള്ളിൽ പ്രതിമാസ മിനിമം വരുമാനം 3,504 യൂറോ (ഏകദേശം 3,08,042 രൂപ) ആയിരിക്കണം. അപേക്ഷയുടെ പ്രിന്‍റ് എടുത്ത് ആവശ്യമായ രേഖകള്‍ക്കൊപ്പം എസ്തോണിയൻ എംബസിയിലോ കോൺസുലേറ്റിലോ സമര്‍പ്പിക്കണം.\nയൂറോപ്യൻ യൂണിയനിൽ പ്രവേശിക്കാന് അനുവാദമില്ലാത്ത രാജ്യങ്ങളില് നിന്നുള്ള ഒരു രാജ്യത്ത് താമസിക്കുന്നയാളാവര്‍ക്ക് ഈ വിസക്കായി അപേക്ഷിക്കാനാവില്ല.\nകിഴക്കൻ യൂറോപ്പിന്‍റെയും വടക്കന് ഏഷ്യയുടെയും സംഗമസ്ഥാനത്ത്, കരിങ്കടലിനരികില് സ്ഥിതിചെയ്യുന്ന മനോഹരമായ ഒരു രാജ്യമാണ് ജോര്‍ജിയ. ആറു മാസമോ അതില് കൂടുതലോ കാലയളവിലേക്ക് ഡിജിറ്റല് നോമാഡ് വീസക്ക് അപേക്ഷിക്കാം.\nഇതിനായി ഒരുമാസം മിനിമം 2000 ഡോളർ വരുമാനം വേണം. താമസിക്കുന്നവര് ഹെല്‍ത്ത് ഇന്‍ഷുറന്‍സ് എടുക്കണം. ഇവിടെ താമസിക്കുമ്പോള് കുറഞ്ഞത് ആറു മാസത്തേക്കുള്ള ഇന്‍ഷുറന്‍സ് ഉണ്ടായിരിക്കണം.\nഅറ്റ്ലാന്റിക് സമുദ്രത്തിലെ ഒരു ദ്വീപുരാജ്യമാണ് ബാർബഡോസ്. വിദൂരജോലികള്‍ക്കായി 12 മാസത്തെ പ്രത്യേക വിസ നല്‍കാന് ഒരുങ്ങുകയാണ് ബാർബഡോസ് സർക്കാർ. കുടുംബങ്ങള്‍ക്കും ഈ വിസ പ്രയോജനപ്പെടുത്താം. വ്യക്തിഗത വിസയ്ക്ക് 2000 ഡോളർ, കുടുംബ വിസയ്ക്ക് 3000 ഡോളർ എന്നിങ്ങനെയാണ് ചാര്‍ജുകള് ഉണ്ടാവുക.\nപതിനെട്ടു വയസ്സില് കൂടുതലുള്ള ജോലിക്കാര്‍ക്കായി റെസിഡന്‍സി സര്‍ട്ടിഫിക്കറ്റ് പോളിസി ബര്‍മുഡ അവതരിപ്പിച്ചിട്ടുണ്ട്. ഇതിന്‍റെ ഭാഗമായി നല്‍കുന്ന ഒരു വർഷത്തെ സന്ദർശക വിസയാണ് വർക്ക് ഫ്രം ബർമുഡ സർട്ടിഫിക്കറ്റ്. ജോലിയോ സ്കൂൾ പ്രവേശനമോ തെളിയിക്കുന്ന രേഖകള് അപേക്ഷയ്ക്കൊപ്പം സമര്‍പ്പിക്കണം. കൂടാതെ ഹെല്‍ത്ത് ഇന്‍ഷുറന്‍സ്, സ്ഥിരവരുമാനം എന്നിവയും ഉണ്ടായിരിക്കണം.\nവിദൂര ജോലി അവസരങ്ങള്‍ക്കായി ജര്‍മനി ഒരു പെര്‍മിറ്റ് പ്രോഗ്രാം അവതരിപ്പിച്ചിട്ടുണ്ട്. മൂന്നു മാസത്തേക്ക് ഫ്രീലാന്‍സര്‍മാര്‍ക്ക് നല്‍കുന്ന വീസ, അവര്‍ക്ക് പിന്നീട് റെസിഡന്‍സി പെര്‍മിറ്റ് ആക്കി മാറ്റാം. അപേക്ഷക്കൊപ്പം വരുമാനത്തിനുള്ള തെളിവ്, മുൻപ് ജോലി ചെയ്തിരുന്ന കമ്പനിയില് നിന്നുള്ള ശുപാര്‍ശ, ട്രാവല് ഇന്‍ഷുറന്‍സ് എന്നിവയും നല്‍കണം.\nഫ്രീലാന്‍സ്, സ്ഥിരം ജോലിക്കാര് എന്നിവര്‍ക്ക് താല്‍ക്കാലിക വിദൂര വീസകള് പോര്‍ച്ചുഗലും നല്‍കുന്നുണ്ട്.\nദുബായിലെ പുതിയ വിസ പ്രോഗ്രാം അനുസരിച്ച് റിമോട്ട് ജോലിക്കാര്‍ക്കും അവരുടെ കുടുംബങ്ങള്‍ക്കും ഒരു വര്‍ഷം വരെ വീസ കിട്ടും. മറ്റെവിടെയെങ്കിലും ജോലി ചെയ്യുന്ന ആളുകള് ആയിരിക്കണമെന്നു മാത്രം. അപേക്ഷ അംഗീകരിച്ചു കഴിഞ്ഞാല് ബാങ്ക് അക്കൌണ്ട്, ഇന്‍റര്‍നെറ്റ് സൗകര്യം, ഫോണ് നമ്പര്, കുട്ടികളെ സ്കൂളില് ചേര്‍ക്കാനുള്ള സൗകര്യം എന്നിവ നല്‍കും. ഇതിനായി രാജ്യം ഇങ്ങനെ വരുന്നവരില് നിന്നും പ്രത്യേക വരുമാനനികുതി ഈടാക്കുന്നില്ല.\nമറ്റ് വിദൂര വർക്ക് വീസ ഓപ്ഷനുകൾ\nഇവ കൂടാതെ കോസ്റ്റാറിക്ക, ചെക്ക് റിപ്പബ്ലിക്, മെക്സിക്കോ, സ്പെയിൻ എന്നീ രാജ്യങ്ങളിലും റിമോട്ട് വിസ ഓപ്ഷനുകള് ലഭ്യമാണ്. ഇതിനായി നിരവധി മാനദണ്ഡങ്ങളുണ്ട്. എളുപ്പത്തില് അപേക്ഷിക്കാന് കഴിയുമെങ്കിലും മിക്ക രാജ്യങ്ങളിലും നികുതിയടക്കമുള്ള ചിലവുകള് വഹിക്കേണ്ടതുണ്ട്.\nEnglish Summary: Countries that are offering long-term Visa and Welcoming Remote Workers


ആലപ്പുഴ ജില്ലയിൽ ജനമഹായാത്രയ്ക്ക് ആവേശകരമായ വരവേൽപ്പ് – Jaihind TV\nആലപ്പുഴ ജില്ലയിൽ ജനമഹായാത്രയ്ക്ക് ആവേശകരമായ വരവേൽപ്പ്\nകെപിസിസി അദ്ധ്യക്ഷൻ മുല്ലപ്പള്ളി രാമചന്ദ്രൻ നയിക്കുന്ന ജന മഹായാത്ര ആലപ്പുഴ ജില്ലയിൽ പര്യടനം തുടരുന്നു. ആറ് കേന്ദ്രങ്ങളിലാണ് യാത്ര ആദ്യദിനം സ്വീകരണം ഏറ്റുവാങ്ങിയത്. ആവേശകരമായ വരവേൽപ്പാണ് ജില്ലയിലുടനീളം കെപിസിസി അധ്യക്ഷന് ലഭിച്ചത്.\nജില്ലാ അതിർത്തിയായ തവണക്കടവിൽ വൻവരവേൽപ്പാണ് യാത്രയ്ക്ക് ലഭിച്ചത്. ഡിസിസി പ്രസിഡന്റ് എം. ലിജുവിന്റെ നേതൃത്വത്തിൽ കെപിസിസി അധ്യക്ഷനെ സ്വീകരിച്ചു. പൂച്ചാക്കലിലെ ആദ്യ പൊതു സമ്മേളനം കെ.സി. വേണുഗോപാൽ എംപി ഉദ്ഘാടനം ചെയ്തു.\nസംസ്ഥാനം കണ്ട ഏറ്റവും ദുർബലനായ മുഖ്യമന്ത്രിയാണ് കേരളം ഭരിക്കുന്നതെന്ന് മുല്ലപ്പള്ളി രാമചന്ദ്രൻ.\nഅടുത്ത സ്വീകരണം ചേർത്തലയിലായിരുന്നു. സമകാലിക രാഷ്ട്രീയ പ്രശ്നങ്ങൾ ഹ്രസ്വമായ വാക്കുകളിൽ അവതരിപ്പിച്ച് ആലപ്പുഴ കലവൂരിലെ വേദിയിലേക്ക്. തുടർന്ന് അമ്പലപ്പുഴയിലും ഊഷ്മളമായ സ്വീകരണം ഏറ്റുവാങ്ങി. ഇനിയൊരു വട്ടം മോദി അധികാരത്തിലെത്തിയാൽ രണ്ടാം സ്വാതന്ത്രസമരത്തിന് തയ്യാറാകേണ്ടി വരുമെന്ന് ഓർമിപ്പിച്ചു കെപിസിസി അധ്യക്ഷൻ.\nപ്രതിപക്ഷനേതാവിന്റെ സ്വന്തം തട്ടകമായ ഹരിപ്പാട് എത്തിയപ്പോഴും ആയിരക്കണക്കിന് പ്രവർത്തകർ കാത്തു നിൽക്കുന്നുണ്ടായിരുന്നു. കേരളത്തിലെ സിപിഎം ഭീകര സംഘടനയായി മാറിയിരിക്കുന്നുവെന്ന് ചൂണ്ടിക്കാട്ടുകയായിരുന്നു രമേശ് ചെന്നിത്തല.\nരാത്രി ഏറെ വൈകിയാണ് യാത്ര കായംകുളത്ത് എത്തിയത്. വൈകിയ വേളയിലും പ്രവർത്തകരുടെ ആവേശം ഒട്ടും തണുത്തിരുന്നില്ല.\nവാഗ്ദാനങ്ങളെ കാറ്റിൽ പറത്തിയ ഭരണാധികാരികളാണ് മോദിയും പിണറായിയും...\nജനമഹായാത്രയ്ക്ക് സാംസ്കാരിക നഗരിയില് ആവേശോജ്വല വരവേല്‍പ്\nജനങ്ങള്‍ക്ക് വേണ്ടി ഒന്നും ചെയ്യാത്ത സര്‍ക്കാര് ജാഥ...\nലാവ്‌ലിന് കേസ് സി ബി ഐ ശരിയായ...\nആവേശ്വജ്ജ്വല സ്വീകരണങ്ങള് ഏറ്റുവാങ്ങി ജനമഹായാത്ര മലപ്പുറം ജില്ലയില്\nറഫേലിൽ പിണറായിക്ക് മിണ്ടാട്ടമില്ലാത്തത് ലാവ്‌ലിൻ കേസ് ഭയന്നെന്ന്...


Wednesday 11 March 2015 9:50 pm IST\nപാലാ: റിവര്‍വ്യൂ റോഡിന്റെ സംരക്ഷണഭിത്തി അടിത്തറയിളകി അപകടാവസ്ഥയിലായിട്ട് മാസങ്ങളായെങ്കിലും പരിഹാരമുണ്ടാകുന്നില്ല. സര്‍ക്കാര് കോടികള് ചെലവഴിച്ച് നിര്‍മ്മിച്ചിട്ടുള്ള സംരക്ഷണ ഭിത്തിയാണ് ബന്ധപ്പെട്ട അധികൃതരുടെ അനാസ്ഥകൊണ്ട് വന്‍ദുരന്തം ക്ഷണിച്ചു വരുത്തുന്നത്. മുനിസിപ്പല് ബസ് സ്റ്റാന്‍ഡിനു സമീപം ളാലം തോടിനു കുറുകെ സ്വകാര്യ വ്യക്തി നിര്‍മ്മിച്ച പാലത്തിനു സമീപം ളാലം തോട്ടില്‍നിന്ന് സംരക്ഷണഭിത്തി കെട്ടി ഉയര്‍ത്തിയിട്ടുള്ള ഭാഗത്താണ് മൂന്ന് മീറ്ററോളം വ്യാസത്തില് അടിക്കല്ലിളകി അപകടാവസ്ഥായിലായിരിക്കുന്നത്. മുമ്പ് രാജധാനി ഹോട്ടലിനെതിര്‍വശത്തും വലിയപാലത്തിനും സമീപത്തും സംരക്ഷണ ഭിത്തിയുടെ കെട്ട് ഇളകി റോഡ് ഉള്‍പ്പെടെ ആറ്റില് പതിച്ച സംഭവമുണ്ടായി. രാജധാനി ഹോട്ടലിനു സമീപം റോഡ് ഇടിഞ്ഞ ഭാഗത്ത് കാര് ആറ്റില് പതിച്ച് ഒരാള് മരിച്ച സംഭവമുണ്ടായി. പാലത്തിനു സമീപം റോഡ് ഇടിഞ്ഞപ്പോള് മാസങ്ങളോളം ഇതുവഴിയുള്ള ഗാതഗതം നിര്‍ത്തിവച്ച് ലക്ഷണങ്ങള് മുടക്കിയാണ് പൂര്‍വ്വസ്ഥിതിയിലാക്കിയത്. ഈ ദുരന്തങ്ങളെല്ലാം മുന്നിലുണ്ടായിട്ടും ഇപ്പോള് അധികൃതര് കാണിക്കുന്ന അനാസ്ഥയില് ജനങ്ങള്‍ക്ക് പ്രതിഷേധമുണ്ട്. അടുത്ത ദുരന്തത്തിനായി കാത്തുനില്‍ക്കുകയാണോ എന്ന ചോദ്യവും പ്രസക്തമാവുകയാണ്. തോട്ടിലെ ജലനിരപ്പ് താഴ്ന്നതോടെയാണ് അപകടാവസ്ഥ ജനങ്ങളുടെ ശ്രദ്ധയില്‍പ്പെട്ടത്. 800 മീറ്ററോളം നീളത്തില് മുനിസിപ്പല് സ്റ്റേഡിയം മുതല് ആര്.വി. പാര്‍ക്ക് വരെയാണ് റിവര്‍വ്യൂ റോഡ്, ളാലം തോടിന്റെയും മീനച്ചിലാറിന്റെയും തീരത്തുകൂടി പോകുന്ന റോഡിന് ഇരുപതടിയോളം ഉയരത്തിലാണ് സംരക്ഷണ ഭിത്തി നിര്‍മ്മിച്ചിട്ടുള്ളത്.\nപാലാ റിവര്‍വ്യൂ റോഡിന്റെ സംരക്ഷണഭിത്തി തകര്‍ന്നു വീണതില് പ്രതിഷേധം വ്യാപകം\nറിവര്‍വ്യൂ റോഡിണ്റ്റെ സംരക്ഷണഭിത്തിക്ക് വീണ്ടും ബലക്ഷയം\nറോഡിന്റെ സംരക്ഷണഭിത്തി നിര്‍മ്മിക്കണം\nതെക്കുംഭാഗം ആനക്കയം റോഡിന്റെ സംരക്ഷണഭിത്തി അപകടത്തില്\nറോഡിന്റെ തിട്ട ഇടിഞ്ഞു; ടാര് വീപ്പ കൊണ്ട് സംരക്ഷണം ഒരുക്കി അധികൃതര്\nപാലാ നഗരസഭാ ബജറ്റ്:റോഡ് നവീകരണം, ജലസ്രോതസ്സുകളുടെ സംരക്ഷണം എന്നിവയ്ക്ക് മുന്‍ഗണന


'ആദി'യായി പ്രണവ് മോഹൻലാൽ; ജീത്തു ജോസഫ് ചിത്രത്തിനു പേരായി- Pranav mohanlal jeethu joseph movie name aadhi\nPranav Mohanlal Jeethu Joseph Movie Name Aadhi\n'ആദി'യായി പ്രണവ് മോഹൻലാൽ; ജീത്തു ജോസഫ് ചിത്രത്തിനു പേരായി\nചിത്രത്തിന്റെ മോഷൻ പോസ്റ്ററും ചടങ്ങിൽ പുറത്തുവിട്ടു\nപ്രണവ് മോഹൻലാൽ ആദ്യമായി നായകനായെത്തുന്ന ചിത്രത്തിനു പേരായി. ‘ആദി’ എന്നാണ് ചിത്രത്തിന്റെ പേര്. തിരുവനന്തപുരത്ത് നടന്ന പൂജ ചടങ്ങിലാണ് ചിത്രത്തിന്റെ പേര് ഔദ്യോഗികമായി പുറത്തിറക്കിയത്. ചിത്രത്തിന്റെ മോഷൻ പോസ്റ്ററും ചടങ്ങിൽ പുറത്തുവിട്ടു. ജീത്തു ജോസഫാണ് ചിത്രത്തിന്റെ സംവിധായകൻ.\nPRANAV MOHANLAL in & as#Aadi First Look Motion Poster!\nSOME LIES CAN BE DEADLY!@KeralaBO1 @Forumkeralam1 pic.twitter.com/TeNpER3ufo\n— Abid (@lionheart_abid) July 5, 2017\nകുടുംബ സമേതമാണ് മോഹൻലാൽ ചടങ്ങിൽ പങ്കെടുക്കാനെത്തിയത്. ഏറെ നാളുകളായുളള കാത്തിരിപ്പിനു ശേഷമാണ് പ്രണവ് ചിത്രത്തിന്റെ പൂജ നടന്നത്. മോഹൻലാലിന്റെ പുതിയ ചിത്രമായ വെളിപാടിന്റെ പുസ്തകം സിനിമയുടെ ടീസറിന്റെ പ്രദർശനവും ഒടിയൻ സിനിമയുടെ പൂജയും ഇതോടൊപ്പം നടന്നു. പരസ്യ ചിത്ര സംവിധായകനായ ശ്രീകുമാർ മേനോൻ സംവിധാനം ചെയ്യുന്ന ഒടിയനും പ്രണവ് നായകനാവുന്ന ജീത്തു ജോസഫ് ചിത്രവും ആശിർവാദ് സിനിമാസിന്റെ ബാനറിൽ ആന്റണി പെരുമ്പാവൂരാണ് നിർമിക്കുന്നത്. മഞ്ജു വാര്യരാണ് ഒടിയനിൽ മോഹൻലാലിന്റെ നായിക.\nRead More: പ്രണവിന്റെ നായിക പുതുമുഖമോ? ജീത്തു ജോസഫ് പറയുന്നു\nഅതേസമയം, പ്രണവ് ചിത്രത്തിൽ നായിക ആരാണെന്നോ പ്രധാന കഥാപാത്രങ്ങളെ അവതരിപ്പിക്കുന്നത് ആരൊക്കെയാണെന്നോ സംബന്ധിച്ച് ഒരു വിവരവും അണിയറ പ്രവർത്തകർ പുറത്തുവിട്ടില്ല. ജീത്തു ജോസഫ് ചിത്രത്തിനായി കുറേ മാസമായി പ്രണവ് വിദേശത്ത് പരിശീലനത്തിലായിരുന്നുവെന്നാണ് റിപ്പോർട്ട്. ചിത്രം ഫാമിലി ആക്ഷന് ത്രില്ലറായിരിക്കുമെന്ന് ജീത്തു ജോസഫ് നേരത്തെ പറഞ്ഞിരുന്നു.


Special | Science Vally | Page 2\nസാബു ജോസ് പുതിയൊരു ദ്രവ്യാവസ്ഥകൂടി സ്ഥിരീകരിക്കപ്പെട്ടിരിക്കുന്നു. ടൈം ക്രിസ്റ്റല് അഥവാ സ്‌പേസ് – ടൈം ക്രിസ്റ്റല് (സ്ഥല-കാല പരലുകള്) എന്നാണ് പുതിയ ദ്രവ്യാവസ്ഥയുടെ പേര്. ടൈം ട്രാന്‍സ്‌ലേഷന് സിമട്രി ബ്രേക്കിംഗ് എന്ന പ്രതിഭാസം പ്രദര്‍ശിപ്പിക്കുന്ന ഈ ദ്രവ്യരൂപത്തിന്റെ സൈദ്ധാന്തിക ഭാഷ നേരത്തെ തന്നെ അവതരിപ്പിക്കപ്പെട്ടിരുന്നു. 2017 മാര്‍ച്ചിലാണ് ഈ ദ്രവ്യരൂപം പരീക്ഷണശാലയില് നിര്‍മിക്കപ്പെട്ടത്. ആറ്റങ്ങളോ, അയോണുകളോ, തന്മാത്രകളോ സവിശേഷമായ രീതിയില് വിന്യസിക്കപ്പെട്ടിട്ടുള്ള ഖര വസ്തുക്കളാണ് ക്രിസ്റ്റലുകള്. ഇവയിലെ ആറ്റങ്ങള് ക്രമരൂപത്തില് ആവര്‍ത്തിച്ചു കാണപ്പെടുന്നു. എന്നാല് ടൈം ക്രിസ്റ്റലുകളില് ആറ്റങ്ങള് ക്രമമായി അല്ല കാണപ്പെടുന്നത്. സമയത്തിനനുസരിച്ച് ...\nഅന്യഗ്രഹജീവികളെ നേരില് കാണാന് ഈ തലമുറയ്ക്കാകുമോ?\nസാബു ജോസ് ഭൂമിക്കു വെളിയില് ജീവനുണ്ടോ? മറ്റേതെങ്കിലുമൊരു ലോകത്തിരുന്ന് ആരെങ്കിലും നമ്മെ നിരീക്ഷിക്കുന്നുണ്ടോ? ഉണ്ടെന്നാണ് ശാസ്ത്രലോകം പറയുന്നത്. ഉണ്ടെന്നു മാത്രമല്ല, അത്തരം ഭൗമേതര ജീവികളെ ഇരുപതു വര്‍ഷത്തിനുള്ളില് നേരിട്ടു കാണാന് കഴിയുമെന്നാണ് നാസയിലെ ശാസ്ത്രജ്ഞര് അവകാശപ്പെടുന്നത്. 2017, 2018 വര്‍ഷങ്ങളില് വിക്ഷേപിക്കപ്പെടുന്ന ടെസ് , ജെയിംസ് വെബ് സ്‌പേസ് ടെലസ്‌ക്കോപ്പ് എന്നീ ബഹിരാകാശ ദൂരദര്‍ശിനികള് ഭൗമേതര ജീവന് യാഥാര്‍ഥ്യമാണെന്നു തെളിയിക്കുമെന്നാണ് ശാസ്ത്രജ്ഞര് പറയുന്നത്. അതുകൂടാതെ, 2014 ജൂലൈ മാസത്തില് ചിലിയിലെ അറ്റക്കാമ മരുഭൂമിയില് നിര്‍മാണമാരംഭിച്ച, ലോകത്തിലെ ഏറ്റവും വലിയ ഒപ്ടിക്കല് ടെലസ്‌കോപ്പായ ഇ-എല്‍റ്റിന്റെ നിര്‍മാണം ...\nപ്രകൃതിയില്ലെങ്കില് മനുഷ്യരില്ല; കൈകോര്‍ക്കാം പ്രകൃതി സംരക്ഷണത്തിനായി…\nസാബുജോസ് ഭൂമിയുടെ നിലനില്‍പ് അവതാളത്തിലായാല് പിന്നെ അധികാരത്തിനും, അധിനിവേശങ്ങള്‍ക്കും, മതത്തിനും രാഷ്ട്രീയത്തിനുമൊക്കെ എന്തു പ്രസക്തി ? മനുഷ്യരുടെ ഇടപെടല്‍കൊണ്ട് ആഗോള താപനിലയിലുണ്ടാകുന്ന വര്‍ധനവിന്റെ 55 ശതമാനവും 55 രാജ്യങ്ങളുടെ സംഭാവനയാണ്. ഇതില് ഒന്നാം സ്ഥാനത്തുനില്‍ക്കുന്നത് ചൈനയാണ്. അമേരിക്കയ്ക്കും ഇന്ത്യയ്ക്കുമാണ് രണ്ടും മൂന്നും സ്ഥാനങ്ങള്. ഈ രാജ്യങ്ങളാണ് താപവര്‍ധനവിനു കാരണമാകുന്ന നടപടികള് നിയന്ത്രിക്കുന്നതില് കൂടുതല് ശ്രദ്ധിക്കേണ്ടത്. ഫ്രാന്‍സ് അനുകരണീയമായ ഒരു മാതൃക ലോകത്തിന് സമ്മാനിച്ചിട്ടുണ്ട്. അവിടെ ഉല്‍പാദിപ്പിക്കുന്ന വൈദ്യുതിയുടെ 90 ശതമാനവും കാര്‍ബണ് ബഹിര്‍ഗമനം കൂടാതെയുള്ള മാര്‍ഗങ്ങളിലൂടെയാണ് നടത്തുന്നത്. അണുനിലയങ്ങള്, വിന്‍ഡ്മില്, ജലവൈദ്യുത പദ്ധതി എന്നീ ...\nപരിസ്ഥിതി മലിനീകരണവും വികസനവും\nസാബു ജോസ് സ്ഥിരമായി മാറിക്കൊണ്ടിരിക്കുന്ന ഒന്നാണ് ചുറ്റുപാടുകള്. അതിലാര്‍ക്കും സംശയമുണ്ടാകില്ല. എന്നാല് നമ്മുടെ ചുറ്റുപാടുകള്‍ക്കുണ്ടാകുന്ന മാറ്റങ്ങളുടെ വേഗത കൂടുന്നത് ശ്രദ്ധിക്കാതിരിക്കാന് കഴിയില്ല. പ്രകൃതി ദുരന്തങ്ങള്, കാലാവസ്ഥയിലുണ്ടാകുന്ന പ്രവചനാതീതമായ ചാഞ്ചാട്ടങ്ങള്, നീണ്ടുനില്‍ക്കുന്ന ഉഷ്ണകാലവും ശൈത്യവും, ശക്തമാകുന്ന കടലാക്രമണങ്ങള് എന്നിങ്ങനെ ചുറ്റുപാടുകളിലുണ്ടാകുന്ന മാറ്റങ്ങള് നിരീക്ഷിച്ചാല് ഈ ഗ്രഹം ഭാവിയില് നേരിടാന് പോകുന്ന ദുരന്തങ്ങളുടെ ചിത്രം ലഭിക്കും. ആഗോളതാപനമാണ് ഭൂമിനേരിട്ടുകൊണ്ടിരിക്കുന്ന ഏറ്റവും വലിയ വെല്ലുവിളി. നമ്മുടെ ഗ്രഹം ഒരു വറചട്ടി പോലെ ചൂടുപിടിച്ചുകൊണ്ടിരിക്കുകയാണ്. ഈ താപവര്‍ധനവില് സുപ്രധാനപങ്കുവഹിക്കുന്നത് പ്രകൃതിയിലുള്ള മനുഷ്യന്റെ ഇടപെടലുകളാണ്. ഇത്തരം ഇടപെടലുകളില് ചിലത് ഹ്രസ്വമായ കാലയളവില് ...\nദേശീയ ശാസ്ത്രദിനം; രാമന് പ്രഭാവം എന്നാലെന്ത്?\nസാബു ജോസ് നീലാകാശവും ആഴക്കടലിന്റെ നീലിമയുമെല്ലാം ആസ്വദിക്കുകയും അല്‍പ്പം ഭയം കലര്‍ന്ന കൗതുകത്തോടെ പാടിപ്പുകഴ്ത്തുകയും ചെയ്യപ്പെടുമ്പോഴും ആരെങ്കിലും അവയുടെ നീലവര്‍ണത്തിന്റെ കാരണമെന്താണെന്ന് ചിന്തിച്ചിട്ടുണ്ടാകുമോ? എന്നാല് സി വി രാമന് അതേക്കുറിച്ച് ചിന്തിച്ചു, പരീക്ഷണങ്ങള് നടത്തി, ഉത്തരവും കണ്ടെത്തി. രാമന് പ്രഭാവമെന്നാണ് ഇന്ന് ശാസ്ത്രലോകം ഈ പ്രതിഭാസത്തെ വിളിക്കുന്നത്. ഭൗതിക ശാസ്ത്രത്തില് നോബല് സമ്മാനം കരസ്ഥമാക്കിയ ആദ്യ ഭാരതീയനായ ചന്ദ്രശേഖര വെങ്കട്ടരാമന്റെ, പ്രകാശകിരണങ്ങളുടെ സ്വഭാവത്തെ സംബന്ധിച്ച സുപ്രധാന കണ്ടുപിടുത്തമായ രാമന് പ്രഭാവം ലോകത്തിന് സമര്‍പ്പിച്ചത് 1928 ഫെബ്രുവരി 28നാണ്. അദ്ദേഹത്തോടുള്ള ആദരസൂചകമായാണ് എല്ലാ വര്‍ഷവുംഫെബ്രുവരി 28 ...\nസാബു ജോസ് ഒരു ഗ്രഹത്തിലോ അതിന്റെ സ്വാഭാവിക ഉപഗ്രഹത്തിലോ ജീവന് ഉദ്ഭവിക്കുന്നതിനും വളര്‍ന്നുവികസിക്കുന്നതിനും നിലനില്‍ക്കുന്നതിനുമുള്ള കഴിവാണ് ഹാബിറ്റബിലിറ്റി. സൗരയൂഥം ജീവനുദ്ഭവിക്കുന്നതിനും വളര്‍ന്നുവികസിക്കുന്നതിനുള്ള അനുകൂലനങ്ങളുള്ള മേഖലയാണ്. ജീവന്റെ നിലനില്‍പിന് ഏറ്റവും ആവശ്യമായിട്ടുള്ളത് സ്ഥിരമായുള്ളൊരു ഊര്‍ജസ്രോതസ്സാണ്. നക്ഷത്രങ്ങളാണ് ഊര്‍ജദായകര്. എന്നാല്, അതുകൊണ്‍ുമാത്രം ജീവന് ഉദ്ഭവിക്കണമെന്നില്ല. നിരവധി ഭൗതിക, രാസ, ജ്യോതിശാസ്ത്ര സമവാക്യങ്ങള് ഒത്തുചേരേണ്‍ത് അതിനാവശ്യമാണ്. നിലവിലുള്ള ധാരണയനുസരിച്ച് ജലമാണ് ജീവന്റെ അടിസ്ഥാനം. ദ്രാവകരൂപത്തില് ജലം നിലനില്‍ക്കുന്ന മേഖലയില് മാത്രമേ ജീവന് സാധ്യതയുള്ളൂ എന്ന നിഗമനമാണ് ഇപ്പോഴുള്ളത്. നക്ഷത്രങ്ങളില്‍നിന്നു പുറപ്പെടുന്ന ഊര്‍ജമുപയോഗിച്ച് സങ്കീര്‍ണങ്ങളായ ജൈവ തന്മാത്രകള് സൃഷ്ടിക്കപ്പെടണമെങ്കില് ജലസാന്നിധ്യം ...\nസാബു ജോസ് തിരുവനന്തപുരം വിക്രം സാരാഭായ് സ്‌പേസ് സെന്ററിലെ ശാസ്ത്രജ്ഞര് ലോകത്തില് ഏറ്റവും ഭാരം കുറഞ്ഞ വസ്തു നിര്‍മിച്ചിരിക്കുന്നു. സിലിക്ക എയ്‌റോജെല് എന്ന വസ്തുവാണ് ശാസ്ത്രജ്ഞര് നിര്‍മിച്ചത്. വായു ആണ് ഈ എയ്‌റോജെല്ലിന്റെ 99 ശതമാനവും. അതിവിശിഷ്ട താപരോധക ശേഷിയുളള ഈ വസ്തു റോക്കറ്റുക്കളുടെ ഉപരിതലത്തില് ആവരണമായി ഉപയോഗിക്കാന് കഴിയും. എന്നാല് ഇതു മാത്രമല്ല സിലിക്ക എയ്‌റോജെല്ലിന്റെ ഉപയോഗം. തണുപ്പിനെയും ചൂടിനേയും ചെറുക്കാന് ഉപയോഗിക്കുന്ന ജാക്കറ്റുകളിലും, ഷൂസിന്റെ സോളിനകത്തും ഇത് ഫലപ്രദമായി ഉപയോഗിക്കാന് കഴിയും. പട്ടാള യൂണിഫോമില് ഉപയോഗിക്കുക വഴി സിയാചിന് മേഖലയിലും മറ്റും ...\nപരിണാമ സിദ്ധാന്തം അപ്രസക്തമാകുന്നു; ഇനി ഇന്റലിജന്റ് ഡിസൈനിംഗിന്റെ കാലം\nസാബു ജോസ് ഭൂമിയിലെ ജീവി വര്‍ഗ്ഗങ്ങളുടെ ഉല്‍പ്പത്തി ജീവപരിണാമം വഴിയാണ് സംഭവിച്ചത് എന്നാണ് ശാസ്ത്രം പഠിപ്പിക്കുന്നത്. എന്നാല് നിലവില് ഇല്ലാത്ത ഒന്നില് നിന്നും മറ്റൊന്നിനെ സൃഷ്ടിക്കാന് കഴിയില്ലെന്ന കേവലയുക്തി ദൈനംദിന ജീവതത്തില് ആവോളം ഉപയോഗിക്കുമ്പോഴും ഭൂമിയും ഭൗമജീവനും സൃഷ്ടിച്ചത് ഒരു ‘ഇന്റലിജന്റ് ഡിസൈനര്’ ആണെന്ന് വിശ്വസിക്കാനാണ് ഭൂരിപക്ഷം ആളുകളും ശ്രമിക്കുന്നത്. പരിണാമം ഒരു സങ്കീര്‍ണ്ണ പ്രക്രിയയാണ്. പരിണാമ സിദ്ധാന്തവും അങ്ങനെ തന്നെ. പരിണാമ സിദ്ധാന്തങ്ങളും പഠിച്ച് പ്രകൃതി നിര്‍ധാരണത്തിന്റെ നൂലാമാലകളിലേക്കൊന്നും പോകണ്ട ഇതിനെല്ലാം പിന്നില് ഒരു ഇന്റലിജന്റ് ഡിസൈനറുടെ കൈകളുണ്ടെന്ന എളുപ്പ വഴി സ്വീകരിക്കാന്. ...\nഇന്ന് ദേശീയ വിര വിമുക്ത ദിനം: മരുന്ന് കഴിക്കേണ്ട ആവശ്യകതയെന്ത്?\nDr. Shimna Azyz ”ഡോക്ടറെ, കുട്ടിക്ക് ഭയങ്കര വിരശല്യം… തിന്നാന് വേണ്ട, തടി വെക്കുന്നില്ല”… ഒപിയിലേക്ക് തുള്ളിച്ചാടി വന്ന സ്മാര്‍ട്ട് ഇത്തയുടെ selfdiagnosis. കുട്ടിയെ നോക്കിയപ്പോള് നേരാണ്. കുട്ടിക്ക് ആയ പ്രായത്തിനുള്ള വളര്‍ച്ചയില്ലെങ്കിലും ആവശ്യത്തിനു വിളര്‍ച്ചയുണ്ട്… ”അപ്പൊ നിങ്ങടെ കുട്ടിക്ക് സ്‌കൂളില് നിന്ന് കിട്ടിയ ഗുളിക കൊടുത്തില്ലേ?’ ‘അത് പിന്നെ… സ്‌കൂളില് നിന്ന് ഓല് തരുന്നതൊക്കെ അങ്ങനെ വാങ്ങി തിന്നാന് പാട്വോ… ഞമ്മക്ക് ഞമ്മളെ മക്കളെ ആരോഗ്യല്ലേ വല്‍ത്”… എന്റെ കണ്ണുകള് പുറത്തേക്കു തള്ളിയത് കണ്ടവര് ഞെട്ടിയോ? ഹേ.. ഇല്ല.. എനിക്ക് തോന്നിയതാവും. ‘ഇവിടെയുള്ള ...\nബൈജു രാജു നമുക്കറിയാം നമ്മുടെ ജീവിതം എന്നത് താല്‍ക്കാലികമാണെന്ന്. പക്ഷെ നമ്മുടെ ശരീരത്തിലെ ഒട്ടുമിക്ക ആറ്റങ്ങളും എന്നെന്നേക്കുമായി ‘ജീവിക്കുന്നു’ എന്നതാണ് സത്യം. ശവശരീരം സാധാരണ കുഴിച്ചിടുകയോ, കത്തിച്ചു കളയുകയാണോ ആണ് പതിവ്. കത്തിച്ചു കളയുന്ന ശരീരം ഓക്‌സിജനുമായി ചേര്‍ന്നു കാര്‍ബണ് ഡയോക്‌സൈഡും, വെള്ളവും, നൈട്രജനും, സള്‍ഫര് ഡയോക്‌സൈഡും ഒക്കെ ഉണ്ടാവുന്നു. കുഴിച്ചിടുകയാണെങ്കില് ശരീരത്തിലെ മൃദുവായ ഭാഗങ്ങളൊക്കെ ബാക്ടീരിയയും, മറ്റു ചെറു ജീവികളും തിന്നു തീര്‍ക്കുന്നു. അങ്ങനെ അവ ബാക്ടീരിയയുടെയോ ചെറു പ്രാണികളുടെയോ ശരീരം ആയി മാറുന്നു. കുറയൊക്കെ കാര്‍ബണ് ഡയോക്‌സൈഡ് ആയി മാറുന്നു. കട്ടി ...


‘ഇന്ദിര ഗാന്ധിയുമായി താരതമ്യം ചെയ്യാനാവില്ല, എങ്കിലും അതുപോലെ ഇന്ത്യയെ സേവിക്കും’ പ്രിയങ്ക\nമുന് പ്രധാനമന്ത്രി ഇന്ദിര ഗാന്ധിയുമായി തന്നെ താരതമ്യം ചെയ്യാനാവില്ലെന്നും രാജ്യത്തെ സേവിക്കുന്നതിലൂടെ ഇന്ദിര ഗന്ധിയുടെ കാല്‍പ്പാടുകള് പിന്തുടരുമെന്നും പ്രിയങ്ക.\n21 Apr, 2019 at 06:18 AM\nമുന് പ്രധാനമന്ത്രിയും തന്റെ മുത്തശ്ശി കൂടിയുമായ ഇന്ദിര ഗാന്ധിയുമായി താരതമ്യം ചെയ്യാന് മാത്രം താന് ആളല്ലെന്ന് പ്രിയങ്ക ഗാന്ധി. രാജ്യത്തെ സേവിക്കുന്നതിലൂടെ ഇന്ദിര ഗാന്ധിയുടെ കാല്‍പ്പാടുകള് പിന്തുടരുമെന്നും പ്രിയങ്ക ഗാന്ധി വ്യക്തമാക്കി.\n‘’ഇന്ദിരാഗാന്ധിയുടെ മുന്നില് ഞാന് ഒന്നുമല്ല. പക്ഷേ സേവനം ചെയ്യാനുള്ള ആഗ്രഹം എന്റെയും എന്റെ സഹോദരന്റെയും(രാഹുല് ഗാന്ധി) ഹൃദയത്തില് തന്നെയുണ്ട്. ഞങ്ങളെ ആര്‍ക്കും അതില് നിന്നും മാറ്റിനിര്‍ത്താന് കഴിയില്ല. ഞങ്ങള് നിങ്ങളെ സേവിക്കുന്നത് തുടരും.'’ പ്രിയങ്ക പറഞ്ഞു. ഇത് ആദ്യമായല്ല മുത്തശ്ശി ഇന്ദിര ഗാന്ധിയുമായി പ്രിയങ്ക താരതമ്യം ചെയ്യപ്പെടുന്നത്.\nഅതേസമയം, ബി.ജെ.പി പ്രവര്‍ത്തിക്കുന്നത് സ്വന്തം പുരോഗതിക്ക് വേണ്ടി മാത്രമാണെന്ന് ബി.ജെ.പിയെ കടന്നാക്രമിച്ചുകൊണ്ട് പ്രിയങ്ക പറഞ്ഞു. ‘’സര്‍ക്കാരുകള് രണ്ട് തരത്തിലുണ്ട്. ജനങ്ങള്‍ക്കുവേണ്ടി പ്രവര്‍ത്തിക്കുന്നതും സ്വന്തം പുരോഗതിക്കുവേണ്ടി പ്രവര്‍ത്തിക്കുന്നതും. ബി.ജെ.പി സര്‍ക്കാര് അവരുടെ പ്രശസ്തിക്ക് വേണ്ടി മാത്രമാണ് പ്രവര്‍ത്തിക്കുന്നത്.’’ പ്രിയങ്ക പറ‍ഞ്ഞു.\nപ്രധാനമന്തി നരേന്ദ്ര മോദിയെയും രാഹുല് ഗാന്ധിയെയും തമ്മില് താരതമ്യപ്പെടുത്തിയപ്പോള്, ‘’ഈ രണ്ട് പേരെയും ഒന്നു നോക്കൂ, ഒരാള്‍ക്ക് സഹിക്കാനുള്ള ശേഷിയില്ല. ഈ ജനങ്ങള്(ബി.ജെ.പി) എല്ലാ ദിവസവും അവനെ(രാഹുല് ഗാന്ധി) അധിക്ഷേപിക്കുന്നു. അമ്മ, അച്ഛന്, മുത്തശ്ശി എന്നിവരെക്കുറിച്ചെല്ലാം പറയുന്ന അപവാദങ്ങള് അവന് പുഞ്ചിരിച്ചാണ് കേള്‍ക്കുന്നത്.’’ എന്നായിരുന്നു പ്രിയങ്കയുടെ മറുപടി.\nരാഷ്ട്രീയത്തില് സജീവമായ പ്രിയങ്കയെ, 'ഇന്ദിര തിരിച്ചുവരുന്നു' എന്ന മുദ്രാവാക്യമുയര്‍ത്തിയാണ് ലക്‌നൗവില് പ്രവര്‍ത്തകര് സ്വാഗതം ചെയ്തത്. പ്രിയങ്കയെ ഇന്ദിര ഗാന്ധിയുമായി താരതമ്യം ചെയ്ത പോസ്റ്ററുകളും ഉയര്‍ന്നുവന്നിരുന്നു.\nPriyanka GandhiIndira GandhiGeneral Election 2019MediaOne Web Special\nബഹ്റൈനിൽ മലയാളി ചിത്രകാരൻ മരിച്ച നിലയിൽ


മൊബൈല് അപ്പ് വഴി റിച്ചാര്‍ജ് ചെയ്ത് യുവാവിന് നഷ്ടമായത് 14,400 രൂപ – Times Kerala\nമൊബൈല് അപ്പ് വഴി റിച്ചാര്‍ജ് ചെയ്ത് യുവാവിന് നഷ്ടമായത് 14,400 രൂപ\nകോഴിക്കോട്: ആപ്പ്ളിക്കേഷൻ ഉപയോഗിച്ച് മൊബൈൽ ഫോൺ റിച്ചാര്‍ജ് ചെയ്ത് യുവാവിന് നഷ്ടമായത് 14,400 രൂപ. ഏലത്തൂര് പുതിയ ശ്രീരാഗത്തില് ഷിബുവിനാണ് പണം നഷ്ടമായത്. ജൂണ് മൂന്നിനാണ് സംഭവം നടന്നത്. മൊബൈലില് ആപ്പ് ഡൗണ്‍ലോഡ് ചെയ്ത് 599 രൂപയ്ക്ക് ഷിബു ഫോണ് ചാര്‍ജ് ചെയ്യുകയായിരുന്നു.\nതുടര്‍ന്ന് 81,40 രൂപയുടെ ചെക്ക് ബാങ്കിൽ നല്‍കിയപ്പോള് അക്കൗണ്ടിൽ മതിയായ തുകയില്ലെന്നും പിഴതുകയായി 590 രൂപ നല്‍കണമെന്നും ബാങ്ക് അറിയിച്ചു. ഇതേ തുടര്‍ന്ന് നടത്തിയ പരിശോധനയിലാണ് ജൂണ് 16 മുതലുള്ള ദിവസങ്ങളില് 400,800.1400 രൂപ എന്നിങ്ങനെ പല തവണകളിലായി 14,400 രൂപ നഷ്ടപ്പെട്ട വിവരം ഷിബുവിനു മനസ്സിലായത്. അതേസമയം, ഫോണിലെ ഒ ടി പി നമ്പറും എടി എം കാര്‍ഡിന്റെ നമ്പറും താൻ മാറ്റാര്‍ക്കും കൈമാറിയിട്ടില്ലെന്നാണ് ഷിബു പറയുന്നത്.\nബെംഗളൂരുവിൽ പെൺവാണിഭം നടത്തിയ കേസിൽ രണ്ട് പേർ അറസ്റ്റിൽ\nപരിശോധിച്ച 600 പേരിൽ 119 പേർക്കും കോവിഡ്; പൂന്തുറയിൽ സ്ഥിതി അതീവ ഗുരുതരം; കമാൻഡോകൾ രംഗത്തിറക്കി പോലീസ്


Janmabhumi| കേന്ദ്ര സര്‍ക്കാര് ഓഫീസുകളില് എല്‍ഡി ക്ലര്‍ക്ക് പോസ്റ്റല് അസിസ്റ്റന്റ്, ഡാറ്റാ എന്‍ട്രി ഓപ്പറേറ്റര്, സെക്രട്ടറിയേറ്റ് അസിസ്റ്റന്റ്\nകേന്ദ്ര സര്‍ക്കാര് ഓഫീസുകളില് എല്‍ഡി ക്ലര്‍ക്ക് പോസ്റ്റല് അസിസ്റ്റന്റ്, ഡാറ്റാ എന്‍ട്രി ഓപ്പറേറ്റര്, സെക്രട്ടറിയേറ്റ് അസിസ്റ്റന്റ്\nകേന്ദ്ര സര്‍ക്കാര് ഓഫീസുകളില് എല്‍ഡി ക്ലര്‍ക്ക് പോസ്റ്റല് അസിസ്റ്റന്റ്, ഡാറ്റാ എന്‍ട്രി ഓപ്പറേറ്റര്, സെക്രട്ടറിയേറ്റ് അസിസ്റ്റന്റ്\nFebruary 04, 2022, 03:21 p.m.\nടയര് വണ് കമ്പ്യൂട്ടര് പരീക്ഷ, ടയര്2ഡിസ്‌ക്രിപ്റ്റീവ് പേപ്പര്, ടയര്-3 സ്‌കില്/ടൈപ്പിങ് ടെസ്റ്റ് എന്നിവയുടെ അടിസ്ഥാനത്തിലാണ് തെരഞ്ഞെടുപ്പ്.\nരാജ്യത്തെ വിവിധ കേന്ദ്ര സര്‍ക്കാര് ഓഫീസുകള്, മന്ത്രാലയങ്ങള്, വകുപ്പുകള്, മറ്റു ഭരണഘടനാ സ്ഥാപനങ്ങള് മുതലായവയില് ലോവര് ഡിവിഷന് (എല്‍ഡി)ക്ലര്‍ക്ക്/ജൂനിയര് സെക്രട്ടറിയേറ്റ് അസിസ്റ്റന്റ്, പോസ്റ്റല്/സോര്‍ട്ടിങ് അസിസ്റ്റന്റ്, ഡാറ്റാ എന്‍ട്രി ഓപ്പറേറ്റര് തസ്തികകളിലേക്കുള്ള നിയമനത്തിനായി സ്റ്റാഫ്‌സെലക്ഷന് കമ്മീഷന് നടത്തുന്ന 2021 ലെ കമ്പയിന്‍ഡ് ഹയര് സെക്കന്ററി ലെവല് പരീക്ഷയില് പങ്കെടുക്കുന്നതിന് ഇപ്പോള് അപേക്ഷിക്കാം.\nകമ്പ്യൂട്ടര് അധിഷ്ഠിത പരീക്ഷ (ടയര് വണ്) മേയ് മാസത്തില് ദേശീയതലത്തില് നടത്തും. വിശദവിവരങ്ങളടങ്ങിയ റിക്രൂട്ട്‌മെന്റ്/പരീക്ഷ വിജ്ഞാപനം https://ssc.nic.in ല്‍നിന്നും ഡൗണ്‍ലോഡ് ചെയ്യാം. അപേക്ഷ നിര്‍ദേശാനുസരണം ഓണ്‍ലൈനായി മാര്‍ച്ച്7വരെ സമര്‍പ്പിക്കാം. അപേക്ഷാ ഫീസ് 100 രൂപ.വനിതകള്/എസ്‌സി/എസ്ടി/പിഡബ്ല്യുഡി/വിമുക്ത ഭടന്മാര് എന്നീ വിഭാഗങ്ങളില്‍പ്പെടുന്നവര്‍ക്ക് ഫീസില്ല. ക്രഡിറ്റ്/ഡബിറ്റ് കാര്‍ഡ്, നെറ്റ് ബാങ്കിങ് മുഖാന്തിരം ഫീസ് അടയ്ക്കാം. ഓണ്‍ലൈന് പേയ്‌മെന്റ് മാര്‍ച്ച് 8 വരെ സ്വീകരിക്കും.\nയോഗ്യത: ഹയര് സെക്കന്ററി/പ്ലസ്ടു/തത്തുല്യ ബോര്‍ഡ് പരീക്ഷ പാസായിരിക്കണം. എന്നാല് കംപ്‌ട്രോളര് ആന്റ് ഓഡിറ്റര് ജനറല് ഓഫ് ഇന്ത്യ (സി &എജി) ഓഫീസില് ഡാറ്റാ എന്‍ട്രി ഓപ്പറേറ്റര് (ഗ്രേഡ് എ) തസ്തികയിലൂടെ മാത്തമാറ്റിക്‌സ് ഒരു വിഷയമായി ശാസ്ത്ര വിഷയങ്ങളില് പ്ലസ്ടു വിജയിച്ചവരെയാണ് പരിഗണിക്കുക.\nപ്രായപരിധി 1.1.2022 ല് 18-27 വയസ്സ്. 1995 ജനുവരി രണ്ടിനു മുന്‍പോ 2004 ജനുവരി ഒന്നിനുശേഷമോ ജനിച്ചവരാകരുത്. പട്ടികജാതി/വര്‍ഗ്ഗക്കാര്‍ക്ക്5വര്‍ഷും ഒബിസി വിഭാഗങ്ങളില്‍പ്പെടുന്നവര്‍ക്ക്3വര്‍ഷവും ഭിന്നശേഷിക്കാര് (പിഡബ്ല്യുഡി), വിമുക്തഭടന്മാര് മുതലായ മറ്റ് സംവരണ വിഭാഗങ്ങള്‍ക്ക് ചട്ടപ്രകാരവും പ്രായപരിധിയില് ഇളവുണ്ട്. വിജ്ഞാപനത്തിലെ നിര്‍ദ്ദേശങ്ങള് പാലിച്ച് വേണം അപേക്ഷിക്കേണ്ടത്.\nസെലക്ഷന്: ടയര് വണ് കമ്പ്യൂട്ടര് പരീക്ഷ, ടയര്2ഡിസ്‌ക്രിപ്റ്റീവ് പേപ്പര്, ടയര്-3 സ്‌കില്/ടൈപ്പിങ് ടെസ്റ്റ് എന്നിവയുടെ അടിസ്ഥാനത്തിലാണ് തെരഞ്ഞെടുപ്പ്.\nമേയ് മാസത്തില് നടക്കുന്ന ഒന്നാംഘട്ട ടയര്‍വണ് അധിഷ്ഠിത പരീക്ഷയില് ഒബ്ജക്ടീവ് മള്‍ട്ടിപ്പിള് ചോയിസ് മാതൃകയില് ഇംഗ്ലീഷ് ലാംഗുവേജ് (ബേസിക് നോളഡ്ജ്)ജനറല് ഇന്റലിജന്‍സ്, ക്വാണ്ടിറ്റേറ്റീവ് ആപ്ടിറ്റിയൂഡ് (ബേസിക് അരത്‌മെറ്റിക് സ്‌കില്), പൊതുവിജ്ഞാനം എന്നിവയില് പ്രാവീണ്യമളക്കുന്ന 100 ചോദ്യങ്ങളുണ്ടാവും. ഒരു മണിക്കൂര് സമയമനുവദിക്കും. ആകെ 200 മാര്‍ക്കിനാണ് പരീക്ഷ. ഉത്തരം തെറ്റിയാല് അരമാര്‍ക്ക് വീതം കുറയ്ക്കും. വിശദമായ പരീക്ഷാ സിലബസ് വിജ്ഞാപനത്തിലുണ്ട്.\nപേനയും പേപ്പറും ഉപയോഗിച്ചുള്ള ടയര്-2 പേപ്പറില് ലറ്റര്/ആപ്ലിക്കേഷന്/ഉപന്യാസമെഴുത്ത് മുതലായവയില് അറിവ് പരിശോധിക്കും. ഒരു മണിക്കൂര് സമയം ലഭിക്കും. യോഗ്യത നേടുന്നതിന് 33% മാര്‍ക്കില് കുറയാതെ കരസ്ഥമാക്കണം. ചുരുക്കപ്പട്ടിക തയ്യാറാക്കി ടയര്-3 സ്‌കില്/ടൈപ്പിങ് ടെസ്റ്റിന് കാണിക്കും. ഡാറ്റാ എന്‍ട്രി ഓപ്പറേറ്റര് തസ്തികയ്ക്ക് സ്‌കില് ടെസ്റ്റ് നിര്‍ബന്ധമാണ്. മണിക്കൂറില് 8000 ജിഡി പ്രഷനില് കുറയാതെ ഡാറ്റാ എന്‍ട്രി സ്പീഡ് ഉണ്ടാകുന്നു.\nഇംഗ്ലീഷ് അല്ലെങ്കില് ഹിന്ദി ഭാഷ ടൈപ്പിങ് ടെസ്റ്റിന് തെരഞ്ഞെടുക്കാം. ഇംഗ്ലീഷ് ടൈപ്പിങ്ങില് മിനിട്ടില് 35 വാക്ക് വേഗതയില് കുറയാതെയും ഹിന്ദി ടൈപ്പിങ്ങില് മിനിട്ടില് 30 വാക്ക് വേഗതയില് കുറയാതെയും വേണം. കമ്പ്യൂട്ടറില് മണിക്കൂറില് യഥാക്രമം 10500, 9000 കീ ഡിപ്രഷനില് കുറയാതെ വേഗതയുണ്ടാവണം. സ്പീഡും ആക്കുറസിയും ടെസ്റ്റിലൂടെ പരിശോധിക്കപ്പെടും.\nകേരളം, ലക്ഷദ്വീപ്, കര്‍ണാടകം എന്നിവിടങ്ങളിലെ ഉദ്യോഗാര്‍ത്ഥികള്‍ക്ക് തിരുവനന്തപുരം, കൊല്ലം, കോട്ടയം, എറണാകുളം, തൃശൂര്, കോഴിക്കോട്, കണ്ണൂര്, കവരത്തി, മാംഗ്ലൂരു, മൈസൂരു, ഷിമോഗ, ഉഡുപ്പി, ഗുല്‍ബര്‍ഗ, ഹബാളി, ബെംഗളൂരു, ബെല്‍ഗവി എന്നിവയാണ് പരീക്ഷാ കേന്ദ്രങ്ങള്.\nതമിഴ്‌നാട്ടില് തിരുനല്‍വേലി, തിരുച്ചിറപ്പള്ളി, സേലം, കോയമ്പത്തൂര്, മധുര, വെല്ലൂര്, ചെന്നൈ പരീക്ഷാ കേന്ദ്രങ്ങളാണ്.\nശമ്പള നിരക്ക്: എല്‍ഡി ക്ലര്‍ക്ക്/ജൂനിയര് സെക്രട്ടറിയേറ്റ് അസിസ്റ്റന്റ്-19900-632000 രൂപ, പോസ്റ്റല് അസിസ്റ്റന്റ്/സോര്‍ട്ടിങ് അസിസ്റ്റന്റ്-25500-81100 രൂപ. ഡാറ്റാ എന്‍ട്രി ഓപ്പറേറ്റര് (ലെവല്-4)-25,500-81100 രൂപ, (ലെവല് 5)-29200-92300 രൂപ. മറ്റാനുകൂല്യങ്ങളും ലഭിക്കും.\nഓരോ വകുപ്പ്/സ്ഥാപനങ്ങളിലേയും ഒഴിവുകള് കണക്കാക്കപ്പെട്ടിട്ടില്ല. ലഭ്യമാകുന്ന ഒഴിവുകള് യഥാസമയം വെബ്‌സൈറ്റില് പ്രസിദ്ധപ്പെടുത്തും.\nദിലീപിന്റെ ജാമ്യത്തിനായി ഇടപെട്ടിട്ടില്ലെന്ന് നെയ്യാറ്റിന്‍കര ബിഷപ്പ് വിന്‍സന്റ് സാമുവല്; ഗൂഢാലോചന കേസില് അന്വേഷണ സംഘം മൊഴിയെടുത്തു\nആത്മനിര്‍ഭര്; ഇന്ത്യന് സാങ്കേതിക വിദ്യ ഉപയോഗിച്ചുള്ള 5ജി പരീക്ഷണം സമ്പൂര്‍ണ വിജയം\nപൊതുമരാമത്ത് വകുപ്പിനെതിരെ വിമര്‍ശനം ആവര്‍ത്തിച്ച് ജി. സുധാകരന്; '18 കോടി മുടക്കി നിര്‍മിച്ച റോഡും വെട്ടിപ്പൊളിക്കുന്നു'\nഇന്നും ശക്തമായ മഴയ്ക്ക് സാധ്യത; 10 ജില്ലകളില് യെല്ലോ അലേര്‍ട്ട്, അറിയിപ്പ് ഉണ്ടാകുന്നത് വരെ മത്സ്യബന്ധനത്തിന് കടലില് പോകുന്നതിന് വിലക്ക്\n'മതഭീകരര്‍ക്ക് നാടിനെ വിട്ടുനല്‍കില്ല'; ആലപ്പുഴയില് ഇന്ന് ബജ്‌രംഗ്ദള് ശൗര്യറാലി\nവിജയ് ബാബു ഏത് രാജ്യത്തേയ്ക്ക് കടന്നാലും നാട്ടിലെത്തിക്കാന് തടസ്സമില്ല; റെഡ് കോര്‍ണര് നോട്ടീസ് ഇറക്കും, വിസ റദ്ദാക്കാനുള്ള നടപടികളും തുടങ്ങി\nManichan Meter Company Thiruvanvandoor Vettoor Ramanpillai #MaShringarGauri Ration at doorstep National Food security act Mukhyamantri ghar ghar ration yojana Wildlife Ameen Adkathbail Snake rescuer National Highway 66 Wildlife protection act Mithila Wildlife trust #Krishna #Mathura #KrishnaJanmabhoomi\nമലിനീകരണം കുറയ്ക്കും; അടുത്ത വര്‍ഷം മുതല് എഥനോള് കലര്‍ന്ന പെട്രോള്; 2018 ജൈവ ഇന്ധന ദേശീയ നയ ഭേദഗതികള്‍ക്ക് കേന്ദ്ര മന്ത്രിസഭ അംഗീകാരം\nഇന്ത്യന് സൈന്യത്തെ ഒരു 'ഭാവി ശക്തി'യായി വികസിപ്പിക്കണം; പ്രതിരോധ രംഗത്തും ബഹിരാകാശ സാങ്കേതിക വിദ്യയിലും സ്വാശ്രയത്വം കൈവരിക്കണം\n"തടസ്സമില്ല": മേയ് 13ന് മുന്‍പ് നല്‍കിയ ഗോതമ്പ് കയറ്റുമതി ചെയ്യാം; ഉത്തരവില് ഇളവ് പ്രഖ്യാപിച്ച് കേന്ദ്ര സര്‍ക്കാര്\nകൊച്ചിന് ഷിപ്പ്‌യാര്‍ഡില് വര്‍ക്ക്‌മെന്, അസിസ്റ്റന്റ് എന്‍ജിനീയര്: 274 ഒഴിവുകള്, ഓണ്‍ലൈന് അപേക്ഷ ജൂണ്6വരെ\nപിഎം കിസാന് ധനസഹായം വാങ്ങിയ കേരളത്തിലെ 30,416 പേര് അനര്‍ഹര്; തുക മടക്കി നല്‍കിയില്ലെങ്കില് നിയമ നടപടികളിലേക്ക്, തിരിച്ചുപിടിക്കാനൊരുങ്ങി കേന്ദ്രം\nരാജ്യത്തിന്റെ ഭക്ഷ്യസുരക്ഷ മുഖ്യം; അയല്‍രാജ്യങ്ങളുടെയും മറ്റ് ദുര്‍ബല രാജ്യങ്ങളുടെയും ആവശ്യങ്ങള് നിറവേറ്റണം; ഗോതമ്പ് കയറ്റുമതി നിരോധിച്ച് കേന്ദ്രം\nദുബായില് നഴ്‌സ്: ഒരു ലക്ഷം രൂപ പ്രതിമാസ ശമ്പളം; സ്ത്രീകള്‍ക്കും പുരുഷന്‍മാര്‍ക്കും അപേക്ഷിക്കാം; ഉടന് നിയമനം\nപ്രതിമാസം രണ്ട് ലക്ഷം രൂപവരെ ശമ്പളം; മലയാളി നഴ്‌സുമാര്‍ക്ക് യുറോപ്പില് കൂടുതല് അവസരങ്ങള്; നോര്‍ക്ക റിക്രൂട്ട്‌മെന്റ് യു.കെയിലേക്കും; അപേക്ഷിക്കാം\nഭാരതീയ റിസര്‍വ്വ് ബാങ്കില് ഓഫീസര്, അസിസ്റ്റന്റ് മാനേജര്: ഒഴിവുകള് 303; ഓണ്‍ലൈന് അപേക്ഷ മാര്‍ച്ച് 28 മുതല് ഏപ്രില് 18 വരെ\nഭിന്നശേഷിക്കാര്‍ക്ക് തൊഴില് മേളയുമായി കേന്ദ്ര തൊഴില് മന്ത്രാലയം; മേള മാര്‍ച്ച് 10ന് തിരുവനന്തപുരത്ത്; അപേക്ഷ ആയക്കാനുള്ള അവസാന തീയതി മാര്‍ച്ച് 5ന്\nകേരള പോസ്റ്റല് സര്‍ക്കിളില് ബ്രാഞ്ച് പോസ്റ്റ് മാസ്റ്റര്, ഡാക്ക് സേവക്: ഒഴിവുകള് 2203\nഐഐഎഫ്ടിയില് ഇന്റഗ്രേറ്റഡ് മാനേജ്‌മെന്റ് പ്രോഗ്രാം; പഠനാവസരം കാക്കിനാട കാമ്പസില്, സെലക്ഷന് ടെസ്റ്റ് ജൂലൈ രണ്ടിന്\nസിഫ്‌നെറ്റില് ബിഎഫ്എസ്‌സി നോട്ടിക്കല് സയന്‍സ്; വെസ്സല് നാവിഗേറ്റര്/മറൈന് ഫിറ്റര് കോഴ്‌സുകളില് പ്രവേശനം\nകേന്ദ്ര തപാല് വകുപ്പില് ഗ്രാമീണ ഡാക് സേവക്\n2065 കേന്ദ്ര തസ്തികകളിലേക്ക് സ്റ്റാഫ് സെലക്ഷന് കമ്മീഷന് അപേക്ഷ ക്ഷണിച്ചു


UK Malayalam Pathram - ambani\nരണ്ടായിരത്തി മുപ്പതോടെ ഇന്ത്യ 100 ലക്ഷം കോടി ഡോളര് മൂല്യമുള്ള സമ്പദ്ഘടനയായി മാറുന്നതിനുള്ള സാഹചര്യം ശക്തമാണെന്ന് ഇന്ത്യന് സമ്പന്നരില് മുമ്പനും റിലയന്‍സ് ഇന്‍ഡസ്ട്രീസ് ചെയര്‍മാനുമായ മുകേഷ് അംബാനി. ലോകം ഇന്ന് ഉറ്റുനോക്കുന്നത് ഇന്ത്യയെ ആണ്. അടുത്ത 30 വര്‍ഷം ഇന്ത്യയെ സംബന്ധിച്ചിടത്തോളം ഏറെ നിര്‍ണ്ണായകമാണ് – ഹിന്ദുസ്ഥാന് ടൈംസ് സംഘടിപ്പിച്ച ലീഡര്‍ഷിപ് സമ്മിറ്റില് സംസാരിക്കവെ അദ്ദേഹം പറഞ്ഞു.\nലോകം ഇത് വരെ മൂന്ന് സുപ്രധാന വ്യവസായ വിപ്ലവങ്ങള്‍ക്കാണ് സാക്ഷ്യം വഹിച്ചത്. ഇപ്പോള് അത് നാലാമത്തെ വ്യവസായ വിപ്ലവത്തിന്റെ ശക്തമായ പിടിയിലാണ്. ഡാറ്റ കണക്ടിവിറ്റി ആണ് ഇപ്പോള് സജീവമായ വിപ്ലവം. ആര്‍ട്ടിഫിഷ്യല് ഇന്റലിജിന്‍സ്, കമ്പ്യൂട്ടിങ് എന്നിവ ഇതിന്റെ അനുബന്ധ ഭാഗങ്ങളാണ്.\nഈ മൂന്ന് ഘടകങ്ങളാണ് ഇന്ത്യയെ ലോകത്തിന്റെ മുന്‍നിരയില് എത്തിക്കുക. മൊബൈല് ഫോണ്, റോബോട്ടുകള്, ഡ്രൈവര് ഇല്ലാ കാറുകള് തുടങ്ങിയവ ഏതാനും വര്‍ഷം മുന്‍പ് വരെ ശാസ്ത്ര കഥകളിലാണ് കേട്ടിരുന്നത്. ഇന്ന് അവ യാഥാര്‍ഥ്യമാണ്. ഈ മേഖലകളില് ആദ്യം നിലയുറപ്പിക്കുന്നവരാണ് നേട്ടം കൊയ്യുക. ഡാറ്റ കണക്ടിവിറ്റി ആഗോള തലത്തില് വിലകളെ വളരെ നിര്‍ണ്ണായകമായി സ്വാധീനിക്കുന്നു. ഇന്ത്യക്ക് ഈ രംഗങ്ങളില് മുന്നിലെത്താനുള്ള എല്ലാ സാധ്യതകളുമുണ്ടെന്നു അംബാനി പറഞ്ഞു. ഇന്ത്യക്കാര്‍ക്ക് സാങ്കേതിക വൈഭവം ആര്‍ജിക്കുന്നതിനുള്ള പ്രത്യേക ചാതുര്യം ഉണ്ട്. ലോകത്തിനു ഇന്റലിജിന്‍സ് സേവനം നല്കാന് കഴിയുന്ന ഒരു ടെക്‌നോളജി കേന്ദ്രമായി ഇന്ത്യക്ക് മാറാന് കഴിയും.


സ്‌മെര്‍ക്ക് മിസൈല് പരീക്ഷണം വിജയം\nTuesday 12 June 2018 9:59 pm IST\nസ്‌മെര്‍ക്കിന്റെ 9എംഎംഎഫ്, 9.55 കെ പതിപ്പുകളാണ് രാജസ്ഥാനിലെ പൊഖ്‌റാനില് പരീക്ഷിച്ചത്. കാണ്‍പൂിലെ ഓര്‍ഡനന്‍സ് ഫാക്ടറിയിലാണ് ഇവ നിര്‍മ്മിച്ചത്. 48.5 ടണ്ണാണ് ഭാരം. മള്‍ട്ടിബാരല് മിസൈലാണ്.\nജോധ്പ്പൂര്; ഇന്ത്യയും റഷ്യയും സംയുക്തമായി വികസിപ്പിച്ച സ്‌മെര്‍ക്ക് നിയന്ത്രിത മിസൈല് റോക്കറ്റ് വിജയകരമായി പരീക്ഷിച്ചു. കരസേനക്ക് മുതല്‍ക്കൂട്ടായ മിസൈല് 90 കിലോമീറ്റര് അകലെയുള്ള ലക്ഷ്യം തകര്‍ത്തു.\nമിസൈല് വാങ്ങാന് ഇസ്രയേലുമായി കരാര്\nടാങ്ക് വേധ മിസൈല് ഇനി സ്വകാര്യ മേഖലയിലും നിര്‍മ്മിക്കും\nബറാക് -8 സര്‍ഫസ് ടു എയര് മിസൈല് പരീക്ഷണം പൂ‍ര്‍ണ വിജയം\nകൊറിയന് മിസൈല് പതിച്ചത് ടോക്ചാന് നഗരത്തില്


മലയാളത്തിൽ വളരെയധികം ശ്രദ്ധ നേടിയ ഒരു നടനാണ് ഇന്ദ്രൻസ്. ഒരു വസ്ത്രാലങ്കാരകനായി സിനിമയിലേക്ക് കടന്നു വന്ന അദ്ദേഹം തൻറെ കഴിവുകൊണ്ടായിരുന്നു സിനിമയിൽ തന്റെതായ സ്ഥാനം നിലനിർത്തിയത്.\nഇപ്പോൾ മികച്ച കഥാപാത്രങ്ങളിലൂടെ മലയാള സിനിമയിൽ തന്റെ സ്ഥാനം ഓരോ ദിവസവും ഉറപ്പിച്ചു കൊണ്ടിരിക്കുകയാണ് ഇന്ദ്രൻസ് എന്ന് പറഞ്ഞാലും തെറ്റില്ല. മികച്ച കഥാപാത്രങ്ങൾ തന്നെയാണ് ഇപ്പോഴും അദ്ദേഹത്തെ തേടി വരുന്നത്. ആദ്യകാലഘട്ടങ്ങളിൽ ഹാസ്യമാണ് തനിക്ക് വഴങ്ങുന്നതെന്ന് തെളിയിച്ചിട്ടുണ്ട്.\nഎങ്കിൽ ഇപ്പോൾ കഥാപാത്രങ്ങളിലേക്ക് അദ്ദേഹം ചുവട് മാറ്റിയിരിക്കുകയാണ്. വളരെ മികച്ച കഥാപാത്രങ്ങളാണ് അദ്ദേഹം ചെയ്തുകൊണ്ടിരിക്കുന്നത്. അടുത്തകാലത്തിറങ്ങിയ ഹോം എന്ന ചിത്രത്തിലൂടെ മികച്ച കഥാപാത്രങ്ങൾ തന്റെ കയ്യിൽ ഭദ്രമാണെന്ന് ഒരിക്കൽ കൂടി അദ്ദേഹം തെളിയിച്ചു തരുകയായിരുന്നു ചെയ്തത്. ഇപ്പോൾ ലചിത്ര അക്കാദമി ഭരണസമിതിയിൽ നിന്നും തന്നെ ഒഴിവാക്കണമെന്ന് ആവശ്യപ്പെട്ടു കൊണ്ട് ചെയർമാനായ ഇന്ദ്രൻസ് കത്ത് നൽകിയിരിക്കുകയാണ്.\nഭരണസമിതിയുടെ ചെയർമാനായിരുന്ന അദ്ദേഹം ഇതിന് കാരണമായി പറയുന്നത് താൻ അഭിനയിക്കുന്ന ചിത്രങ്ങൾ അവാർഡിന് പരിഗണിക്കുന്നുണ്ട് അതുകൊണ്ടുതന്നെ ഭരണസമിതിയിൽ തുടരുന്നത് ധാർമികമായ ശരിയായ കാര്യമല്ല അതിനാൽ തന്നെ ഒഴിവാക്കണം എന്നാണ് അദ്ദേഹം പറയുന്നത്.\nഇങ്ങനെ ഒരു മനുഷ്യനെ എവിടെയാണ് കാണാൻ സാധിക്കുന്നത് എന്നാണ് ആളുകൾ ഒന്നടങ്കം ചോദിക്കുന്നത്. ലാളിത്യത്തിന്റെ ഒരു പര്യായമാണ് ഇന്ദ്രൻസ് എന്ന് എപ്പോഴും എല്ലാവരും പറയാറുണ്ട്. അദ്ദേഹത്തിൻറെ അടുത്ത സുഹൃത്തുക്കൾ എല്ലാം പലപ്പോഴും പറയുന്ന കാര്യമാണ് കാരവാൻ പോലും അദ്ദേഹം ഉപയോഗിക്കാറില്ല എന്നത്.


മദ്‌റസ വിദ്യാര്‍ഥികള്‍ക്ക് ഇനി വെള്ളയുടുപ്പ് നിര്‍ബന്ധം, കറുപ്പ് പാടില്ല; ഉത്തരവുമായി ബാലാവകാശ കമ്മീഷന് | Vision News\nമദ്‌റസ വിദ്യാര്‍ഥികള്‍ക്ക് ഇനി വെള്ളയുടുപ്പ് നിര്‍ബന്ധം, കറുപ്പ് പാടില്ല; ഉത്തരവുമായി ബാലാവകാശ കമ്മീഷന്\n(VISION NEWS 16 നവംബർ 2020)\nNoushad K K നവംബർ 16, 20200comment\nകോഴിക്കോട്: മദ്രസാ വിദ്യാര്‍ഥികള് വെളുത്ത നിറത്തിലുള്ള മുഖ മക്കനയും പര്‍ദയും ധരിക്കണമെന്ന് ബാലാവകാശ കമ്മീഷന്. കറുപ്പു നിറത്തിലുള്ള മുഖ മക്കനയും പര്‍ദയും ധരിച്ച കുട്ടികളെ റോഡിലൂടെ വണ്ടിയോടിക്കുന്ന ഡ്രൈവര്‍മാര്‍ക്കു കാണാന് ബുദ്ധിമുട്ടായതിനു പിന്നാലെയാണ് കമ്മീഷന്റെ നിര്‍ദേശം. രാവിലെയും രാത്രിയും മദ്രസയില് പോകുന്ന കുട്ടികള്‍ക്കാണ് ഈ യൂണിഫോം ബാധകമാവുക. ജോയിന്റ് റീജനല് ട്രാന്‍സ്‌പോര്‍ട്ട് ഓഫീസറുടെ പത്രപ്രസ്താവനയെ തുടര്‍ന്ന് ബാലാവകാശ കമ്മീഷന് സ്വമേധയാ പരിഗണിച്ച കേസിലാണ് ഉത്തരവ്.\nകറുത്ത മുഖമക്കനയും പര്‍ദയും ധരിച്ച് കുട്ടികള് പോകുന്നത് ഡ്രൈവര്‍മാരുടെ ശ്രദ്ധയില് പെട്ടെന്ന് പെടില്ല. അതിനാല് തന്നെ അത് അപകടത്തിന് കാരണമാകും. ഇതു മറികടക്കാനാണ് വെള്ള മുഖമക്കനയും പര്‍ദയും ധരിക്കാന് നിര്‍ദേശിച്ചിരിക്കുന്നത്. കറുത്ത വസ്ത്രം ധരിക്കുന്നതിനു പകരം വെളുത്ത വസ്ത്രം ധരിച്ചാല് ഡ്രൈവര്‍മാര്‍ക്ക് പെട്ടെന്ന് കാണാന് കഴിയുമെന്നും കുട്ടികളുടെ സുരക്ഷിതത്വം ഉറപ്പു വരുത്താനാകുമെന്നും കമ്മീഷന് വ്യക്തമാക്കി.\nവഖഫ് ബോര്‍ഡില് നിന്നും സമസ്ത കേരള ഇസ്ലാം മതവിദ്യാഭ്യാസ ബോര്‍ഡില് നിന്നും ഇതു സംബന്ധിച്ച് റിപ്പോര്‍ട്ട് തേടിയിരുന്നു. അടുത്ത അധ്യയന വര്‍ഷം മുതലാണ് ഈ യൂണിഫോം നിലവില് വരിക. കുട്ടികള് നിയമം പാലിക്കുന്നുവെന്ന് ഉറപ്പാക്കേണ്ടത് റോഡ് സേഫ്റ്റി അതോറിറ്റി കമ്മീഷണറാണെന്നും ബാലാവകാശ കമ്മീഷന് ഉത്തരവില് പറയുന്നു.


ദേശീയപാത: കലക്ടറുടെ ഉത്തരവിനെതിരെ പൊതുമരാമത്ത് എന്‍ജിനീയര്‍മാര് | Madhyamam\nHomechevron_rightHot Wheelschevron_rightദേശീയപാത: കലക്ടറുടെ...\ndate_range 27 Sep 2012 12:19 PM GMT\nദേശീയപാത: കലക്ടറുടെ ഉത്തരവിനെതിരെ പൊതുമരാമത്ത് എന്‍ജിനീയര്‍മാര്\nആലപ്പുഴ: കായംകുളം മുതൽ അരൂ൪ വരെ റോഡ് അറ്റകുറ്റപ്പണി പത്തുദിവസത്തിനകം പൂ൪ത്തിയാക്കാത്തപക്ഷം സംസ്ഥാന പൊതുമരാമത്ത് എൻജിനീയ൪മാ൪ നേരിട്ട് ഹാജരാകണമെന്ന കലക്ടറുടെ ഉത്തരവിനെതിരെ പി.ഡബ്ള്യു.ഡി ഗ്രാജുവേറ്റ് എൻജിനീയേഴ്സ് അസോസിയേഷൻ.\nദേശീയപാതയുടെ ഉടമസ്ഥാവകാശം കേന്ദ്രസ൪ക്കാറിൽ നിക്ഷിപ്തമാണ്. അവ൪ അനുവദിക്കുന്ന ഫണ്ട് അനുസരിച്ച് പ്രവ൪ത്തനം നടത്തുന്ന ചുമതല മാത്രമാണ് സംസ്ഥാന പൊതുമരാമത്ത് വകുപ്പിനുള്ളത്. ഉത്തരവ് നൽകാൻ അധികാരമുണ്ടെങ്കിൽ അത് കേന്ദ്ര ഉപരിതല വകുപ്പ് ഉദ്യോഗസ്ഥ൪ക്കെതിരെ ആയിരിക്കണമെന്നും അസോസിയേഷൻ സംസ്ഥാന കമ്മിറ്റി വ്യക്തമാക്കി.\nറോഡിൻെറ വീതി കൂട്ടുന്നത് കാരണം അറ്റകുറ്റപ്പണിക്ക് ഫണ്ട് ലഭ്യമായിട്ടില്ല. സംസ്ഥാന പൊതുമരാമത്ത് മന്ത്രി 206 ലക്ഷം രൂപ പ്രധാന അറ്റകുറ്റപ്പണികൾക്ക് അനുവദിച്ചിട്ടുണ്ട്. ഈ സാഹചര്യത്തിൽ കലക്ടറുടെ നടപടി അപക്വവും ദുരുദ്ദേശ്യപരവുമാണ്. അതിനാൽ ഉത്തരവ് ഉടൻ പിൻവലിക്കണമെന്ന് സംസ്ഥാന പ്രസിഡൻറ് എസ്. സതീഷ്കുമാ൪ ജനറൽ സെക്രട്ടറി ടി.എസ്. രവീന്ദ്രനാഥൻ എന്നിവ൪ പ്രസ്താവനയിൽ ആവശ്യപ്പെട്ടു.


സെറിബ്രല് അന്യൂറിസം: ഒളിച്ചിരിക്കുന്ന കൊലയാളി\nBy Rajesh Kumar.10 06 2020\nമസ്തിഷ്‌കത്തിലെ രക്തധമനികളുടെ ഭിത്തിയിലെ ബലഹീനത കാരണം രക്തധമനികള് കാലക്രമേണ വികസിക്കുകയും ബലൂണ് പോലെ വളരുകയും ചെയ്യുന്ന അവസ്ഥയാണ് സെറിബ്രല് അന്യൂറിസം അഥവാ മസ്തിഷ്‌ക ധമനിവീക്കം. സെറിബ്രല് അന്യൂറിസത്തിന്റെ വിള്ളല് തലച്ചോറിലെ ആവരണത്തിനുള്ളിലെ രക്തസ്രാവത്തിന് (സബ്അരക്‌നോയിഡ് ഹെമറേജ്) കാരണമാകുന്നു. എല്ലാ സ്ട്രോക്കുകളുടെയും5മുതല് 10 ശതമാനം വരെ കാരണം ഇത്തരം രക്തസ്രാവം ആണ്. മറ്റ് സ്ട്രോക്കുകളെ അപേക്ഷിച്ച് ഇത് കൂടുതല് ഗുരുതരമായ രോഗാവസ്ഥയാണ്.\nഇന്‍ട്രാക്രാനിയല് അന്യൂറിസം ജനസംഖ്യയുടെ ശതമാനം പേരെ ബാധിക്കാറുണ്ടെങ്കിലും, രക്തസ്രാവം താരതമ്യേന കുറവാണ്. ഭാഗ്യവശാല്, മിക്ക ഇന്‍ട്രാക്രാനിയല് അന്യൂറിസങ്ങളും രക്തസ്രാവം ഉണ്ടാക്കുന്നില്ല. ഇന്ത്യയില് വര്‍ഷം തോറും 76,500-204,100 വരെ പുതിയ കേസുകള് റിപ്പോര്‍ട്ട് ചെയ്യുന്നു.\nകുട്ടികളില് സബ്അരക്‌നോയിഡ് ഹെമറേജ് വളരെ അപൂര്‍വമാണ്. സ്ത്രീകളില് പുരുഷന്മാരേക്കാള് 1.2 മടങ്ങ് കൂടുതലാണ് സബ്അരക്‌നോയിഡ് ഹെമറേജ് വരാനുള്ള സാധ്യത. ചെറുപ്പക്കാരായ പുരുഷന്മാര് (25-45 വയസ്), 55 നും 85 നും ഇടയില് പ്രായമുള്ള സ്ത്രീകള്, 85 വയസ്സിനു മുകളില് പ്രായമുള്ള പുരുഷന്മാര്‍എന്നിവരിലാണ് അസുഖം കൂടുതല് സംഭവിക്കുന്നത്.\nഅടുത്ത ബന്ധുക്കളില് സെറിബ്രല് അന്യൂറിസം ഉണ്ടായിട്ടുണ്ടെങ്കില്, ഇതുവരാനുള്ള സാധ്യത7മുതല് 20 ശതമാനം വരെയാണ്.\nഎന്തുകൊണ്ട് അന്യൂറിസം ഉണ്ടാകുന്നു?\nഇന്‍ട്രാക്രാനിയല് അനൂറിസം, രൂപീകരണവുമായി ബന്ധപ്പെട്ട് നിരവധി പാരമ്പര്യവും അല്ലാത്തതുമായ അപകടസാധ്യതാഘടകങ്ങള് ബന്ധപ്പെട്ടിരിക്കുന്നു. എന്നിരുന്നാലും, വാസ്‌കുലര് മതില് ദുര്‍ബലമാകുന്നതും രക്തസമ്മര്‍ദ്ദം വര്‍ദ്ധിപ്പിക്കുന്നതുമായ അവസ്ഥകള്, ഇന്‍ട്രാക്രാനിയല് അന്യൂറിസം രൂപപ്പെടുന്നതിന് കാരണമാകാം. കണക്റ്റീവ് ടിഷ്യുഡിസോര്‍ഡേഴ്സുള്ളവര് (എസ്എല്‍ഇ), പോളിസിസ്റ്റിക് വൃക്കരോഗമുള്ള രോഗികള്, രക്താതിസമ്മര്‍ദ്ദം, പുകവലി, മദ്യപാനം, കൊക്കെയ്ന് ഉപയോഗിക്കുന്നവര് എന്നിവരിലൊക്കെ ഇന്‍ട്രാക്രീനിയല് അന്യൂറിസം വരാനുള്ള സാധ്യത കൂടുതലാണ്.\nവിവിധതരം സെറിബ്രല് അന്യൂറിസങ്ങള്\nഇന്‍ട്രാക്രാനിയല് അന്യൂറിസങ്ങളെ അവയുടെ രൂപം, വലുപ്പം, എന്നിവ അനുസരിച്ച് തരം തിരിച്ചിരിക്കുന്നു. രൂപം കൊണ്ട ്പ്രധാനമായും മുന്ന് തരം ഉണ്ട്.\nലേഖനം പൂര്‍ണ്ണമായി വായിക്കാം: digital.kalakaumudi.com


മിയ ഖലീഫയുടെ വിവാഹം മാറ്റിവച്ചു\nകൊറോണ വൈറസ് വ്യാപനം മൂലം മുന് പോണ് താരം മിയ ഖലീഫയുടെ വിവാഹം മാറ്റിവച്ചു. കാമുകന് റോബര്‍ട്ട് സാന്‍ഡ്ബര്‍ഗുമായുള്ള വിവാഹം ജൂണില് നടത്താനായിരുന്നു തീരുമാനം. ഇരുവരും തമ്മിലെ വിവാഹ നിശ്ചയം കഴിഞ്ഞ വര്‍ഷമാണ് നടന്നത്.\nവിവാഹ വസ്ത്രവുമണിഞ്ഞ് കണ്ണാടിക്ക് മുന്നില് നിന്ന് എടുത്ത സെല്‍ഫി ഇന്‍സ്റ്റഗ്രാമില് പോസ്റ്റ് ചെയ്താണ് 26 വയസ്സുകാരിയായ മുന് പോണ് താരം വിവാഹം മാറ്റിവച്ച കാര്യം അറിയിച്ചത്. വിവാഹത്തിനായി 12 വസ്ത്രങ്ങളാണ് മിയ ഖലീഫ ഒരുക്കിയിരിക്കുന്നത്. വിവാഹം നടക്കും മുമ്പ് താന് മരിച്ചു പോയാല് ഇതിലൊന്ന് ധരിപ്പിച്ച് അടക്കണമെന്ന് അവര് പറഞ്ഞു.\nസ്വീഡിഷുകാരായ റോബര്‍ട്ട് ഷെഫാണ്. 2019 മാര്‍ച്ചില് ചിക്കാഗോയില് നടന്ന ഒരു പ്രോഗ്രാമില് വച്ചാണ് മിയയെ വിവാഹം കഴിക്കാനുള്ള ആഗ്രഹം അറിയിച്ചത്.\nലെബനീസ് അമേരിക്കനായ മിയ ഖലീഫ 2014, 2015 വര്‍ഷങ്ങളിലാണ് പോണോഗ്രാഫി രംഗത്ത് സജീവമായിരുന്നത്. ലോകത്തെ ലക്ഷകണക്കിന് ആരാധകരുള്ള അവര് പിന്നീട് പോണ് ചിത്രീകരണ രംഗത്ത് നിന്ന് പിന്‍മാറി. ഐസിസില് നിന്നുള്ള ഭീഷണിയെ തുടര്‍ന്നാണ് അവര് അഭിനയം നിര്‍ത്തിയതെന്ന വാര്‍ത്തകളുണ്ടായിരുന്നു. ഹിജാബ് ധരിച്ച് കൊണ്ടുള്ള ഒരു സെക്‌സ് വീഡിയോ പുറത്ത് വന്നതിനെ തുടര്‍ന്നാണ് അവര് ഭീഷണി വന്നത്. മൂന്ന് മാസത്തിനുശേഷം അവര് ഈ രംഗം വിടുകയും മറ്റു തൊഴില് മേഖല തേടി പോകുകയും ചെയ്തു.\nലബനനിലെ ബെയ്‌റൂട്ടില് ജനിച്ച മിയ 2001-ലാണ് അമേരിക്കയിലേക്ക് കുടിയേറിയത്. 2014 ഒക്ടോബറില് അഭിനയം ആരംഭിച്ച അവര് ഡിസംബറോടെ പോണ്‍ഹബ് വെബ്‌സൈറ്റില് ഏറ്റവും കൂടുതല് പേര് കണ്ട താരമായി.\nഇപ്പോള് അവര് സ്‌പോര്‍ട്‌സ് കമന്റേറ്ററായി പ്രവര്‍ത്തിക്കുകയാണ്.\nക്രിസ്ത്യന് കത്തോലിക്ക മത വിശ്വാസിയായ മിയക്കും കുടുംബത്തിനും ലെബനനിലെ ആഭ്യന്തര സംഘര്‍ഷത്തെ തുടര്‍ന്നാണ് നാട് വിടേണ്ടി വന്നത്.


ഷെയ്ൻ നിഗം പ്രശ്‌നത്തിൽ മോഹൻലാൽ നേരിട്ട് ഇടപെട്ട് പ്രശ്‌ന പരിഹാരത്തിന് നീക്കം. മാർച്ച് 3ന് താര സംഘടയായ എഎംഎംഎയുടെ എക്‌സിക്യൂട്ടീവ് യോഗം ചേരും. അനൗദ്യോഗിക ചർച്ചകൾ പുരോഗമിക്കുകയാണ്. നിർമാതാക്കൾ വഴങ്ങിയേക്കുമെന്ന് സൂചന.\nഷെയ്ൻ നിഗത്തിന്റെ വിലക്കിനെതിരെയുള്ള നീക്കത്തിൽ നേരിട്ടിടപെട്ട് അമ്മ പ്രസിഡന്റ് മോഹൻലാൽ മാർച്ച് മൂന്നിന് മോഹൻലാൽ. മാർച്ച് മൂന്നിന് തിരിച്ചെത്തിയ ശേഷം അമ്മ എക്‌സിക്യൂട്ടീവ് അംഗങ്ങളുമായി ചർച്ച നടത്തിയ ശേഷമായിരിക്കും പ്രൊഡ്യൂസേഴ്‌സ് അസോസിയേഷനുമായി ചർച്ച നടത്തുക. നിലവിൽ നിർമാതാക്കളുമായുള്ള അനൗദ്യോഗിക ചർച്ചകൾ പുരോഗമിക്കുന്നുണ്ട്.\nഷെയ്‌ന്റെ വിലക്ക് നീക്കുന്നതിന് നിർമാതാക്കൾ വഴങ്ങുമെന്നാണ് പുറത്തുവരുന്ന സൂചനകൾ. നേരത്തെ ഒരുകോടി രൂപ നഷ്ട പരിഹാരം ഷെയിൻ നൽകണമെന്നായിരുന്നു നിർമാതാക്കളുടെ സംഘടന ആവശ്യപ്പെട്ടിരുന്നത്. ഇത്രയും തുക നൽകാനാകില്ലെന്ന് താര സംഘടന നിലപാട് സ്വീകരിച്ചതോടെ ചർച്ചകൾ വഴി മുട്ടിയിരുന്നു.\nഎന്നാൽ, അനുനയ നീക്കവുമായി താരസംഘടയുടെ നിർദേശ പ്രാകാരം ഷെയിൻ നേരിട്ട് വെയിൽ സിനിമയുടെ നിർമാതാവിന് കത്തയച്ചിരുന്നു. വെയിൽ സിനിമ പൂർത്തീകരിക്കണമെന്നും, ഇനി കൈപ്പറ്റാനുള്ള തുക വേണ്ട എന്നും കത്തിൽ വ്യക്തമാക്കിരുന്നു. തുടർന്നും പ്രശ്‌ന പരിഹാരത്തിനുള്ള നടപടികൾ ഉണ്ടാകാത്ത സാഹചര്യത്തിലാണ് അമ്മ പ്രസിഡന്റ് മോഹൻലാലിന്റെ നേരിട്ടുള്ള ഇടപെടൽ.\nStory highlight: Shine nigam, mohanlal\nRead more on: mohanlal | shine nigam


10 Summer Holiday Destinations In Kerala - Malayalam Nativeplanet\n»ഈ വേനൽക്കാലത്ത് സന്ദർശിക്കാവുന്ന കേരളത്തിലെ കാ‌ൽപ്പനിക സ്ഥലങ്ങൾ\nഈ വേനൽക്കാലത്ത് സന്ദർശിക്കാവുന്ന കേരളത്തിലെ കാ‌ൽപ്പനിക സ്ഥലങ്ങൾ\nനമ്മൾ മലയാളികളെ സംബന്ധിച്ചിടത്തോളം വേനൽക്കാലം അവധിക്കാലം കൂടിയാണ്. കുട്ടികളുടെ പരീക്ഷകളൊക്കെ കഴിഞ്ഞ് ഒന്ന് സ്വ‌സ്ഥമാകുന്ന കാലം. ഈ വേനൽക്കാലത്ത് കുടുംബത്തോടൊപ്പം സന്ദർശിക്കാൻ നിങ്ങൾ വ്യത്യസ്ഥമായ ചില സ്ഥലങ്ങളാണ് തേടുന്നതെങ്കിൽ അതിന് പറ്റിയ നിരവധി സ്ഥലങ്ങൾ കേരളത്തിലുണ്ട്\nഈ വേനൽക്കാലത്ത് കുടുംബത്തോടൊപ്പം സന്ദർശിക്കാവുന്ന കേരളത്തിലെ 10 കാ‌ൽപ്പനിക സ്ഥലങ്ങൾ പരിചയപ്പെടാം\n01. ആലപ്പുഴ ബീച്ച്, ആലപ്പുഴ\nആലപ്പുഴ നഗരത്തിന് സമീത്താണ് ഇവിടുത്തെ കടല്‍ത്തീരം. 137 വര്‍ഷം പഴക്കമുള്ള കടല്‍പ്പാലമാണ് ഈ ബീച്ചിലെ പ്രധാന ആകര്‍ഷണം. ബീച്ചിലെ പഴക്കമേറിയ ലൈറ്റ് ഹൗസും പ്രധാനപ്പെട്ടൊരു കാഴ്ചയാണ്. ഈ വേനൽക്കാല‌ത്ത് കുടുംബ‌ത്തോടൊപ്പം യാത്ര ചെയ്യാൻ പറ്റിയ സ്ഥലമാണ് ഇത്. വായിക്കാം\nPhoto Courtesy: Alan 2988\n02. ചേറ്റുവ, തൃശൂര്\nതൃശൂരിലെ സുന്ദരമായ ഒരു കായലാണ് ചേറ്റുവ കായല്. കായല് തീരത്തെ കണ്ടല്‍ക്കാടുകളും അഴിമുഖവുമൊക്കെ നല്ല ദൃശ്യഭംഗി നല്‍കുന്നതിനാല് വേനൽക്കാലത്ത് കുടുംബത്തോടൊപ്പം സന്ദർശിക്കാൻ പറ്റിയ സ്ഥലമാണ് ഇത്. വായിക്കാം\n03. കടലുണ്ടി, മലപ്പുറം\nമലപ്പുറം ജില്ലയിലാണെങ്കിലും കോഴിക്കോട് നഗരത്തില് നിന്ന് 20 കിലോമീറ്റര് യാത്ര ചെയ്താല് കടലുണ്ടിയില് എത്തിച്ചേരാം. കടലുണ്ടിപ്പുഴ അറബിക്കടലിനോട് ചേരുന്ന അഴിമു‌ഖത്ത് രൂപപ്പെട്ട സുന്ദരമായ ദ്വീപാണ് ഇവിടുത്തെ ആകര്‍ഷണം. വായിക്കാം\n04. കുമരകം, കോട്ടയം\nകേരളം അവധിക്കാലം ആഘോഷിക്കാന് തെരഞ്ഞെടുക്കുന്നവര് നിര്‍ബന്ധമായും സന്ദര്‍ശിക്കേണ്ട സ്ഥലമാണ് കുമരകം. വേമ്പനാട് കായല്‍തീരത്ത് സ്ഥിതി ചെയ്യുന്ന പച്ചപ്പ് നിറഞ്ഞ ദ്വീപുകളുടെ സമൂഹമാണ് കുമരകം. വായിക്കാം\n05. മാട്ടുപ്പെട്ടി, ഇടുക്കി\nമൂന്നാറില് നിന്നും ഏകദേശം 13 കിലോമീറ്റര് അകലെയായി സ്ഥിതി ചെയ്യുന്ന മാട്ടുപ്പെട്ടിയിലെ തടാകമാണ് ഇവിടേയ്ക്ക് ആളുകളെ ആകര്‍ഷിപ്പിക്കുന്നത്.\nPhoto Courtesy: Hrishikesh.kb\n06. നെല്ലിയാമ്പതി, പാലക്കാട്\nപാലക്കാട് ജില്ലയിലാണ് നെല്ലിയാമ്പതി സ്ഥിതി ചെയ്യുന്നത്. ഓറഞ്ച് തോട്ടങ്ങളാണ് നെല്ലിയാമ്പതിയുടെ പ്രത്യേകത. വായിക്കാം\n07. അതിരപ്പള്ളി, തൃശൂര്\nകേരളത്തിലെ ഏറ്റവും സുന്ദരമായ വെള്ളച്ചാട്ടം ഏതെന്ന് ചോദിച്ചാല് ആതിരപ്പള്ളി‌യെന്ന് തന്നെയായിരിക്കും മറുപടി. അതുകൊണ്ടാണ് ആതിരപ്പള്ളിയുടെ സൗന്ദര്യം ആസ്വദിക്കാൻ ആളുകള് ഇവിടെ എത്തിച്ചേരുന്നത്. വായിക്കാം.\n08. ചേറായി ബീച്ച്, എറണാകുളം\nകൊച്ചിയില് നിന്ന് ഏകദേശം 25 കിലോമീറ്റര് അകലെയുള്ള ചേറായി ബീച്ച് കാൽപ്പനികമായ ഒരു സ്ഥലം തന്നെയാണ്. വായിക്കാം.\n09. കോവളം ബീച്ച്, തിരു‌വനന്തപുരം\nഇന്ത്യയിലെ തന്നെ സുന്ദരമായ ബീച്ചിൽ നിങ്ങൾക്ക് അവധിക്കാ‌ലം ചെലവഴിക്കണമെങ്കിൽ നേരെ കോവളത്തേക്ക് ചെന്നോളു. വായിക്കാം\nPhoto Courtesy: JMBryant at English Wikipedia\n10. തൊമ്മന്‍കുത്ത്, എറണാകുളം\nഇടുക്കി ജില്ലയിലെ തൊടുപുഴ പട്ടണത്തില് നിന്ന് 17 കിലോമീറ്റര് മാറിയാണ് തൊമ്മന്‍കുത്ത്. ഇവിടുത്തെ വെള്ള‌ച്ചാട്ടം പ്രശസ്തമാണ്. വായിക്കാം\nRead more about: kerala, summer


കോവളത്ത് വരുന്നൂ, കടല്‍ത്തീരത്തൊരു കൊടുംകാട് | tvm Nagaram | Kovalam\nകോവളത്തെ സൈലന്റ് വാലി ഒരുങ്ങുന്നു\n#  എൻ.പി. മുരളീകൃഷ്ണൻ\nPublished: Jul 13, 2017, 06:05 PM IST\nകടൽത്തീരത്തുനിന്ന് നടന്നുകയറിയാലൊരു കാട്. കാടിന്റെ ഇരുട്ടും തണുപ്പും കാറ്റും. അധികമകലെയല്ലാതെ വശ്യതയാർന്ന കടൽക്കാഴ്ചയും. കോവളം ബീച്ചിൽ കാണാൻ കൂടുതലായി എന്തുണ്ടെന്ന ചോദ്യത്തിന് വരുന്ന സീസണിൽ ഉത്തരം കിട്ടും. കോവളത്തൊരു ‘സൈലന്റ് വാലി’ ഒരുങ്ങുകയാണ്. ബീച്ചിലെ ബഹളത്തിനും തിരക്കിനും ഇടവേള നൽകി അല്പനേരം നിശബ്ദമായി ഇരിക്കാൻ ഇഷ്ടപ്പെടുന്നവർക്ക് ഇനി സൈലന്റ് വാലിയിലേക്ക് വരാം.\nകോവളം ടൂറിസ്റ്റ് ഇൻഫർമേഷൻ സെന്ററിനും സർക്കാർ ഗസ്റ്റ് ഹൗസിനും ഇടയിലായാണ് നിശബ്ദ താഴ്‌വര ഒരുങ്ങുന്നത്. മരങ്ങൾ നിറഞ്ഞ് കാടിന്റെ പ്രതീതി ജനിപ്പിക്കുന്നതും നാലുവശത്തുനിന്നും താഴേക്കു ചെരിവുമുള്ള പ്രദേശമാണിത്. മയിലുകളും കുരങ്ങുകളും ഉൾപ്പെടെയുള്ള പക്ഷിമൃഗാദികളുമുണ്ട്.\nഗസ്റ്റ് ഹൗസിനോട് ചേർന്ന് തിരുവിതാംകൂർ രാജകുടുംബം ഉപയോഗിച്ചിരുന്ന നീന്തൽക്കുളം ഉൾപ്പെടെയുള്ള മൂന്നേക്കർ സ്ഥലമാണ് ടൂറിസം വകുപ്പ് പദ്ധതിക്കായി വിനിയോഗിക്കുന്നത്. നേരത്തെ കാടുപിടിച്ചു കിടന്നിരുന്ന സ്ഥലത്തിന്റെ പരിസരത്തിന് വലിയ മാറ്റംവരുത്താതെ നിലനിർത്തിയാണ് പദ്ധതി നടപ്പാക്കുന്നത്.\nസൂര്യസ്നാനം ചെയ്യുന്നതിനും കടൽക്കാഴ്ച ആസ്വദിക്കുന്നതിനുമുള്ള പ്രത്യേക ഇരിപ്പിടങ്ങൾ (സൺബാത്ത് ആൻഡ് വീവ് ഡോക്ക്), കടലിലെ കുളി കഴിഞ്ഞെത്തുന്നവർക്ക് ശുദ്ധമായ വെള്ളത്തിൽ കുളിക്കുന്നതിനുള്ള ഷവർ ബ്ലോക്‌സ്, കോഫിബാർ, ലൈബ്രറി, ഉദ്യാനം, റിസപ്ഷൻ ബ്ലോക്ക്, സെക്യൂരിറ്റി കാബിൻ, ബീച്ചിലേക്കുള്ള നടപ്പാത, പുൽത്തകിടി, ഇരിപ്പിടങ്ങൾ, വർണവിളക്കുകൾ എന്നിവയാണ് നിർമിക്കുന്നത്. താഴ്‌വരയിൽ നിന്നുകൊണ്ട് ലൈറ്റ് ഹൗസ് ബീച്ചു വരെയുള്ള വിശാലമായ കാഴ്ചയും ലഭിക്കും.\nസെപ്തംബറിൽ അടുത്ത ടൂറിസം സീസൺ ആരംഭിക്കുമ്പോൾ തുറന്നുകൊടുക്കാൻ ലക്ഷ്യമിട്ടാണ് ജോലികൾ പുരോഗമിക്കുന്നത്. കുളത്തിന്റെയും പടിക്കെട്ടിന്റെയും നവീകരണവും നടപ്പാതയുടെ നിർമാണവും പുരോഗമിക്കുന്നു. അനുബന്ധ കെട്ടിടങ്ങളുടെ പണിയും പൂർത്തിയായിവരുന്നു.\nപാർക്കിന്റെ മുക്കാൽ ഭാഗത്തോളം പണികൾ പൂർത്തിയായിക്കഴിഞ്ഞെന്ന് ടൂറിസം വകുപ്പ് അധികൃതർ പറഞ്ഞു. 2013 ജൂലായിൽ അനുമതി ലഭിച്ച പദ്ധതിയുടെ നിർമാണം 2015 ഫെബ്രുവരിയിലാണ് ആരംഭിച്ചത്.\nകോട്ടൺഹില്ലിലെ നടപ്പാലം ഇന്നു തുറക്കും\nഒടുവില് പശുക്കള്‍ക്ക് ഗോശാലയില്‍നിന്നു മോചനം\nദുരന്തത്തിന് വഴിയൊരുക്കുമെന്ന് മത്സ്യത്തൊഴിലാളികൾ